01000280303940036 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΕΥΧΟΣ ΠΡΩΤΟ 

ΝΟΜΟΣ ΥΠ’ ΑΡΙΘ. 2190 

Σύσταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Γενικές διατάξεις 
Άρθρο 1 

Πλήρωση θέσεων - Αρμόδια όργανα 
Δημόσιος τομέας 

1. Η πλήρωση ιδρυόμενων ή υφιστάμενων θέσεων, ο αριθ¬ 
μός, οι κατηγορίες και οι κλάδοι ή ειδικότητες των προσλαμ- 
βανομένων αποφασίζονται, σύμφωνα με τις κείμενες διατά¬ 
ξεις και κανονισμούς, από τα αρμόδια όργανα της Κυβερνή- 
σεως, των οργανισμών τοπικής αυτοδιοίκησης πρώτου και 
δεύτερου βαθμού και από τις διοικήσεις των νομικών προσώ¬ 
πων δημοσίου και ιδιωτικού δικαίου της παρ. 1 του άρθρου 14 
Ιόυ παρόντος νόμου, σε όσες περιπτώσεις δεν προσαπαιτεί- 
ται εγκριτική απόφαση υπουργών ή του Πρωθυπουργού ή του 
Υπουργικού Συμβουλίου. Η πλήρωση των θέσεων που απο- 
φασίζεται κατά την παρούσα παράγραφο υπάγεται στην αρ¬ 
μοδιότητα του Α.Σ.Ε.Π., με επιφύλαξη των διατάξεων της 
παρ. 2 του άρθρου 14 του παρόντος. 

2. Όπου στις κείμενες διατάξεις γίνεται γενική αναφορά 
στο δημόσιο τομέα, νοούνται για την εφαρμογή των διατά¬ 
ξεων των κεφαλαίων Β' και Γ' οι υπηρεσίες και τα νομικά πρό¬ 
σωπα της παρ. 1 του άρθρου 14 του παρόντος νόμου. 

3. Σε κάθε περίπτωση εφαρμογής των διατάξεων του πα¬ 

ρόντος κεφαλαίου, επιφυλασσομένων των διατάξεων της 
παρ. 6 του άρθρου 21, ισχύουν οι προϋποθέσεις και τα όρια 
ηλικίας διορισμού ή πρόσληψης, τα οποία προβλέπονται από 
τις εκάστοτε ισχύουσες γενικές ή ειδικές διατάξεις και κανο¬ 
νισμούς. > 

ΚΕΦΑΛΑΙΟ Β' 

Ανώτατο Συμβούλιο Επιλογής Προσωπικού 

„ Άρθρο 2 

Σύσταση Ανώτατου Συμβουλίου 
Επιλογής Προσωπικού 

1. Συνιστάται Ανώτατο Συμβούλιο Επιλογής Προσωπικού 


(Α.Σ.Ε.Π.), το οποίο λειτουργεί ως ανεξάρτητη αρχή. Το 
Α.Σ.Ε.Π. δεν υπόκειται σε έλεγχο από κυβερνητικά όργανα 
ή άλλη διοικητική αρχή και οι πράξεις του δεν υπόκεινται σε 
ιεραρχικό έλεγχο ούτε από άποψη νομιμότητας, εκτός από 
εκείνες που αφορούν το κατά το άρθρο 7 προσωπικό. Το 
Α.Σ.Ε.Π. υπάγεται στον Υπουργό Προεδρίας της Κυβέρνη¬ 
σης. 

2. Το Ανώτατο Συμβούλιο Επιλογής Προσωπικού έχει ως 
αποκλειστική αποστολή την εφαρμογή των νόμων και κανο¬ 
νισμών που διέπουν την επιλογή των διοριστέων στις δημό¬ 
σιες υπηρεσίες, στους οργανισμούς τοπικής αυτοδιοίκησης 
και στα νομικά πρόσωπα της παρ. 1 του άρθρου 14 του πα¬ 
ρόντος νόμου, όπως ειδικότερα ορίζεται στις επί μέρους 
διατάξεις αυτού. 

Άρθρο 3 
Αρμοδιότητες 

1. Το Ανώτατο Συμβούλιο Επιλογής Προσωπικού (Α.Σ.Ε.Π.) 
προκηρύσσει την πλήρωση θέσεων ή την πρόσληψη προσω¬ 
πικού που αποφασίζεται κατά το άρθρο 1 του παρόντος νό¬ 
μου, συγκροτεί τις απαιτούμενες επιτροπές και ασκεί όλες τις 
προβλεπόμενες αρμοδιότητες για την ολοκλήρωση των διαδι¬ 
κασιών διαγωνισμών ή επιλογών έως τον καθορισμό των διορι- 
στέων, σύμφωνα με τις διατάξεις του παρόντος, ανεξάρτητα 
από την ιδιότητά τους ως τακτικών ή μόνιμων υπαλλήλων ή 
συμβασιούχων εργασίας ιδιωτικού δικαίου αορίστου ή ορισμέ¬ 
νου χρόνου. 

2. Αν για την πλήρωση θέσεων, το διορισμό ή την πρόσ¬ 
ληψη προσωπικού απαιτείται, κατά τις κείμενες διατάξεις, 
προγραμματισμός, έγκριση του Υπουργικού Συμβουλίου, του 
Πρωθυπουργού ή του οικείου Υπουργού, το Α.Σ.Ε.Π. δεν 
προβαίνει στην αντίστοιχη προκήρυξη, εφόσον δεν διαπιστώ¬ 
σει τη συνδρομή της απαιτούμενης προϋπόθεσης. 

3. Το Α.Σ.Ε.Π., εάν διαπιστώσει ότι έγκριση ή απόφα¬ 
ση για προσλήψεις προσωπικού με σχέση ιδιωτικού δι¬ 
καίου παραβιάζει στο σύνολό της ή κατά ένα μέρος της 
τους περιορισμούς του άρθρου 103 παρ. 2 και 3 του 
Συντάγματος, εκφέρει τη γνώμη του προς το όργανο που 
ενέκρινε ή αποφάσισε τις προσλήψεις, εξηγείται αντί¬ 
στοιχη τροποποίηση και τη γνωστοποιεί σε κάθε περί- 

στον Πρωθυπουργό και στη Βουλή δια του 


Προέδρου της. 

4. Για την εφαρμογή των διατάξεων της προηγούμε¬ 
νης παραγράφου, κοινοποιείται στο Α.Σ.Ε.Π. κάθε πράξη 
ή απόφαση έγκρισης ή προγραμματισμού πρόσληψης 
προσωπικού με σύμβαση εργασίας ορισμένου ή αορίστου 
χρόνου ή έγκρισης σύναψης συμβάσεων έργου με φυσικά 
πρόσωπα. 

Άρθρο 4 
Συγκρότηση 

1. Το Α.Σ.Ε.Π. συγκροτείται από έντεκα μέλη με την 
ακόλουθη διαβάθμιση: 

Πρόεδρος 
Αντιπρόεδρος 
Σύμβουλος (θέσεις εννιά). 

2. Σύμβουλοι διορίζονται πρόσωπα εγνωσμένου κύ¬ 
ρους και επαγγελματικής επάρκειας, ιδία δε πρόσωπα, 
τα οποία είναι ή έχουν διατελέσει ανώτεροι ή ανώτατοι 
κρατικοί λειτουργοί ή υπάλληλοι, καθηγητές ή αναπλη¬ 
ρωτές καθηγητές Α.Ε.Ι. ή ανώτατα στελέχη δημοσίων 
οργανισμών και επιχειρήσεων ή νομικών προσώπων της 
παρ.1 του άρθρου 14. Η ιδιότητα του συνταξιούχου δεν 
αποτελεί κώλυμα διορισμού και λήψεως πλήρων απο¬ 
δοχών. Σύμβουλος και πρόεδρος ή αντιπρόεδρος δεν 
μπορεί να διορισθεί ούτε να υπηρετεί πρόσωπο που 
έχει συμπληρώσει το 70ό ή 75ο, αντίστοιχα, έτος της 
ηλικίας του. Η θητεία του προέδρου, του αντιπροέδρου 
και των μελών του Α.Σ.Ε.Π. είναι εξαετής. Μέχρι τέσσερα 

4) μέλη του Α.Σ.Ε.Π. μπορεί να διορίζονται από κα¬ 
θηγητές Α.Ε.Ι. και ανώτατους υπαλλήλους εν ενεργεία 
με διατήρηση και των δύο θέσεων επί μία τριετία και 
επιλογή μεταξύ των δύο με τη λήξη της τριετίας. Στους 
ανωτέρω καταβάλλονται τα τυχόν προβλεπόμενα έξοδα 
κίνησης και παράστασης της θέσης που διατηρούν, 
άλλως το 1/4 των αποδοχών αυτής. 

3. Οι σύμβουλοι επιλέγονται από την ολομέλεια του 
Συμβουλίου, μετά από δημόσια ανακοίνωση για υποβολή 
υποψηφιοτήτων. Η ανακοίνωση γίνεται εγκαίρως πριν 
την επικείμενη, λόγω ορίου ηλικίας ή λήξεως της θητείας, 
αποχώρηση συμβούλου ή συμβούλων. Οι αποχωρούντες 
σύμβουλοι ή σύμβουλος μετέχουν στην ολομέλεια για 
την επιλογή νέου ή νέων συμβούλων. Αν η θέση 
συμβούλου κενωθεί λόγω παραιτήσεως ή θανάτου, η 
επιλογή γίνεται από τα λοιπά μέλη με την απαρτία της 
ολομέλειας που θα προβλέπει η κατά την παρ. 2 του 
άρθρου 6 απόφαση. Ο επιλεγόμενος διορίζεται με προε¬ 
δρικό διάταγμα που εκδίδεται με πρόταση του Υπουργού 
Προεδρίας της Κυβέρνησης. 

4. Ο πρόεδρος και ο αντιπρόεδρος εκλέγονται μεταξύ 
των μελών του Συμβουλίου από την ολομέλεια αυτού, 
αφού προηγουμένως καλυφθούν οι τυχόν κενές θέσεις 
συμβούλων. Η εκλογή προέδρου ή αντιπροέδρου γίνεται 
πριν την λόγω ορίου ηλικίας ή λήξεως της θητείας 
αποχώρηση του προέδρου ή αντιπροέδρου. Ο αποχωρών 
πρόεδρος ή αντιπρόεδρος μετέχει στην ολομέλεια για 
την εκλογή νέου προέδρου ή αντιπροέδρου. Η τοπο¬ 
θέτηση στη θέση του προέδρου και του αντιπροέδρου 
γίνεται με προεδρικό διάταγμα που εκδίδεται με πρόταση 
του Υπουργού Προεδρίας της Κυβέρνησης. 

5. Με κανονιστική απόφαση του Υπουργού Προεδρίας 


της Κυβέρνησης, που εκδίδεται μετά από πρόταση της 
ολομέλειας του Α.Σ.Ε.Π. και δημοσιεύεται στην Εφη¬ 
μερίδα της Κυβερνήσεως, καθορίζεται η διαδικασία υ¬ 
ποψηφιότητας και εκλογής και κάθε αναγκαία λεπτο¬ 
μέρεια για την εφαρμογή των προηγούμενων παραγρά¬ 
φων 3 και 4. 

6. Τα μέλη του Συμβουλίου είναι ανώτατοι κρατικοί 
λειτουργοί αποκλειστικής απασχόλησης. Οι αποδοχές 
τους καθορίζονται με προεδρικά διατάγματα που εκδί- 
δονται με πρόταση των Υπουργών Προεδρίας της 
Κυβέρνησης και Οικονομικών, κατ' αντιστοιχία των α¬ 
ποδοχών του προέδρου, αντιπροέδρου και συμβούλου 
του Νομικού Συμβουλίου του Κράτους. Για τα λοιπά 
θέματα υπηρεσιακής κατάστασης των μελών του Συμ¬ 
βουλίου εφαρμόζονται αναλόγως οι διατάξεις που ι¬ 
σχύουν κάθε φορά για τον πρόεδρο, αντιπρόεδρο και 
συμβούλους, αντίστοιχα, του Νομικού Συμβουλίου του 
Κράτους. Όπου στις διατάξεις αυτές αναφέρεται ο 
Υπουργός Οικονομικών, για την εφαρμογή του παρόντος 
και μόνο, νοείται ο Υπουργός Προεδρίας της Κυβέρ¬ 
νησης και όπου αναφέρεται ο πρόεδρος του Νομικού 
Συμβουλίου του Κράτους, νοείται ο πρόεδρος του Α¬ 
νώτατου Συμβουλίου Επιλογής Προσωπικού. 

7. Κατά την πρώτη εφαρμογή του παρόντος, πρόε¬ 
δρος, αντιπρόεδρος και μέλη του Συμβουλίου διορίζονται 
πρόσωπα, τα οποία πληρούν τις προϋποθέσεις της παρ. 

2 με την ακόλουθη διαδικασία: Πρώτον, μέσα σε δέκα 
(10) ημέρες από τη δημοσίευση του παρόντος νόμου 
ο Υπουργός Προεδρίας της Κυβέρνησης υποβάλλει στη 
Διάσκεψη των Προέδρων της Βουλής ενιαία πρόταση 
για τον πρόεδρο και αντιπρόεδρο του Συμβουλίου. Γ ια 
την έγκριση της ενιαίας πρότασης από τη Διάσκεψη 
απαιτείται πλειοψηφώ 4/5. Εάν δεν υπάρξει αυτή η 
πλειοψηφία, ο Υπουργός υποβάλλει μέσα σε, οκτώ (8) 
ημέρες από τη γνωστοποίηση της σχετικής απόφασης 
της Διάσκεψης νέα ενιαία πρόταση, για την έγκριση 
της οποίας αρκεί απλή πλειοψηφία. Μετά την έγκριση 
της πρότασης οι προτεινόμενοι διορίζονται με προεδρικό 
διάταγμα, που εκδίδεται με πρόταση του Υπουργού 
Προεδρίας της Κυβέρνησης. Δεύτερον, μέσα σε δέκα 
(10) ημέρες από το διορισμό τους ο Πρόεδρος και ο 
Αντιπρόεδρος του Συμβουλίου υποβάλλουν στον Υ¬ 
πουργό Προεδρίας της Κυβέρνησης κοινή πρόταση με, 
δεκαπέντε (15) τουλάχιστον πρόσωπα. Μεταξύ αυτών 
ο Υπουργός επιλέγει τα εννέα (9) μέλη, τα οποία 
διορίζονται με προεδρικό διάταγμα, εκδιδόμενο με πρό¬ 
ταση του ιδίου. 

Άρθρο 5 

Αρμοδιότητες προέδρου - Αναπλήρωση 

1. Στον πρόεδρο του Α.Σ.Ε.Π. ανήκει η ευθύνη της, 
σύμφωνα με το νόμο, τις κανονιστικές και άλλες απο¬ 
φάσεις της ολομέλειας, λειτουργίας αυτού και ασκεί 
όλες τις προς τούτο αρμοδιότητες και ιδίως: 

α. Παρακολουθεί την εκτέλεση των αποφάσεων και 
οδηγιών του Α.Σ.Ε.Π. και ενημερώνει την ολομέλεια. 

β. Συντονίζει και κατευθύνει τις υπηρεσίες του 
Α.Σ.Ε.Π.. 

γ. Καλεί, οσάκις κρίνει αναγκαίο, εκπροσώπους των 
υπηρεσιών και νομικών προσώπων της παρ. 1 του 
άρθρου 14 για την παροχή οδηγιών προς τήρηση ενιαίων 
αρχών στα θέματα αρμοδιότητας του Α.Σ.Ε.Π.. 

δ. Υποβάλλει στον Πρωθυπουργό και στον Πρόεδρο 
της Βουλής την κατά το άρθρο 10 ετήσια έκθεση. 

ε. Είναι* ο διοικητικός προϊστάμενος του προσωπικού 
του Α.Σ.Ε.Π. και ασκεί την επ' αυτού πειθαρχική εξουσία. 

2. Ο αντιπρόεδρος αναπληρώνει τον πρόεδρο όταν 
ελλείπει, απουσιάζει ή κωλύεται. Αν και ο αντιπρόεδρος 
ελλείπει, απουσιάζει ή κωλύεται, καθήκοντα προέδρου 
ασκεί ο αρχαιότερος των συμβούλων. 

3. Ο πρόεδρος του Α.Σ.Ε.Π. με απόφασή του μπορεί 
να εξουσιοδοτεί συμβούλους - επιθεωρητές ή προϊ¬ 
σταμένους υπηρεσιών του Α.Σ.Ε.Π. να υπογράφουν 'με 
εντολή προέδρου" έγγραφα, εντάλματα πληρωμής ή 
άλλες πράξεις. 

Άρθρο 6 
Λειτουργία 

1. Το Α.Σ.Ε.Π. δύναται να κατανέμει τις αρμοδιότητές 
του και σε τμήματα. 

2. Η συγκρότηση των τμημάτων, η κατανομή των 
αρμοδιοτήτων μεταξύ τους, η απαρτία της ολομέλειας 
και των τμημάτων, ο τρόπος λήψεως των αποφάσεων, 
η τήρηση πρακτικών και κάθε άλλη λεπτομέρεια καθο¬ 
ρίζονται με απόφαση του Υπουργού Προεδρίας της 
Κυβέρνησης, που εκδίδεται μετά από πρόταση της 
ολομέλειας και δημοσιεύεται στην Εφημερίδα της Κυ- 
βερνήσεως. 

3. Για την πρώτη έκδοση των κατά τον παρόντα νόμο 
αποφάσεων της ολομέλειας, αυτή συγκροτείται από όλα 
τα μέλη της, βρίσκεται σε απαρτία εφόσον παρίστανται 
τουλάχιστον εννιά μέλη, μεταξύ των οποίων οπωσδή¬ 
ποτε ο πρόεδρος ή ο αντιπρόεδρος και αποφασίζει 
κατά πλειοψηφία. Σε περίπτωση ισοψηφίας υπερισχύει 
η ψήφος του προέδρου. Χρέη γραμματέα, έως ότου 
εκδοθεί η κατά την παράγραφο 2 απόφαση, εκτελεί ο 
νεότερος σε ηλικία σύμβουλος. 


του Συμβουλίου και γίνεται με προεδρικό διάταγμα, π.-υ 
εκδίδεται με πρόταση του Υπουργού Προεδρίας της 
Κυβέρνησης. 

3. Η κατά την πρώτη εφαρμογή του παρόντος πλή¬ 
ρωση των θέσεων διευθυντών και τμηματαρχών γίνεται 
με μετάταξη υπαλλήλων βαθμού Α' του Δημοσίου, ν.π.δ.δ. 
ή ο.τ.α. ή με διορισμό, ύστερα από δημόσια ανακοίνωση 
για υποβολή υποψηφιοτήτων. Διορισμός γίνεται μόνο 
στις θέσεις που δεν θα καλυφθούν με μετάταξη. Η 
επιλογή των διοριζομένων ή μετατασσομένων γίνεται 
από την ολομέλεια του Συμβουλίου. Ο διορισμός των 
επιλεγομένων από το Α.Σ.Ε.Π. γίνεται με απόφαση του 
Υπουργού Προεδρίας της Κυβέρνησης και η μετάταξη 
με απόφαση του ίδιου και του οικείου υπουργού. Για 
τη μετάταξη απαιτείται και γνώμη του υπηρεσιακού 
συμβουλίου της υπηρεσίας από την οποία ο υπάλληλος 
μετατάσσεται. Αποκλείονται υποψήφιοι που έχουν υ- 
περβεί, κατ' αντιστοιχία των θέσεων του πρώτου εδα¬ 
φίου, το 55ο και 50ό έτος της ηλικίας τους κατά την 
ημερομηνία της ανακοίνωσης. 

4. Οι λοιπές θέσεις, κατά την πρώτη εφαρμογή του 
παρόντος, καλύπτονται με τη διαδικασία και τις προϋ¬ 
ποθέσεις της παρ. 3, εφόσον οι διοριζόμενοι ή μετα¬ 
τασσόμενοι δεν έχουν υπερβεί το 40ό έτος της ηλικίας 
τους, προτιμωμένων αυτών που έχουν εμπειρία ιδίως 
σε υπηρεσίες του Δημοσίου, των ο.τ.α. και των νομικών 
προσώπων της παρ.1 του άρθρου 14 του παρόντος 
νόμου. 

5. Το υπηρεσιακό συμβούλιο των υπαλλήλων του 
Α.Σ.Ε.Π. συγκροτείται με απόφαση του προέδρου από 
τρεις (3) συμβούλους και δύο (2) αιρετούς εκπροσώπους 
των υπαλλήλων. Κατά τα λοιπά εφαρμόζονται οι ισχύου- 
σες για τα υπηρεσιακά συμβούλια διατάξεις. 

Άρθρο 8 

Γραφείο Επιθεώρησης 


Άρθρο 7 

Οργάνωση - Προσωπικό 

1. Στο Α.Σ.Ε.Π. λειτουργεί Γραμματεία της οποίας 
προΐσταται γενικός διευθυντής, που επιλέγεται από την 
ολομέλεια του Συμβουλίου και διορίζεται με απόφαση 
του Υπουργού Προεδρίας της Κυβέρνησης. Η πλήρωση 
της θέσης του γενικού διευθυντή μπορεί, κατά την 
πρώτη εφαρμογή του παρόντος, να γίνει και με μετάταξη 
Γ ενικού Διευθυντή του Δημοσίου ή ν.π.δ.δ. που επιλέ¬ 
γεται από την ολομέλεια του Συμβουλίου. Η μετάταξη 
γίνεται με απόφαση του Υπουργού Προεδρίας της 
Κυβέρνησης και του οικείου υπουργού. 0 διοριζόμενος 
ή μετατασσόμενος δεν πρέπει να έχει υπερβεί το 60ό 
έτος της ηλικίας του. 

2. Η οργάνωση της Γραμματείας, οι αρμοδιότητες 
μεταξύ των υπηρεσιών της, ο αριθμός των θέσεων 
προσωπικού, η κατανομή τους σε κλάδους και ειδικό¬ 
τητες και κάθε αναγκαία λεπτομέρεια καθορίζεται με 
προεδρικό διάταγμα, που εκδίδεται με πρόταση του 
Υπουργού Προεδρίας της Κυβέρνησης, ύστερα από 
εισήγηση της ολομέλειας του Συμβουλίου. Ο αριθμός 
των θέσεων του πάσης φύσεως προσωπικού δεν μπορεί 
να υπερβαίνει τους τριάντα (30). Για την αύξηση του 
αριθμού των θέσεων απαιτείται πρόταση της ολομέλειας 


1. Στο Α.Σ.Ε.Π. λειτουργεί Γραφείο Επιθεώρησης, 
που έχει τις ακόλουθες αρμοδιότητες: 

α) Τον έλεγχο της πραγματοποίησης αυθαίρετων 
διορισμών ή προσλήψεων προσωπικού, που υπάγεται 
στον παρόντα νόμο. 

β) Τον έλεγχο της τήρησης των περιορισμών του 
νόμου ως προς την επιτρεπόμενη διάρκεια της απα¬ 
σχόλησης του προσωπικού του άρθρου 103 παρ. 2 του 
Συντάγματος. 

γ) Τον έλεγχο της τήρησης των διαδικασιών πρόσ¬ 
ληψης προσωπικού για κάλυψη παροδικής φύσεως α¬ 
ναγκών και γενικώς των διατάξεων που ρυθμίζουν την 
απασχόληση του προσωπικού αυτού. 

δ) Τη διενέργεια ερευνών και ελέγχων της τήρησης, 
από τους οπωσδήποτε και με οποιαδήποτε ιδιότητα 
μετέχοντες, των διατάξεων και κανονισμών, που διέπουν 
τις διαδικασίες πλήρωσης θέσεων ή πρόσληψης προ¬ 
σωπικού. 

Ο έλεγχος της περιπτώσεως α' γίνεται μόνο μετά 
από ερώτημα του Υπουργού Προεδρίας της Κυβέρνησης 
ή του οικείου υπουργού ή αρχηγού Κόμματος κατά τον 
Κανονισμό της Βουλής, με αναφορά των ενδείξεων που 
τεκμηριώνουν το σχετικό αίτημά τους και των περιπτώ¬ 
σεων β' και γ' είτε μετά από ερώτημα των ανωτέρω 
υπουργών είτε αυτεπαγγέλτως. Οι έρευνες και έλεγχοι 

ιπτώσεως δ' γίνονται μετά από ερώτημα των 
αυτών ως άνω υπουργών ή αυτεπαγγέλτως ή κατ' αίτηση 
υποψηφίου. Τον έλεγχο των περιπτώσεων β' και γ' 
δύναται να ζητήσουν η Α.Δ.Ε.Δ.Υ. και η Γ.Σ.Ε.Ε. ανα- 
φέροντας τις ενδείξεις οι οποίες τεκμηριώνουν το 
σχετικό αίτημά τους. 

2. Για τη λειτουργία του Γραφείου Επιθεώρησης το¬ 
ποθετούνται με απόφαση του προέδρου του Α.Σ.Ε.Π. 
ως επιθεωρητές τρεις από τους συμβούλους αυτού, με 
ετήσια θητεία δυνάμενη να ανανεώνεται, καθώς και το 
αναγκαίο διοικητικό προσωπικό. Σε κάθε επιθεωρητή 
μπορεί να τοποθετείται με απόφαση του Προέδρου του 
Α.Σ.Ε.Π. βοηθός επιθεωρητής από το διοικητικό προ¬ 
σωπικό που υπηρετεί στο Α.Σ.Ε.Π., ο οποίος δύναται 
να ενεργεί και συγκεκριμένες πράξεις επιθεώρησης κατ' 
εξουσιοδότηση συμβούλου-επιθεωρητή. 

3. Η έκθεση επιθεώρησης υποβάλλεται στον πρόεδρο 
του Α.Σ.Ε.Π., στον Υπουργό Προεδρίας της Κυβέρνησης 
και στον οικείο υπουργό. Εφόσον ανακύπτουν ευθύνες 
κατά συγκεκριμένων οργάνων, η έκθεση διαβιβάζεται 
και στην οικεία υπηρεσία. Αν το αρμόδιο όργανο ασκήσει 
πειθαρχική δίωξη, η έκθεση επιθεώρησης επέχει θέση 
ανακριτικού πορίσματος κατά τις οικείες πειθαρχικές 
διατάξεις. 

4. Οι επιθεωρητές, κατά την άσκηση του έργου τους, 
έχουν τις αρμοδιότητες ανακριτικού υπαλλήλου κατά 
τις διατάξεις του Υπαλληλικού Κώδικα. 

5. Για τα θέματα που υπάγονται στον έλεγχο του 
Α.Σ.Ε.Π. δεν έχει αρμοδιότητα το σώμα ελεγκτών δη¬ 
μόσιας διοίκησης. 

Άρθρο 9 

Επικουρική ασφάλιση 

Τα μέλη και οι τακτικοί υπάλληλοι του Α.Σ.Ε.Π. υπά¬ 
γονται ως προς την επικουρική τους ασφάλιση στο 
Ταμείο Αρωγής Υπαλλήλων Υπουργείου Εξωτερικών και 
Προεδρίας της Κυβέρνησης. Όσοι προέρχονται από 
άλλες υπηρεσίες διατηρούν το Ταμείο Επικουρικής Α¬ 
σφάλισης της προηγούμενης υπηρεσίας τους. 

Άρθρο 10 
Ετήσια έκθεση 


Άρθρο 11 

Δαπάνες διαδικασιών πρόσληψης 

1. Οι δαπάνες διεξαγωγής των διαδικασιών του πα¬ 
ρόντος νόμου για την πλήρωση θέσεων ή πρόσληψη 
προσωπικού καταβάλλονται από τον προϋπολογισμό 
του Α.Σ.Ε.Π. και ακολούθως επιμερίζονται με πράξη του 
προέδρου στις οικείες υπηρεσίες και νομικά πρόσωπα 
ανάλογα με τον αριθμό του προσωπικού που ζήτησαν 
να προσλάβουν. Με απόφαση του Υπουργού των Οι¬ 
κονομικών καθορίζονται οι διαδικασίες, τα όργανα και 
κάθε λεπτομέρεια σχετικά με την απόδοση των δαπανών 
στο Α.Σ.Ε.Π.. 

2. Τον προϋπολογισμό του Α.Σ.Ε.Π. εισηγείται ο 
Υπουργός Προεδρίας της Κυβέρνησης. 

Άρθρο 12 

Υποχρεώσεις υπηρεσιών 

Οι υπηρεσίες και τα νομικά πρόσωπα της παρ. 1 του 
άρθρου 14 υποχρεούνται να παρέχουν στο Α.Σ.Ε.Π. τα 
στοιχεία και τις πληροφορίες που ζητεί για την άσκηση 
των αρμοδιοτήτων του και την εκπλήρωση της απο¬ 
στολής του. 

Άρθρο 13 

Μεταβατικές διατάξεις 

1. Η έναρξη λειτουργίας του Α.Σ.Ε.Π. ορίζεται με 
απόφαση του Υπουργού Προεδρίας της Κυβέρνησης, 
μετά από πρόταση της ολομέλειας του Συμβουλίου. Ο 
Υπουργός δύναται να ζητήσει την επίσπευση λειτουργίας 
του Α.Σ.Ε.Π.. 

2. Τρεις (3) μήνες μετά την έναρξη λειτουργίας τομ. 
Α.Σ.Ε.Π., όλες οι υπηρεσίες και νομικά πρόσωπα της 
παρ.1 του άρθρου 14 υπάγονται στις οριζόμενες στα 
κεφάλαια Α', Β' και Γ' υποχρεώσεις, περιορισμούς και 
διαδικασίες. Ο Υπουργός Προεδρίας της Κυβέρνησης 
δύναται με απόφασή του να ορίσει ημερομηνία μερικής 
ή συνολικής υπαγωγής νωρίτερα του τριμήνου. 

3. Από της συμπληρώσεως τριμήνου από της ενάρ- 
ξεως λειτουργίας του Α.Σ.Ε.Π. ή από της προγενέστερης 
ημερομηνίας, που τυχόν ορισθεί με την υπουργική α¬ 
πόφαση της προηγούμενης παραγράφου και για όσες 


1. Το Α.Σ.Ε.Π. υποβάλλει το Μάρτιο κάθε έτους 
έκθεση στον Πρωθυπουργό και στον Πρόεδρο της 
Βουλής για τις εργασίες του, με γενικές και ειδικές 
παρατηρήσεις στα αντικείμενα της αρμοδιότητάς του 
και ειδικότερα σχετικά με τον αριθμό των υπαλλήλων 
που προσλήφθηκαν κατά τό προηγούμενο έτος, των 
διαδικασιών που ακολουθήθηκαν, τυχόν προβλήματα 
που διαπιστώθηκαν, την αποτελεσματικότητα των δια¬ 
δικασιών και το συνολικό τους κόστος και τυχόν προ¬ 
τάσεις. 

2. Η έκθεση κοινοποιείται στον Υπουργό Προεδρίας 
της Κυβέρνησης μετά την υποβολή της στον Πρωθυ¬ 
πουργό και στον Πρόεδρο της Βουλής. 

3. Η πρώτη έκθεση υποβάλλεται το Μάρτιο του 
επόμενου, από την έναρξη λειτουργίας του Α.Σ.Ε.Π., 
έτους. 


υπηρεσίες ή νομικά πρόσωπα αυτή αφορά, παύει αντι- 
στοίχως η εφαρμογή των διατάξεων που καθορίζουν 
άλλα όργανα αρμόδια για την προκήρυξη ή ανακοίνωση 
πλήρωσης θέσεων ή πρόσληψης προσωπικού και τη 
διενέργεια των λοιπών διαδικασιών. 

4. Διαδικασίες πλήρωσης θέσεων ή πρόσληψης προ¬ 
σωπικού, για τις οποίες η σχετική προκήρυξη ή ανα¬ 
κοίνωση είχε γίνει έως την ημερομηνία που ορίζεται 
στην παρ. 2, ολοκληρώνονται σύμφωνα με τις διατάξεις 
που ίσχυαν κατά το χρόνο της προκηρύξεως ή ανα- 
κοινώσεως. 

5. Από του διορισμού των μελών του και μέχ^ ην 
έναρξη λειτουργίας του, το Α.Σ.Ε.Π. εξυπηρετείται από 
προσωπικό που αποσπάται προσωρινά σ’ αυτό σύμφωνα 
με τις ισχύουσες διατάξεις. Κατά το ίδιο χρονικό διά¬ 
στημα η εκκαθάριση των δαπανών του γίνεται από τη 

Διεύθυνση Οικονομικού του Υπουργείου Προεδρίας 
της Κυβέρνησης σε βάρος των πιστώσεων του προϋ¬ 
πολογισμού του Α.Σ.Ε.Π.. 

ΚΕΦΑΛΑΙΟ Γ’ 

Σύστημα προσλήψεων στο δημόσιο τομέα 
Άρθρο 14 

Έκταση εφαρμογής - τρόπος πρόσληψης 

1. Στις διατάξεις των κεφαλαίων Α', Β' και του πα¬ 
ρόντος (Γ) υπάγονται: 

α. Οι δημόσιες υπηρεσίες, 
β. Τα νομικά πρόσωπα δημοσίου δικαίου, 
γ. Οι οργανισμοί τοπικής αυτοδιοίκησης κάθε βαθμού, 
συμπεριλαμβανομένης της Κ.Ε.Δ.Κ.Ε. και των τοπικών 
ενώσεων δήμων και κοινοτήτων, 
δ. Οι δημόσιες επιχειρήσεις και οι δημόσιοι οργανισμοί, 
ε. Τα νομικά πρόσωπα ιδιωτικού δικαίου, που ανήκουν 
στο κράτος ή επιχορηγούνται τακτικώς, σύμφωνα με 
τις κείμενες διατάξεις, από κρατικούς πόρους κατά 50% 
τουλάχιστον του ετήσιου προϋπολογισμού τους ή το 
κράτος κατέχει το 51% τουλάχιστον του μετοχικού τους 
κεφαλαίου. 

στ. Τα νομικά πρόσωπα ιδιωτικού δικαίου, που ανήκουν 
στα υπό στοιχεία β', γ', δ' και ε' νομικά πρόσωπα ή 
επιχορηγούνται από αυτά τακτικώς, κατά 50% τουλά¬ 
χιστον του ετήσιου προϋπολογισμού τους, σύμφωνα με 
τις κείμενες διατάξεις ή κατά τα οικεία καταστατικά ή 
που τα ανωτέρω νομικά πρόσωπα κατέχουν το 51% 
τουλάχιστον του μετοχικού τους κεφαλαίου. 

2. Εξαιρούνται από τις διατάξεις του παρόντος κε¬ 
φαλαίου: 

α. Το προσωπικό της Προεδρίας της Δημοκρατίας 
και της Βουλής των Ελλήνων. 

β. Οι δικαστικοί λειτουργοί, το κύριο προσωπικό του 
Νομικού Συμβουλίου του Κράτους· και οι ιατροδικαστές. 

γ. Τα μέλη του προσωπικού των ανώτατων εκπαι¬ 
δευτικών ιδρυμάτων, εκτός του διοικητικού προσωπικού, 
τα αντίστοιχα των τεχνολογικών εκπαιδευτικών ιδρυ¬ 
μάτων, οι εκπαιδευτικοί λειτουργοί αρμοδιότητας Υ¬ 
πουργείου Εθνικής Παιδείας και Θρησκευμάτων της 
δημόσιας εκπαίδευσης και το διδακτικό προσωπικό των 
Σχολών των Υπουργείων Εθνικής Άμυνας και Εμπορικής 
Ναυτιλίας. 

δ. Το ερευνητικό προσωπικό των ερευνητικών ή και 
τεχνολογικών κέντρων, ιδρυμάτων και ινστιτούτων. 

ε. Οι στρατιωτικοί, το μη πολιτικό, προσωπικό των 
Υπουργείων Δημόσιας Τάξης και Εμπορικής Ναυτιλίας 
και το προσωπικό της Εθνικής Υπηρεσίας Πληροφοριών. 

στ. Οι υπάλληλοι του διπλωματικού κλάδου, του κλά¬ 
δου εμπειρογνωμόνων, της Ειδικής Νομικής Υπηρεσίας, 
της Ειδικής Νομικής Υπηρεσίας Ευρωπαϊκών Κοινοτή¬ 
των, το προσωπικό του κλάδου τεχνικών επικοινωνιών 
του Υπουργείου Εξωτερικών και το επιτοπίως προσ¬ 
λαμβανόμενο προσωπικό του κλάδου της εξωτερικής 
υπηρεσίας του ίδιου Υπουργείου. 

ζ. Το ιατρικό προσωπικό των φορέων, που απαρτίζουν 
το Εθνικό Σύστημα Υγείας. 

η. Τό προσωπικό των νομικών προσώπων της Ορ¬ 
θοδόξου Εκκλησίας και των λοιπών Εκκλησιών, δογμά¬ 
των και των κατά το άρθρο 13 του Συντάγματος γνωστών 


θρησκειών. 

θ. Οι λογοτέχνες, καλλιτέχνες και δημοσιογράφοι για 
απασχολήσεις προσιδιάζουσες σ' αυτή τους την ιδιότητα. 

ι. Οι πιλότοι της Ολυμπιακής Αεροπορίας, οι πλοηγοί, 
κυβερνήτες σκαφών και ναυτικοί της Πλοηγικής Υπη¬ 
ρεσίας του Υπουργείου Εμπορικής Ναυτιλίας και κάθε 
άλλης πλοηγικής υπηρεσίας και οι διαιτητές - μεσο¬ 
λαβητές του Οργανισμού Μεσολάβησης και Διαιτησίας. 

ια. Οι μετακλητοί υπάλληλοι, ειδικοί σύμβουλοι και 
ειδικοί συνεργάτες. 

ιβ. Οι απευθείας διοριζόμενοι σε διευθυντικούς βαθ¬ 
μούς ή καθήκοντα. 

ιγ. Οι παρέχοντας υπηρεσίες με έμμισθη εντολή και 
όσοι δεν αποκτούν ιδιότητα υπαλλήλου ή σχέση εξαρ¬ 
τημένης εργασίας. Κάθε μετατροπή που προσδίδει ή 
υποκρύπτει σχέση εξαρτημένης εργασίας ή ιδιότητα 
υπαλλήλου είναι άκυρη και επισύρει τις κυρώσεις του 
άρθρου 15 του ν. 1735/1987. 

ιδ. Το προσωπικό των αμιγών ή μεικτών επιχειρήσεων 
οργανισμών τοπικής αυτοδιοίκησης. 

3. Ο διορισμός ή η πρόσληψη τακτικού προσωπικού 
και με σύμβαση εργασίας ιδιωτικού δικαίου αορίστου 
χρόνου στις υπηρεσίες και τα νομικά πρόσωπα της 
παρ.1 του παρόντος άρθρου γίνεται: 

α. με γραπτό διαγωνισμό ή 

β. με καθορισμένη σειρά προτεραιότητας, σύμφωνα 
με τους όρους και τις διαδικασίες που ορίζονται από 
τις διατάξεις του νόμου αυτού. 

4. Για τράπεζες υπαγόμενες στο άρθρο 14 παρ. 1, 
περιπτ. ε' και στ' και τις θυγατρικές τους εταιρίες, οι 
διατάξεις του παρόντος εφαρμόζονται μόνο για προσ¬ 
λήψεις σε εισαγωγικό βαθμό όλων των κατηγοριών, για 
τις οποίες τα ζητούμενα προσόντα είναι τα οριζόμενα 
στο άρθρο 15 παρ. 1 του παρόντος νόμου. 

5. Οι διατάξεις του παρόντος κεφαλαίου εφαρμόζονται 
σε συνδυασμό με τις ειδικές διατάξεις για τα προστα- 
τευόμενα άτομα (ν. 1648/1986), όπως εκάστοτε ισχύουν. 

6. Ποσοστό 5% των προκηρυσσόμενων θέσεων τα¬ 
κτικού προσωπικού και με σύμβαση εργασίας ιδιωτικού 
δικαίου αορίστου χρόνου των κατηγοριών ΠΕ, ΤΕ και 
ΔΕ και 10% των προκηρυσσόμενων θέσεων όμοιου 
προσωπικού της κατηγορίας ΥΕ για υπηρεσίες και νομικά 
πρόσωπα της παρ. 1 του παρόντος άρθρου στους 
νομούς της Θράκης και της Μακεδονίας, πλην του 
νομού Θεσσαλονίκης, καλύπτονται από παλινοστούντες 
Ποντίους ομογενείς, εφόσον δηλώσουν ότι θα υπηρε¬ 
τήσουν στις περιοχές αυτές επί μία ΙΟετία τουλάχιστον. 

Άρθρο 15 

Πλήρωση θέσεων με διαγωνισμό - είδη 
διαγωνισμών - προετοιμασία υποψηφίων 

1. Με γραπτό διαγωνισμό πληρούνται οι θέσεις τα¬ 
κτικού προσωπικού και με σύμβαση εργασίας ιδιωτικού 
δικαίου αορίστου χρόνου για τις οποίες ως τυπικό 
προσόν διορισμού απαιτείται οποιοσδήποτε των κατω¬ 
τέρω αναφερόμενων τίτλων: 

α. πτυχίο ή δίπλωμα νομικής ή πολιτικών ή οικονομικών 
επιστημών ή κοινωνιολογίας ή διοίκησης επιχειρήσεων 
ή αρχειονομίας και βιβλιοθηκονομίας ή φιλοσοφικών και 
παιδαγωγικών σχολών Α.Ε.Ι. της ημεδαπής ή ισότιμο, 
αντίστοιχης ειδικότητας, σχολών της αλλοδαπής· 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Γπτυχίο ή δίπλωμα διοίκησης επιχειρήσεων ή λογι¬ 
στικής Τ.Ε.Ι. ή το ομώνυμο ή αντίστοιχης ειδικότητας 
πτυχίο ή δίπλωμα ισότιμων σχολών της ημεδαπής ή 
αλλοδαπής ή Κ.Α.Τ.Ε.Ε. ή ισότιμων σχολών της ημε¬ 
δαπής ή αλλοδαπής ή πτυχίο ή δίπλωμα της Σχολής 
Στατιστικής, που λειτούργησε υπό την εποπτεία της 
πρώην Ανωτάτης Βιομηχανικής Σχολής Πειραιά 
γ. απολυτήριος τίτλος λυκείου γενικής κατεύθυνσης 
ή ενιαίου πολυκλαδικού λυκείου χωρίς ειδικότητα ή 
τεχνικού ή επαγγελματικού λυκείου ή τεχνικού-επαγ- 
γελματικού λυκείου χωρίς ειδικότητα ή εξατάξιου γυ¬ 
μνασίου ή τμήματος υπαλλήλων γραφείου (διοίκησης) 
ή τμήματος υπαλλήλων λογιστηρίου τεχνικού ή επαγ¬ 
γελματικού λυκείου ή τεχνικού-επαγγελματικού λυκείου 
ή κλάδου διοικητικών υπηρεσιών-γραμματέων ή κλάδου 
οικονομίας ενιαίου πολυκλαδικού λυκείου. 

2. Εάν στα κατά την προκήρυξη τυπικά προσόντα 
περιλαμβάνονται, εκτός των ανωτέρω, και τίτλοι σπου¬ 
δών του άρθρου 18 παρ. 1, οι θέσεις πληρούνται επίσης 
με διαγωνισμό. 

3. Με γραπτό διαγωνισμό και προφορική εξέταση σε 
ξένη γλώσσα πληρούνται οι θέσεις μεταφραστών, διερ¬ 
μηνέων και μεταφραστών-διερμηνέων, οι θέσεις διοι¬ 
κητικών υπαλλήλων του Υπουργείου Εξωτερικών, καθώς 
και οι θέσεις για τις οποίες εκτός του τίτλου σπουδών 
απαιτείται και ορθοφωνία. 

4. Θέσεις των προηγούμενων παραγράφων για τις 
οποίες, εκτός του τίτλου σπουδών, απαιτούνται τυχόν 
πρόσθετα προσόντα, δεν εξαιρούνται από την εφαρμογή 
των διατάξεων των παραγράφων αυτών. 

5. Οι υπηρεσίες και τα νομικά πρόσωπα της παρ. 1 
του άρθρου 14 δύναται να ζητούν από το Α.Σ.Ε.Π. τη 
διενέργεια διαγωνισμού και για κλάδους ή ειδικότητες 
για τους οποίους δεν απαιτείται διαγωνισμός. Επί του 
αιτήματος αποφασίζει το Α.Σ.Ε.Π.. 

6. Οι διαγωνισμοί διακρίνονται σε κοινούς, για πλείονες 
υπηρεσίες ή νομικά πρόσωπα της παρ. 1 του άρθρου 
14, σε διαγωνισμούς για ορισμένη υπηρεσία ή νομικό 
πρόσωπο και σε ειδικούς για κλάδο ή ειδικότητα. 

7. Ειδικώς, για την πλήρωση με διαγωνισμό θέσεων 
των ο.τ.α., οι κατά την προηγούμενη παράγραφο δια¬ 
γωνισμοί γίνονται μόνο για ο.τ.α.. 

8. Απαγορεύεται η λειτουργία ιδιωτικών φροντιστηρίων 
ή η οργάνωση προγραμμάτων ή μαθημάτων από ιδιωτικά 
φροντιστήρια ή Ινστιτούτα· ή σχολές, περιλαμβανομέ- 
νων και εκείνων που λειτουργούν ως παραρτήματα ή 
κατ εξουσιοδότηση σχολών της αλλοδαπής, κάθε βαθ¬ 
μίδας και μορφής, για προετοιμασία συμμετοχής σε 
διαγωνισμούς καθιερούμενους ή προβλεπόμενους με 
τον παρόντα νόμο. 

Παράβαση της παρούσας διάταξης από σχολές, φρο¬ 
ντιστήρια, Ινστιτούτα·, κέντρα κ.λπ. οποιοσδήποτε ο¬ 
νομασίας, που λειτουργούν για υποψηφίους άλλων κα¬ 
τηγοριών, συνεπάγεται την αφαίρεση της άδειας λει¬ 
τουργίας, με κοινή απόφαση των Υπουργών Προεδρίας 
της Κυβέρνησης και Εθνικής Παιδείας και Θρησκευμά¬ 
των, που δημοσιεύεται στην Εφημερίδα της Κυβερνή- 
σεως. 

Το Εθνικό Κέντρο Δημόσιας Διοίκησης οργανώνει 
ειδικά εκπαιδευτικά προγράμματα για υποψηφίους διο¬ 
ρισμού σε δημόσιες υπηρεσίες ή νομικά πρόσωπα του 
άρθρου 14 παρ. 1, για τους οποίους απαιτείται, κατά 


τις διατάξεις του παρόντος άρθρου, διαγωνισμός. 

Σε όσους παρακολουθούν τα ανωτέρω προγράμματα 
δεν χορηγείται πτυχίο ή πιστοποιητικό σπουδών ούτε 
παρέχεται οποιοδήποτε τυπικό πλεονέκτημα. 

Άρθρο 16 

Προκήρυξη θέσεων - υποβολή αιτήσεων 

1. Η προκήρυξη πλήρωσης θέσεων με διαγωνισμό 
γίνεται από το Α.Σ.Ε.Π. ύστερα από απόφαση ή και 
έγκριση των κατά το άρθρο 1 παρ. 1 οργάνων ή 
διοικήσεων και περιλαμβάνει: 

α. Τον αριθμό των θέσεων κατά κατηγορίες, κλάδους 
ή ειδικότητες και κατά υπηρεσία ή νομικό πρόσωπο, 
β. Την κατανομή των θέσεων κατά νομαρχία, 
γ. Τα προσόντα πρόσληψης (γενικά και ειδικά), 
δ. Τα απαιτούμενα δικαιολογητικά. 
ε. Την εξεταστέα ύλη. 

στ. Την προθεσμία υποβολής αιτήσεων και τις αρχές 
στις οποίες υποβάλλονται οι αιτήσεις. 

2. Περίληψη της προκήρυξης δημοσιεύεται σε δύο 
τουλάχιστον ημερήσιες εφημερίδες των Αθηνών και μία 
της Θεσσαλονίκης, καθώς και σε μία τοπική εφημερίδα 
της έδρας νομού για τις θέσεις του αντίστοιχου νομού. 
Η δημοσίευση γίνεται εξήντα (60) τουλάχιστον ημέρες 
πριν την ημέρα διενέργειας του διαγωνισμού. Επίσης, 
ολόκληρη η προκήρυξη αναρτάται στα καταστήματα των 
νομαρχιών και περιληπτική ανακοίνωσή της γίνεται από 
τα κρατικά ραδιοτηλεοπτικά μέσα. Όταν προκηρύσσεται 
πλήρωση θέσεων των ο.τ.α. με ειδικό διαγωνισμό, η 
ανάρτηση της προκήρυξης γίνεται και στα καταστήματα 
των οικείων ο.τ.α.. Όταν προκηρύσσεται διαγωνισμός 
για συγκεκριμένη υπηρεσία ή νομικό πρόσωπο, η κατά 
το δεύτερο εδάφιο προθεσμία μπορεί, σε επείγουσες 
περιπτώσεις, να συντέμνεται κατά την κρίση του Α.Σ.Ε.Π. 
ύστερα από αίτημα της οικείας υπηρεσίας ή νομικού 
προσώπου. 

3. Δεν γίνεται προκήρυξη πλήρωσης θέσεων, αν η 
κατά την παρ. 1 απόφαση και το αίτημα της οικείας 
υπηρεσίας ή νομικού προσώπου για την πλήρωση θέσεων 
δεν συνοδεύεται από βεβαίωση της αρμόδιας οικονο¬ 
μικής υπηρεσίας, ότι υπάρχουν εγκεκριμένες πιστώσεις 
για την πλήρωση των θέσεων αυτών. 

4. Οι υποψήφιοι υποβάλλουν αίτηση συμμετοχής στο 
διαγωνισμό μέσα σε αποκλειστική προθεσμία είκοσι (20) 
τουλάχιστον ημερών, που αρχίζει από την επόμενη 
ημέρα της τελευταίας δημοσίευσης της περίληψης της 
προκήρυξης στον ημερήσιο τύπο, σύμφωνα με την παρ. 

2 του άρθρου αυτού, 

5. Κάθε υποψήφιος δικαιούται να υποβάλει αίτηση σε 
μία μόνο νομαρχία για όλες τις θέσεις που είναι κα¬ 
τανεμημένες σ αυτήν . Στην αίτησή του ο υποψήφιος 
δηλώνει υποχρεωτικώς και τη σειρά προτίμησης των 
υπηρεσιών και νομικών προσώπων, που επιθυμεί να 
διορισθεί. Αν παραλείψει τη δήλωση αυτή, ως σειρά 
προτίμησης λογίζεται η σειρά με την οποία αναγράφονται 
οι υπηρεσίες και τα νομικά πρόσωπα στην προκήρυξη. 

Η δήλωση προτίμησης δεν ανακαλείται. Η υποβολή 
αίτησης και σε άλλες νομαρχίες συνεπάγεται ακύρωση 
αυτοδικαίως όλων των αιτήσεων και αποκλεισμό του 
υποψηφίου από την περαιτέρω διαδικασία. 

6. Η αίτηση υποβάλλεται ατελώς. Το Α.Σ.Ε.Π. καθορίζει 

έντυπο αίτησης κατάλληλο για μηχανογραφική επεξερ¬ 
γασία. Η αίτηση επέχει θέση υπεύθυνης δήλωσης του 
άρθρου 8 του ν. 1599/1986 (ΦΕΚ 75 Α') και η ανακρίβεια 
των δηλούμενων στοιχείων επισύρει τις προβλεπόμενες 
ποινικές κυρώσεις. 

7. Ως νομαρχία, για την εφαρμογή των διατάξεων 
των άρθρων 14-19 του παρόντος Κεφαλαίου, νοείται 
το σύνολο των υπηρεσιών του Δημοσίου και των νομικών 
προσώπων της παρ. 1 του άρθρου 14 του παρόντος, 
που εδρεύουν στον αντίστοιχο νομό ή στον εδαφικό 
χώρο αρμοδιότητας καθεμιάς νομαρχίας του νομού Ατ¬ 
τικής. Σε όποια νομαρχία υπάρχει επαρχείο, για την 
εφαρμογή των άρθρων 15-19 του παρόντος στην πε¬ 
ριοχή του, ως νομαρχία νοείται το επαρχείο. 

Άρθρο 17 

Διενέργεια διαγωνισμού - πίνακες επιτυχίας 

Διορισμός 

1. Το διαγωνισμό διενεργεί κεντρική επιτροπή, που 
συγκροτεί το Α.Σ.Ε.Π., εκ μελών του, εκ μονίμων δη¬ 
μοσίων υπαλλήλων ή δημοσίων λειτουργών ή και εξ 
ανωτέρων ή ανωτάτων στελεχών των νομικών προσώ¬ 
πων της παρ. 1 του άρθρου 14, η οποία υποβοηθείται 
από τοπικές κατά νομαρχία επιτροπές, που συγκρο¬ 
τούνται κατά τον ίδιο τρόπο. Τα κείμενα των γραπτών 
του διαγωνισμού βαθμολογούνται από δύο βαθμολογητές 
και έναν αναβαθμολογητή, όπως θα ορίζεται με την 
κανονιστική απόφαση της παρ. 2 του παρόντος άρθρου. 
Τα θέματα του διαγωνισμού καθορίζονται από την κε¬ 
ντρική επιτροπή το πρωί της ημέρας του διαγωνισμού 
και μεταδίδονται ή διαβιβάζονται ταυτόχρονα προς όλα 
τα εξεταστικά κέντρα. Οι τοπικές επιτροπές σε κάθε 
νομαρχία συγκροτούνται από υπαλλήλους άλλης νο¬ 
μαρχίας. Ομοίως, αν ορισθούν βαθμολογικά κέντρα κατά 
νομαρχίες, βαθμολογητές και αναβαθμολογητές δεν 
μπορεί να ορισθούν υπάλληλοι της νομαρχίας στην 
οποία ανήκει το βαθμολογικό κέντρο. Επίσης, υπεύθυνοι 
για την εποπτεία των διαγωνιζομένων και την παραλαβή 
των γραπτών ορίζονται υπάλληλοι άλλης πάντοτε νο¬ 
μαρχίας. 

2. Τα αφορώντα τη σύνθεση και λειτουργία των 
επιτροπών, τη διεξαγωγή των διαγωνισμών και την 
επιτυχία σε αυτούς, τον καθορισμό της εξεταστέας 
ύλης, λαμβανομένων υπόψη και των προς κάλυψη α¬ 
ναγκών, τους βαθμολογητές και αναβαθμολογητές, τον 
τρόπο βαθμολόγησης των μαθημάτων, τη χρήση ή μη 
συντελεστών επί της βαθμολογίας και τη διασφάλιση 
του αδιάβλητου της όλης διαδικασίας και κάθε αναγκαία 
λεπτομέρεια, καθορίζονται με κανονιστική απόφαση του 
Υπουργού Προεδρίας της Κυβέρνησης, που εκδίδεται 
μετά από πρόταση του Α.Σ.Ε.Π. και δημοσιεύεται στην 
Εφημερίδα της Κυβερνήσεως. Με όμοια απόφαση και 
με την ίδια διαδικασία καθορίζονται τα αντίστοιχα θέματα 
της προφορικής εξέτασης της παρ. 3 του άρθρου 15. 
Για την κανονιστική απόφαση, το Α.Σ.Ε.Π. λαμβάνει 
υπόψη τους κανόνες και τις διαδικασίες, που ισχύουν 
κατά τις εισαγωγικές εξετάσεις Α.Ε.Ι. και Τ.Ε.Ι. (π.δ. 
197/1993, ΦΕΚ 71 Α') ή τις αντίστοιχες διατάξεις, που 
ισχύουν κάθε φορά για το ανωτέρω θέμα, με τις τρο¬ 
ποποιήσεις και προσαρμογές που απαιτούνται για την 
εφαρμογή των διατάξεων του παρόντος. 


3. Στα οριζόμενα από την επιτροπή θέματα περιλαμ¬ 
βάνονται πάντως και υπαγόμενα σε αντικείμενο (ύλη), 
που δύναται να υποδείξει η κινούσα τη διαδικασία 
υπηρεσία, οργανισμός τοπικής αυτοδιοίκησης και νομικό 
πρόσωπο του άρθρου 14 παρ. 1. 

4. Οι επιτροπές διαγωνισμού ελέγχουν τα κατά το 
νόμο προσόντα των υποψηφίων και με αιτιολογημένη 
απόφαση αποκλείουν όσους δεν τα έχουν. Η απόφαση 
αποκλεισμού εκδίδεται μέσα σε δέκα (10) ημέρες από 
τη λήξη της προθεσμίας των αιτήσεων συμμετοχής στο 
διαγωνισμό. 

5. Αν ο υποψήφιος προσβάλει τον αποκλεισμό του 
ενώπιον δικαστηρίου πριν την ημέρα του διαγωνισμού, 
συμμετέχει σε αυτόν και αν επιτύχει, ο διορισμός του 
τελεί υπό την αναβλητική αίρεση της αποδοχής της 
αιτήσεώς του από το δικαστήριο. 

6. Με κοινή απόφαση των Υπουργών Προεδρίας της 
Κυβέρνησης και Οικονομικών, ύστερα από εισήγηση του 
Α.Σ.Ε.Π., καθορίζεται κατά παρέκκλιση των διατάξεων 
τωνν. 1256/1982 και ν. 1505/1984, ως εκάστοτε ισχύουν, 
κατ' αποκοπή αποζημίωση στους προέδρους, μέλη, 
γραμματείς, βοηθούς γραμματείς, ειδικούς εισηγητές 
επιτροπών και σε όλους όσους μετέχουν στις διαδικα¬ 
σίες των διαγωνισμών. 

7. Οι υποψήφιοι, που συγκεντρώνουν τη βαθμολογία 
της καθορισμένης βάσης και άνω, κατατάσσονται σε 
πίνακες επιτυχίας κατά φθίνουσα σειρά βαθμολογίας. 

8. Αν μεταξύ των επιτυχόντων είναι συνταξιοδοτού- 
μενοι ανάπηροι πολέμου και τέκνα αυτών, θύματα πο¬ 
λέμου συνταξιοδοτούμενα ή μη, στρατιωτικοί ανάπηροι 
ειρηνικής περιόδου (ν. 1370/1944), τραυματίες ή πο¬ 
λεμιστές, επί τετράμηνο τουλάχιστον, της ζώνης των 
πρόσσω και" τέκνα αυτών ή αγωνιστές της Εθνικής 
Αντίστασης και τέκνα αυτών, αγωνιστές και θύματα του 
εμφυλίου πολέμου, που αποκαταστάθηκαν με το ν. 
1863/1989 και τέκνα αυτών, πολύτεκνοι και τέκνα αυτών, 
προστίθενται στο συνολικό βαθμό τον οποίο έλαβαν 
10/100 αυτού. Αν μεταξύ των επιτυχόντων είναι γονέας 
ή σύζυγος ή τέκνο ή αδελφός ή αδελφή υπαλλήλου 
του Δημοσίου, ν.π.δ.δ., ο.τ.α. ή νομικού προσώπου της 
•παρ. 1 του άρθρου 14, ο οποίος απεβίωσε κατά την 
εκτέλεση διατεταγμένης υπηρεσίας και εξαιτίας αυτής, 
προστίθενται στο συνολικό βαθμό τον οποίο έλαβαν 
10/100 αυτού. Η προσαύξηση ισχύει για ένα μόνο μέλος 
της οικογένειας του αποβιώσαντος και η συνδρομή της 
απαιτούμενης προϋπόθεσης διαπιστώνεται κατά την 
προβλεπόμενη για την απονομή πολεμικών συντάξεων 
διαδικασία. Αν μεταξύ των επιτυχόντων είναι υποψήφιοι 
που έχουν μέχρι τρία τέκνα, προστίθενται στο συνολικό 
βαθμό τον οποίο έλαβαν 2/100 για κάθε τέκνο και σε 
περίπτωση άγαμης μητέρας 5/100 για κάθε τέκνο. Αν 
μεταξύ των επιτυχόντων περιλαμβάνονται κάτοχοι δι¬ 
δακτορικού διπλώματος Α.Ε.Ι. της ημεδαπής ή ισότιμου 
της αλλοδαπής ή κάτοχοι μεταπτυχιακού τίτλου σπου¬ 
δών της ημεδαπής ή αναγνωρισμένου όμοιου της αλ¬ 
λοδαπής ετήσιας τουλάχιστον διάρκειας φοίτησης, προ¬ 
στίθενται στο συνολικό βαθμό τον οποίο έλαβαν 15/100 
και 5/100, αντίστοιχα, αυτού. Αν μεταξύ των επιτυχόντων 
περιλαμβάνονται υποψήφιοι, που δηλώνουν ότι δέχονται 
να υπηρετήσουν σε υπηρεσίες του Δημοσίου ή των 
νομικών προσώπων της παρ. 1 του άρθρου 14 στους 
νομούς της Θράκης και σε νησιά των νομών Λέσβου, 

Χίου, Σάμου, Κυκλάδων, Καβάλας και Δωδεκανήσου επί 
πενταετία τουλάχιστον, προστίθενται στο συνολικό βαθ¬ 
μό, τον οποίο έλαβαν, 10/100 αυτού και, εάν για δεκα¬ 
ετία, 15/100, για την πλήρωση θέσεων υπηρεσιών των 
ανωτέρω περιοχών. Εάν οι δηλώνοντες την ανωτέρω 
αποδοχή είναι μόνιμοι κάτοικοι των αντίστοιχων νομών 
Θράκης ή νήσου για υπηρεσίες της οποίας προκηρύχ¬ 
θηκαν θέσεις, η προσαύξηση είναι 15/100 για πενταετία 
και 20/100 για δεκαετία. Αν μεταξύ επιτυχόντων σε 
διαγωνισμό για πλήρωση θέσεων ο.τ.α., περιλαμβάνονται 
υποψήφιοι που είναι κάτοικοι και δημότες δήμου ή 
κοινότητας πληθυσμού κάτω των πέντε χιλιάδων (5.000) 
κατοίκων, για τον οποίο και δηλώνουν προτίμηση, προ¬ 
στίθενται στο βαθμό τον οποίο έλαβαν 10/100 αυτού. 

Αν κατοικούν και είναι δημότες δήμου ή κοινότητας 
επαρχίας, στην οποία ανήκει ο ανωτέρω δήμος ή η 
κοινότητα, η κατά τα ανωτέρω προσαύξηση της βαθ¬ 
μολογίας ορίζεται στα 5/100. Η κατά την παρούσα 
παράγραφο προσαύξηση της βαθμολογίας λαμβάνεται 
υπόψη για τον καθορισμό της σειράς κατάταξης των 
επιτυχόντων στους πίνακες επιτυχίας. 

9. Οι πίνακες επιτυχίας καταρτίζονται από την κεντρι¬ 
κή ή τις τοπικές επιτροπές διαγωνισμού,σύμφωνα με 
τα οριζόμενα στην απόφαση που προβλέπεται στην 
παρ. 2 του άρθρου αυτού, κατά κατηγορία, κλάδο ή 
ειδικότητα και νομαρχία. Για θέσεις, για την πλήρωση 
των οποίων απαιτούνται οι αυτοί τίτλοι σπουδών, κα¬ 
ταρτίζεται ένας πίνακας επιτυχίας, ανεξάρτητα από την 
ονομασία του κλάδου ή ειδικότητας σε κάθε υπηρεσία 
ή νομικό πρόσωπο. 

10. Οι πίνακες επιτυχίας, μαζί με τα κείμενα του 
γραπτού διαγωνισμού, αποστέλλονται στην κεντρική 
επιτροπή διαγωνισμού, η οποία, αφού ελέγξει την ορ¬ 
θότητα των καταχωρίσεων των βαθμολογιών, τους υ¬ 
ποβάλλει στο Α,Σ.Ε.Π. , το οποίο τους αποστέλλει για 
δημοσίευση στην Εφημερίδα της Κυβερνήσεως, αφού 
προηγουμένως ελέγξει τη νομιμότητα αυτών. Τ ο 
Α.Σ.Ε.Π. αποφαίνεται για το κύρος του διαγωνισμού και 
μπορεί να μην τον κυρώσει, αν διαπιστώσει, είτε αυ- 
τεπαγγέλτως είτε κατ' ένσταση ενδιαφερομένου, πα¬ 
ράβαση νόμου ή κανονισμού κατά τη διεξαγωγή αυτού. 

Η ένσταση ασκείται με απλή αίτηση μέσα σε αποκλειστική 
προθεσμία δέκα (10) ημερών από της τελευταίας ημέρας 
διεξαγωγής του τελικού σταδίου του διαγωνισμού. Το 
Α.Σ.Ε.Π., αν διαπιστώσει την παράβαση, μπορεί να 
αποφασίσει την επανάληψη του διαγωνισμού, ολικώς ή 
μερικώς, μεταξύ των αυτών υποψηφίων. Για παραλείψεις 
ή πλημμέλειες, που επιδέχονται συμπλήρωση ή διόρ¬ 
θωση, μπορεί το Α.Σ.Ε.Π., αντί επαναλήψεως του δια¬ 
γωνισμού, να αναθέσει στην επιτροπή διαγωνισμού τη 
συμπλήρωση ή διόρθωση των παραλείψεων ή πλημμε- 
λειών. 

11. Οι πίνακες επιτυχίας ισχύουν μόνο για την πλή¬ 
ρωσή των θέσεων που προκηρύχθηκαν. 

12. Οι επιτυχόντες υποψήφιοι διατίθενται με απόφαση 
του Α.Σ.Ε.Π., κατά τη σειρά που έχουν στον οικείο 
πίνακα επιτυχίας σε συνδυασμό με τη δήλωση προτί¬ 
μησής τους, στις οικείες υπηρεσίες και νομικά πρόσωπα 
για διορισμό. 

13. Αν επιτυχών υποψήφιος έχει δηλώσει προτίμηση 
διορισμού του σε συγκεκριμένες μόνο υπηρεσίες και 
νομικά πρόσωπα και δεν είναι δυνατή η διάθεσή του 


για διορισμό σε καμία από τις υπηρεσίες αυτές και σε 
κανένα από τα νομικά πρόσωπα αυτά, λόγω της σειράς 
επιτυχίας του στον οικείο πίνακα, διαγράφεται από τον 
πίνακα. Το ίδιο ισχύει και για επιτυχόντες, που δηλώσουν 
τυχόν εγγράφως, ότι δεν επιθυμούν το διορισμό τους 
στην υπηρεσία ή στο νομικό πρόσωπο στο οποίο, βάσει 
της σειράς επιτυχίας τους και της δήλωσης επιθυμίας 
τους, διατέθηκαν για διορισμό. Στην περίπτωση αυτή 
διατίθεται για διορισμό στην οικεία υπηρεσία ή νομικό 
πρόσωπο ο πρώτος κατά σειρά αδιάθετος επιτυχών, 
που έχει διαλάβει στη δήλωση προτίμησής του τη 
συγκεκριμένη υπηρεσία ή νομικό πρόσωπο. Αν κανένας 
από τους αδιάθετους επιτυχόντες δεν έχει δηλώσει τη 
συγκεκριμένη υπηρεσία ή νομικό πρόσωπο, καλούνται 
οι επόμενοι, κατά τη σειρά που έχουν στον πίνακα 
επιτυχίας, να δηλώσουν αν επιθυμούν να διορισθούν σ' 
αυτήν την υπηρεσία ή νομικό πρόσωπο και σε καταφατική 
περίπτωση διατίθενται για διορισμό. 

14. Αν θέσεις υπηρεσιών και νομικών προσώπων σε 
συγκεκριμένη νομαρχία δεν καλυφθούν από τους πίνακες 
επιτυχίας της νομαρχίας αυτής, μπορεί να καλύπτονται 
από πίνακα επιτυχίας του ίδιου διαγωνισμού νομαρχιών 
που γειτνιάζουν με αυτήν, εφόσον στους πίνακες επι¬ 
τυχίας των νομαρχιών αυτών υπάρχουν αδιάθετοι επι- 
τυχόντες. Η διάθεση γίνεται κατά τη σειρά βαθμολογίας, 
που προκύπτει από τη σύγκριση αυτών που δεν έχουν 
διατεθεί από τους πίνακες των άλλων νομαρχιών. Με 
απόφαση του Α.Σ.Ε.Π., που δημοσιεύεται στην Εφημε¬ 
ρίδα της Κυβερνήσεως, καθορίζεται για κάθε νομαρχία 
ποιων άλλων νομαρχιών οι πίνακες επιτυχίας λαμβά- 
νονται υπόψη για την εφαρμογή των διατάξεων της 
παραγράφου αυτής. 

15. Μέσα σε δέκα (10) ημέρες από τη διάθεση των 
επιτυχόντων, κάθε υπηρεσία ή νομικό πρόσωπο καλεί 
τους διατεθέντες σ' αυτό να υποβάλουν μέσα σε είκοσι 
(20) ημέρες τα απαιτούμενα, κατά τις οικείες διατάξεις, 
δικαιολογητικά διορισμού. 

16. Ο διορισμός είναι υποχρεωτικός, πραγματοποιεί¬ 
ται μέσα σε τριάντα (30) ημέρες από τη λήξη της 
προθεσμίας υποβολής των δικαιολογητικών και γίνεται 
σύμφωνα με τις διατάξεις που ισχύουν για κάθε υπηρεσία 
ή νομικό πρόσωπο. Διοριζόμενοι σε θέσεις ΔΕ και ΥΕ, 
οι οποίοι κατέχουν τίτλο σπουδών κατηγορίας ανώτερης, 
δεν μετατάσσονται στην ανώτερη αυτή κατηγορία πριν 
την παρέλευση οκτώ (8) ετών από το διορισμό τους. 

Άρθρο 18 

Πλήρωση θέσεων βάσει προτεραιότητας 
Διαδικασία - Διορισμός 

1. Στις διατάξεις του παρόντος άρθρου υπάγονται·, 
α) Οι διορισμοί ή προσλήψεις τακτικού προσωπικού 
και με σύμβαση εργασίας ιδιωτικού δικαίου αορίστου 
χρόνου σε θέσεις για τις οποίες ως τυπικό προσόν 
απαιτείται τίτλος σπουδών δευτεροβάθμιας ή τριτοβάθ¬ 
μιας εκπαίδευσης συγκεκριμένης ειδικότητας ή κατεύ¬ 
θυνσης, ήτοι πτυχίο ή δίπλωμα ή απολυτήριος τίτλος 
συγκεκριμένης ειδίκευσης ή κλάδου απασχόλησης (π.χ. 
πτυχίο ή δίπλωμα αρχαιολόγου, κοινωνιολόγου, πολι¬ 
τικού μηχανικού, χημικού, ηλεκτρολόγου μηχανικού, 
γεωπόνου, γεωλόγου ή γεωτεχνικού, γιατρού, ψυχολό¬ 
γου, κτηνιάτρου, επόπτη δημόσιας υγείας, τεχνολόγου 

τροφίμων, οδοντοτεχνίτη, εργοδηγού, ενδεικτικώς α- 
ναφερομένων), για κατάληψη θέσης αντίστοιχης ειδι¬ 
κότητας ή κατεύθυνσης. 

β) Οι διορισμοί ή προσλήψεις τακτικού προσωπικού 
και με σύμβαση εργασίας ιδιωτικού δικαίου αορίστου 
χρόνου σε θέσεις για τις οποίες ως τυπικό προσόν 
αρκεί απολυτήριος τίτλος υποχρεωτικής εκπαίδευσης. 

2. Η προκήρυξη πλήρωσης των θέσεων γίνεται σύμ¬ 
φωνα με τις διατάξεις του άρθρου 16, με εξαίρεση το 
εδάφιο για την εξεταστέα ύλη (παρ. 1, περίπτ. ε'). 

3. Η υποβολή των αιτήσεων γίνεται σύμφωνα με τις 
διατάξεις των παρ. 4-6 του άρθρου 16. 

4. Για τη συγκρότηση των επιτροπών διεξαγωγής της 
όλης διαδικασίας εφαρμόζεται η παρ. 1 του άρθρου 17. 
Για τη σύνθεση και λειτουργία των επιτροπών εφαρ¬ 
μόζονται αναλόγως οι παρ. 2 και 6 και η κανονιστική 
απόφαση του άρθρου 17. Για τον έλεγχο των προσόντων 
των υποψηφίων εφαρμόζονται αναλόγως οι παρ. 4 και 
5 του άρθρου 17. Τα μέλη των τοπικών επιτροπών του 
παρόντος άρθρου, οι οποίες δεν προβαίνουν σε βαθ¬ 
μολόγηση ή άλλη αξιολογική κρίση, επιτρέπεται να είναι 
υπάλληλοι που υπηρετούν στην οικεία νομαρχία. 

5. Οι υποψήφιοι του πρώτου εδαφίου της παρ. 1 
(τίτλος σπουδών τριτοβάθμιας ή δευτεροβάθμιας εκ¬ 
παίδευσης) κατατάσσονται σε πίνακες προτεραιότητας, 
που καταρτίζονται σύμφωνα με την παρ. 9 και την 
κανονιστική απόφαση του άρθρου 17. 

6. Η σειρά κατάταξης των υποψηφίων στους πίνακες 
προτεραιότητας ορίζεται από το έτος κτήσεως του 
τίτλου σπουδών, ως ακολούθως: 

α) Οι υποψήφιοι κατατάσσονται, με βάση το έτος 
κτήσεως του τίτλου σπουδών, σε ομάδες ανά ημερο¬ 
λογιακή τριετία. Η ομάδα της πρώτης ημερολογιακής 
τριετίας περιλαμβάνει τους υποψηφίους που έχουν α¬ 
ποκτήσει τον τίτλο σπουδών τα τρία παλαιότερα, έναντι 
των λοιπών υποψηφίων, έτη, με αφετηρία υπολογισμού 
το έτος κτήσεως του παλαιότερου τίτλου σπουδών 
υποψιιφίούΓ Η ομάδα υποψηφίων της πρώτης ημερο- 
^^ιακήή,^ριετίσςΤτρδηγείται της ομάδας υποψηφίων 
τηςδεύτερης και ούτω (καθεξής. Η τελευταία ομάδα 
μπορεί να μην αποτελεί πλήρη ημερολογιακή'τριετία. 

β) Μεταξύ των υποψηφίων ρις αυτής ημερολογιακής 
τριετίας προτάσσονται αυτοί που έχουν διδακτορικό 
δίπλωμα της ημεδαπής ή ισότιμο της αλλοδαπής, ακο¬ 
λουθούν αυτοί που έχουν μεταπτυχιακό τίτλο σπουδών 
της ημεδαπής ή αναγνωρισμένο όμοιο τίτλο της αλλο¬ 
δαπής, ετήσιας τουλάχιστον φοίτησης και έπονται οι 
λοιποί κατά τη σειρά του βαθμού του τίτλου σπουδών, 
προηγουμένου αυτού που έχει μεγαλύτερο βαθμό. 

γ) Μεταξύ των κατόχων διδακτορικού διπλώματος, 
προτάσσεται ο υποψήφιος που έχει το μεγαλύτερο 
βαθμό στο βασικό τίτλο σπουδών και αν ο βαθμός 
συμπίπτει, αυτός που έχει τον αρχαιότερο, στην οικεία 
τριετία, με βάση την ημερομηνία κτήσεως, βασικό τίτλο 
σπουδών. Αν συμπίπτει και η ημερομηνία κτήσεως του 
βασικού τίτλου σπουδών, προτάσσεται ο υποψήφιος 
που έχει περισσότερα τέκνα και μεταξύ αυτών που 
έχουν ίδιο αριθμό τέκνων η άγαμη ή χήρα μητέρα ή 
διαζευγμένη μητέρα ή μητέρα που τελεί σε διάσταση, 
εφόσον στις δύο τελευταίες περιπτώσεις έχει την 
επιμέλεια των τέκνων και ακολουθεί ο μεγαλύτερος 


στην ηλικία. Μεταξύ αυτών που δεν έχουν τέκνα προ¬ 
τάσσεται ο μεγαλύτερος στην ηλικία. 

δ) Οι διατάξεις της προηγούμενης περίπτωσης ε¬ 
φαρμόζονται και για τη σειρά κατάταξης αα) μεταξύ 
των υποψηφίων που έχουν μεταπτυχιακό τίτλο σπουδών 
και ββ) μεταξύ των υποψηφίων που κατατάσσονται με 
βάση το βαθμό του τίτλου σπουδών, όταν αυτός συ¬ 
μπίπτει. Υποψήφιοι εμπίπτοντες στις κατηγορίες που 
αναφέρονται στο πρώτο εδάφιο της παρ. 8 του άρθρου 
17 προηγούνται υπό τις αυτές προϋποθέσεις των υ¬ 
ποψηφίων των περιπτώσεων β'-δ' της παρούσας πα¬ 
ραγράφου και των υποψηφίων των παρ. 9 και 10 του 
παρόντος άρθρου και της παρ. 17 του άρθρου 21. 

7. Όπου κατά τις κείμενες διατάξεις προβλέπεται για 
συγκεκριμένο κλάδο ή ειδικότητα διαζευκτικώς είτε τίτ¬ 
λος σπουδών δευτεροβάθμιας εκπαίδευσης είτε ορι¬ 
σμένη εμπειρία, οι υποψήφιοι που έχουν μόνο εμπειρία 
έπονται στη σειρά αυτών που έχουν τίτλο σπουδών. Η 
μεταξύ τους σειρά καθορίζεται βάσει του αριθμού των 
τέκνων και της ηλικίας, κατ' εφαρμογή του τελευταίου 
εδαφίου της περίπτωσης γ' της προηγούμενης παρα¬ 
γράφου. 

8. Ειδικώς, για τις θέσεις για τις οποίες απαιτείται 
απολυτήριος τίτλος υποχρεωτικής εκπαίδευσης, η σειρά 
κατάταξης των υποψηφίων στους πίνακες προτεραιό¬ 
τητας καθορίζεται ως ακολούθως: 

α. Προτάσσονται οι υποψήφιοι που έχουν τρία τέκνα 
και άνω, προηγουμένου αυτού που έχει περισσότερα 
τέκνα. Μεταξύ αυτών εκ των ανωτέρω που έχουν ίδιο 
αριθμό τέκνων προτάσσεται η άγαμη ή χήρα ή διαζευγ¬ 
μένη ή σε διάσταση μητέρα, εφόσον στις δύο τελευταίες 
περιπτώσεις έχει την επιμέλεια των τέκνων και ακο¬ 
λουθεί ο μεγαλύτερός στην ηλικία. Οι υποψήφιοι της 
παρούσας περίπτωσης καταλαμβάνουν μέχρι το 30% 
των προς πλήρωση θέσεων κατά κλάδο ή ειδικότητα. 

β. Μεταξύ των υπόλοιπων υποψηφίων προτάσσονται 
τα τέκνα πολύτεκνων οικογενειών, προηγουμένου με¬ 
ταξύ αυτών του υποψηφίου που ανήκει στην πολυμε- 
λέστερη, από άποψη αριθμού τέκνων, οικογένεια και 
ούτω καθεξής. Επί ίσου αριθμού τέκνων πολύτεκνης 
οικογένειας, προτάσσεται ο μεγαλύτερος στην ηλικία 
υποψήφιος. 

γ. Μεταξύ των λοιπών υποψηφίων προτάσσεται ο 
υποψήφιος που εμπίπτει στις αναφερόμενες στο πρώτο 
εδάφιο της παρ. 8 του άρθρου 17 κατηγορίες, πλην 
των πολυτέκνων και τέκνων αυτών και ακολουθεί αυτός 
που έχει τον αρχαιότερο, ως προς την ημερομηνία 
κτήσεως, απολυτήριο τίτλο υποχρεωτικής εκπαίδευσης. 
Αν συμπίπτει η ημερομηνία κτήσεως, προτάσσεται ο 
υποψήφιος που έχει δύο τέκνα και έπεται αυτού ο 
υποψήφιος που έχει ένα τέκνο. Επί ίσου αριθμού τέκνων, 
προτάσσεται η άγαμη ή χήρα ή διαζευγμένη ή σε 
διάσταση μητέρα, εφόσον στις δύο τελευταίες περι¬ 
πτώσεις έχει την επιμέλεια των τέκνων και ακολουθεί 
ο μεγαλύτερος στην ηλικία υποψήφιος. Μεταξύ υπο¬ 
ψηφίων με την ίδια ημερομηνία κτήσεως του απολυτηρίου 
τίτλου υποχρεωτικής εκπαίδευσης, οι οποίοι δεν έχουν 
τέκνα, προτάσσεται ο μεγαλύτερος στην ηλικία. Οι 
διατάξεις της παρ. 7 εφαρμόζονται αναλόγως και για 
τους υπαγομένους στην παρούσα παράγραφο. 

9. Υποψήφιοι που δηλώνουν ότι δέχονται να υπηρε- 

τήσουν σε υπηρεσίες του Δημοσίου και των νομικών 
προσώπων της παρ. 1 του άρθρου 14 επί οκταετία 
τουλάχιστον στους νομούς της Θράκης και σε νησιά 
των νομών Λέσβου, Χίου, Σάμου, Κυκλάδων, Καβάλας 
και Δωδεκανήσου και είναι μόνιμοι κάτοικοι των αντί¬ 
στοιχων νομών Θράκης ή νήσου για υπηρεσίες της 
οποίας προκηρύχθηκαν θέσεις, προτάσσονται, για την 
πλήρωση θέσεων υπηρεσιών των ανωτέρω περιοχών, 
των κατά την παρ. 6 του παρόντος άρθρου υποψηφίων 
που έχουν αποκτήσει τον οικείο τίτλο σπουδών κατά 
την αυτή ημερολογιακή τριετία και δεν έχουν διδακτορικό 
δίπλωμα και των κατά την παρ. 8 του παρόντος άρθρου 
υποψηφίων της αυτής κατηγορίας (α, β, γ) προτεραιό¬ 
τητας και έπονται προτασσόμενοι των λοιπών οι δη- 
λώνοντες την ίδια περιοχή κάτοικοι άλλων νομών. 

10. Υποψήφιοι για πλήρωση θέσεων ο.τ.α., που δη¬ 
λώνουν προτίμηση για θέσεις δήμου ή κοινότητας πλη¬ 
θυσμού κάτω των 5.000 κατοίκων, του οποίου είναι 
δημότες και στον οποίο κατοικούν, προτάσσονται των 
κατά τις παρ. 6 και 9 υποψηφίων που έχουν αποκτήσει 
τον οικείο τίτλο σπουδών κατά την αυτή ημερολογιακή 
τριετία και δεν έχουν διδακτορικό δίπλωμα και των κατά 
τις παρ. 8 και 9 υποψηφίων της αυτής κατηγορίας (α, 
β, γ) προτεραιότητας. Αν είναι δημότες και κάτοικοι 
άλλου δήμου ή κοινότητας, αλλά της ίδιας επαρχίας 
στην οποία ανήκει ο ανωτέρω δήμος ή κοινότητα, 
έπονται των υποψηφίων του προηγούμενου εδαφίου και 
προτάσσονται των κατά τις παρ. 6 και 9 υποψηφίων 
που έχουν αποκτήσει τον οικείο τίτλο σπουδών κατά 
την αυτή ημερολογιακή τριετία και δεν έχουν διδακτορικό 
δίπλωμα και των κατά τις παρ. 8 και 9 υποψηφίων της 
αυτής κατηγορίας (α, β, γ) προτεραιότητας. 

11. Το πλεονέκτημα της παρ. 8 για τους πολύτε¬ 
κνους και τα τέκνα πολυτέκνων ισχύει για ένα μόνο 
μέλος κατά το ίδιο ημερολογιακό έτος. Σε περίπτωση 
διάστασης ή διαζυγίου των πολυτέκνων, προηγείται 
χρονικώς, ως προς τη χρήση του πλεονεκτήματος, ο 
βαρυνόμενος, βάσει δικαστικής αποφάσεως ή συμβο¬ 
λαιογραφικής πράξεως, με τη διατροφή των τέκνων, 
άλλως αυτός που έχει την επιμέλεια των τέκνων. 

12. Η παρ. 10 του άρθρου 17 εφαρμόζεται αναλό- 
γως και για τους πίνακες προτεραιότητας του παρόντος 
άρθρου. Για την ισχύ των πινάκων αυτών εφαρμόζεται 
η παρ. 11 του άρθρου 17. 

13. Η διάθεση για διορισμό των υποψηφίων που 
περιλαμβάνονται στους πίνακες προτεραιότητας του 
άρθρου αυτού γίνεται σύμφωνα με τις διατάξεις του 
άρθρου 17. Οι πίνακες κατάταξης των υποψηφίων του 
παρόντος άρθρου και των άρθρων 19 και 21, με συ¬ 
νοπτική αναφορά των στοιχείων προτεραιότητας, α- 
ναρτώνται στην έδρα του Α.Σ.Ε.Π. και στην έδρα της 
οικείας νομαρχίας και είναι στη διάθεση των μέσων 
ενημέρωσης. Κάθε υποψήφιος δικαιούται να λάβει γνώση 
των δικαιολογητικών από τα οποία καθορίστηκε η σειρά 
προτεραιότητας. 

14. Για το διορισμό των διατιθεμένων εφαρμόζονται 
οι διατάξεις των παρ. 15 και 16 του άρθρου 17. 


Άρθρο 19 

Πλήρωση θέσεων ειδικού επιστημονικού 
προσωπικού και υπαλλήλων επί θητεία 

1. Για την πλήρωση θέσεων ειδικού επιστημονικού 
προσωπικού του άρθρου 103 παρ. 3 του Συντάγματος 
ή αντίστοιχου επιστημονικού προσωπικού των ν.π.ι.δ. 
της παρ. 1 του άρθρου 14 του παρόντος, εφαρμόζονται 
αναλόγως οι διατάξεις των άρθρων 16 και 17 (παρ. 1, 
2,4-6,9 έως 16), εξαιρουμένων εκείνων που η εφαρμογή 
τους προϋποθέτει διαγωνισμό. 

2. Οι υποψήφιοι κατατάσσονται σε πίνακες προτε¬ 
ραιότητας. Η σειρά κατάταξης των υποψηφίων στους 
πίνακες αυτούς καθορίζεται ως ακολούθως: 

α. Προτάσσονται οι υποψήφιοι που έχουν διδακτορικό 
δίπλωμα της ημεδαπής ή ισότιμο της αλλοδαπής. Μεταξύ 
αυτών προηγούνται οι υποψήφιοι που έχουν μεγαλύτερο 
βαθμό στο (βασικό) πτυχίο ή δίπλωμα. Μεταξύ των 
εχόντων τον αυτό βαθμό προηγούνται οι υποψήφιοι 
που έχουν τον αρχαιότερο, ως προς την ημερομηνία 
κτήσεως, (βασικό) τίτλο σπουδών. Αν συμπίπτει και η 
ημερομηνία κτήσεως του τίτλου σπουδών, προτάσσονται 
οι υποψήφιοι που έχουν τέκνα, προηγουμένου αυτού 
που έχει το μεγαλύτερο αριθμό τέκνων και ούτω καθεξής. 
Αν συμπίπτει και ο αριθμός των τέκνων, προηγείται ο 
μεγαλύτερος στην ηλικία. Αν συμπίπτει ο βαθμός και η 
ημερομηνία κτήσεως του τίτλου σπουδών και οι υπο¬ 
ψήφιοι δεν έχουν τέκνα, προηγείται ο μεγαλύτερος 
στην ηλικία. 

β. Μεταξύ των υπολοίπων προτάσσονται οι υποψήφιοι 
που έχουν μεταπτυχιακό τίτλο σπουδών. Για τη μεταξύ 
τους σειρά κατάταξης εφαρμόζονται αναλόγως οι δια¬ 
τάξεις του προηγούμενου εδαφίου α'. 

γ. Μεταξύ των λοιπών, η σειρά κατάταξης καθορίζεται 
από το βαθμό του τίτλου σπουδών, εφαρμοζομένων, 
κατά τα λοιπά, αναλόγως, των διατάξεων του εδαφίου α'. 

3. Η πλήρωση θέσεων υπαλλήλων επί θητεία γίνεται 
με διαγωνισμό ή σειρά προτεραιότητας, σύμφωνα με 
τα άρθρα 15-18, ανάλογα με τον τίτλο σπουδών που 
απαιτείται ως τυπικό προσόν διορισμού. 

Άρθρο 20 

Προσωπικό για απρόβλεπτες και επείγουσες ανάγκες 

1. Η πρόσληψη προσωπικού με σχέση εργασίας ι¬ 
διωτικού δικαίου ορισμένου χρόνου κατά το άρθρο 103 
παρ. 2 του Συντάγματος από τις δημόσιες υπηρεσίες, 
τα ν.π.δ.δ. και τους ο.τ.α., για την αντιμετώπιση απρό¬ 
βλεπτων και επειγουσών αναγκών, επιτρέπεται μόνο 
σε περιπτώσεις εκτεταμένων ζημιών από σεισμούς, 
πλημμύρες, παγετούς και πυρκαγιές. Για την αντιμε¬ 
τώπιση όμοιων αναγκών εξαιτίας άλλων γεγονότων, 
από τα οποία προκύπτει άμεσος κίνδυνος ζωής ή 
περιουσίας, η πρόσληψη επιτρέπεται μόνο εφόσον ο 
νομός ή συγκεκριμένη περιοχή αυτού κηρυχθεί σε κα¬ 
τάσταση έκτακτης ανάγκης. 

2. Η διάρκεια της απασχόλησης δεν μπορεί να υ- 

περβαίνει τους τέσσερις (4) μήνες από την επέλευση 
του γεγονότος ή την κήρυξη κατάστασης ανάγκης. Με 
την επιφύλαξη των διατάξεων της επόμενης παραγρά¬ 
φου, ανανέωση ή παράταση της αρχικής σύμβασης ή 
σύναψη νέας σύμβασης ή μετατροπή σε σύμβαση αο¬ 
ρίστου χρόνου, απαγορεύονται. Κατά τα λοιπά, για το 
προσωπικό του παρόντος άρθρου εφαρμόζονται οι ε- 
κάστοτε ισχύουσες διατάξεις. 

3. Αν βασίμως εκτιμάται, ότι οι ανάγκες που προέκυ- 
ψαν από σεισμό θα συνεχισθούν και πέραν του τετρα- 
μήνου, η αρμόδια αρχή κινεί εγκαίρως και σε κάθε 
περίπτωση τουλάχιστον τριάντα (30) ημέρες προ της 
λήξεως του τετραμήνου, τη διαδικασία νέων προσλή¬ 
ψεων με σύμβαση εργασίας ιδιωτικού δικαίου ορισμένου 
χρόνου, τηρουμένων αυστηρά των διατάξεων του άρ¬ 
θρου 21 (παρ. 8 -15) του παρόντος νόμου, για αριθμό 
και διάρκεια που εγκρίνει ο γενικός γραμματέας της 
οικείας περιφέρειας. Στους πίνακες, που καταρτίζονται 
σύμφωνα με την παρ. 11 του άρθρου 21, μπορεί να 
περιληφθούν και απασχοληθέντες με σύμβαση της παρ. 
2 του παρόντος. 

4. Το Α.Σ.Ε.Π. ασκεί τον κατά την παρ. 1β του άρθρου 
8 του παρόντος νόμου, έλεγχο, τόσο, ως προς τη 
συνδρομή των προϋποθέσεων πρόσληψης προσωπικού 
κατά το παρόν άρθρο, όσο και ως προς την τήρηση 
των διατάξεων των παρ. 2 και 3 αυτού. 

Άρθρο 21 

Προσωπικό με σχέση εργασίας ιδιωτικού 
δικαίου ορισμένου χρόνου για κάλυψη 
παροδικών αναγκών 

1. Οι δημόσιες υπηρεσίες και τα νομικά πρόσωπα της 
παρ. 1 του άρθρου 14 του παρόντος νόμου επιτρέπεται 
να απασχολούν προσωπικό με σύμβαση εργασίας ιδιω¬ 
τικού δικαίου ορισμένου χρόνου για αντιμετώπιση επο¬ 
χιακών ή άλλων περιοδικών ή πρόσκαιρων αναγκών, με 
τις προϋποθέσεις και τη διαδικασία των επόμενων πα¬ 
ραγράφων. 

2. Η διάρκεια της απασχόλησης του προσωπικού της 
παρ. 1 δεν μπορεί να υπερβαίνει τους οκτώ (8) μήνες 
μέσα σε συνολικό χρόνο δώδεκα (12) μηνών. Στις 
περιπτώσεις προσωρινής πρόσληψης προσωπικού για 
αντιμετώπιση, κατά τις ισχύουσες διατάξεις, κατεπει- 
γουσών αναγκών, λόγω απουσίας προσωπικού ή κένω¬ 
σης θέσεων, η διάρκεια της απασχόλησης δεν μπορεί 
να υπερβαίνει τους τέσσερις (4) μήνες για το ίδιο 
άτομο. Παράταση ή σύναψη νέας σύμβασης κατά το 
αυτό ημερολογιακό έτος ή μετατροπή σε σύμβαση 
αορίστου χρόνου είναι άκυρες. 

3. Κατ' εξαίρεση, για το προσωπικό προγραμμάτων 
ή έργων που χρηματοδοτούνται ή επιδοτούνται από 
διεθνείς οργανισμούς ή ερευνητικών προγραμμάτων ή 
προγραμμάτων τεχνικής βοήθειας ή για την εκπλήρωση 
υποχρεώσεων από συμβάσεις με διεθνείς οργανισμούς, 
επιτρέπεται η διάρκεια των συμβάσεων να είναι μέχρι 
ένα έτος και να ανανεώνονται ή παρατείνονται έως το 
τέλος του προγράμματος ή έργου ή την εκπλήρωση 
της υποχρεώσεως, αποκλεισμένης σε κάθε περίπτωση 
της αναγνώρισής τους ως συμβάσεων αορίστου χρόνου. 
Οι υπαγόμενοι στην παρούσα παράγραφο, στην περί¬ 
πτωση προκήρυξης πλήρωσης θέσεων κατά τις διατάξεις 
των άρθρων 15-19 του παρόντος νόμου, αν έχουν 


συνολική απασχόληση στο κατά το προηγούμενο εδάφιο 
πρόγραμμα ή έργο άνω των τριών (3) ετών, δικαιούνται 
προσαύξηση του βαθμού που λαμβάνουν σε διαγωνισμό 
κατά 10/100 αυτού, για τον καθορισμό της σειράς κα¬ 
τάταξής τους στους πίνακες επιτυχίας. Ομοίως, προη- ι 
γούνται των κατά την παρ. 6 του άρθρου 18 υποψηφίων, 
που έχουν αποκτήσει τον οικείο τίτλο σπουδών κατά 
την αυτή ημερολογιακή τριετία και δεν έχουν διδακτορικό 
δίπλωμα και των κατά την παρ. 8 του ίδιου άρθρου και 
την παρ. 2 του άρθρου 19 υποψηφίων της αυτής 
κατηγορίας (α,β,γ) προτεραιότητας, επόμενοι πάντως 
των κατά τις παρ. 9 (Θράκη και λοιπές περιοχές) και 
10 (ο.τ.α.) του άρθρου 18 υποψηφίων. Αν όμως εμπί¬ 
πτουν στις διατάξεις των παρ. 9 και 10 του άρθρου 
18, προηγούνται των λοιπών υποψηφίων, που εμπίπτουν 
στις ίδιες διατάξεις. 

4. Τα αρμόδια για την εκκαθάριση των αποδοχών 
όργανα υποχρεούνται να παύσουν την καταβολή απο¬ 
δοχών σε προσωπικό που συμπλήρωσε την κατά τις 
προηγούμενες παραγράφους διάρκεια απασχόλησης, 
άλλως καταλογίζονται σε αυτά οι αποδοχές που κατα¬ 
βλήθηκαν. 

5. Προϊστάμενοι υπηρεσιών ή άλλα αρμόδια όργανα, 
που ενεργούν κατά παράβαση των προηγούμενων πα¬ 
ραγράφων, διώκονται για παράβαση καθήκοντος κατά 
το άρθρο 259 του Ποινικού Κώδικα αυτεπαγγέλτως και 
παραπέμπονται υποχρεωτικά στην αρμόδια πειθαρχική 
δικαιοδοσία. 

6. Το προσωπικό του παρόντος άρθρου πρέπει να 
έχει συμπληρώσει το 18ο έτος της ηλικίας του, να μην 
έχει υπερβεί το 50ό και να μην έχει κώλυμα κατά το 
άρθρο 22 του Υπαλληλικού Κώδικα (π.δ. 611/1977). Αν 
δεν καλύπτεται ο απαιτούμενος αριθμός, επιτρέπεται 
η πρόσληψη, για τη συμπλήρωση του ελλείποντος α¬ 
ριθμού, μέχρι και του 63ου έτους της ηλικίας. Ειδικές 
διατάξεις ή κανονισμοί προσωπικού, που ισχύουν κατά 
τη δημοσίευση του παρόντος νόμου και προβλέπουν 
κατώτατο όριο ηλικίας πρόσληψης μικρότερο του 18ου 
έτους, διατηρούνται σε ισχύ. Ειδικώς, για προσωπικό 
αντιμετώπισης αναγκών κατασκηνώσεων, κατώτατο όριο 
ηλικίας πρόσληψης ορίζεται το 15ο έτος συμπληρωμένο. 

7. Τα προσόντα για την απασχόληση προσωπικού του 
παρόντος άρθρου ορίζονται κάθε φορά με την ανακοί¬ 
νωση, που προβλέπεται στην επόμενη παράγραφο 8, 
ανάλογα με το είδος των εργασιών και τις ειδικότητες 
ή την εμπειρία που απαιτούνται σε σχέση με αυτές. 

8. Για την πρόσληψη προσωπικού του παρόντος 
άρθρου, η κατά τόπο υπηρεσία εκδίδει ανακοίνωση στην 
οποία αναφέρονται υποχρεωτικώς: 

α. Ο αριθμός κατά ειδικότητα του προσωπικού. 

β. Τα απαιτούμενα προσόντα. 

γ. Η υπηρεσία στην οποία θα υποβληθούν οι αιτήσεις 
των ενδιαφερομένων. 

δ. Η προθεσμία μέσα στην οποία θα υποβληθούν οι 
αιτήσεις. 

9. Η ανακοίνωση αναρτάται στο κατάστημα της οι¬ 
κείας υπηρεσίας και στο κατάστημα του δήμου ή της 
κοινότητας, στην οποία αυτή εδρεύει και δημοσιεύεται 
σε δύο τουλάχιστον τοπικές εφημερίδες. Για κάθε 
ανάρτηση συντάσσεται πρακτικό που υπογράφεται από 
τον ενεργούντα την ανάρτηση και έναν ακόμη υπάλληλο 
της υπηρεσίας ή του δήμου ή κοινότητας. 

10. Η προθεσμία υποβολής αιτήσεων πρόσληψης δεν 

μπορεί να είναι μικρότερη των δέκα (10) ημερών. 

11. Ο προϊστάμενος της κατά τόπο υπηρεσίας που 
εξέδωσε την ανακοίνωση καταρτίζει πίνακες κατά ει¬ 
δικότητα, στους οποίους καταχωρίζει τους υποψηφίους 
για πρόσληψη με την ακόλουθη σειρά: 

α. Προτάσσονται οι υποψήφιοι που έχουν τέκνα, 
προηγουμένου αυτού που έχει περισσότερα τέκνα. Με¬ 
ταξύ αυτών, εκ των ανωτέρω, που έχουν ίδιο αριθμό 
τέκνων, προτάσσεται ο μεγαλύτερος στην ηλικία. 

β. Μεταξύ των υπόλοιπων υποψηφίων προτάσσονται 
τα τέκνα πολύτεκνων οικογενειών, προηγουμένου με¬ 
ταξύ αυτών του υποψηφίου που ανήκει στην πολυμε- 
λέστερη, από άποψη αριθμού τέκνων, οικογένεια και 
ούτω καθεξής. Επί ίσου αριθμού τέκνων πολύτεκνης 
οικογένειας, προτάσσεται ο μεγαλύτερος στην ηλικία 
υποψήφιος. 

γ. Μεταξύ των λοιπών υποψηφίων προτάσσονται οι 
φοιτητές και σπουδαστές σχολών τριτοβάθμιας εκπαί¬ 
δευσης, προηγουμένου του μεγαλύτερου στην ηλικία. 

δ. Μεταξύ των υπόλοιπων υποψηφίων προτάσσεται 
αυτός που έχει τον αρχαιότερο ως προς την ημερομηνία 
κτήσεως τίτλο σπουδών. Αν συμπίπτει η ημερομηνία 
κτήσεως, προτάσσεται ο υποψήφιος που έχει το με¬ 
γαλύτερο βαθμό στον τίτλο σπουδών. Αν συμπίπτει και 
ο βαθμός, προτάσσεται ο μεγαλύτερος στην ηλικία. 

12. Αν για την πρόσληψη προσωπικού συγκεκριμέ¬ 
νης ειδικότητας ορίζεται ως προσόν πρόσληψης είτε 
τίτλος σπουδών είτε εμπειρία, οι έχοντες μόνο εμπειρία, 
αν υπάγονται στις κατηγορίες των περιπτώσεων α' και 
β' της προηγούμενης παραγράφου, εντάσσονται στην 
οικεία σειρά των κατηγοριών αυτών, διαφορετικά έπονται 
των κατηγοριών γ' και δ' της ίδιας παραγράφου. Μεταξύ 
τους προτάσσεται ο μεγαλύτερος στην ηλικία. 

13. Αν προσληφθέντες αποχωρήσουν πριν τη λήξη 
της συμβάσεώς τους, αντικαθίστανται με άλλους από 
τους εγγεγραμμένους και διαθέσιμους στον πίνακα της 
οικείας ειδικότητας, κατά τη σειρά εγγραφής τους σε 
αυτόν. 

14. Αν για την πρόσληψη προσωπικού του παρόντος 
άρθρου απαιτούνται προσόντα ειδικού επιστημονικού 
προσωπικού, η σειρά προτεραιότητας καθορίζεται κατ' 
εφαρμογή των διατάξεων της παραγράφου 2 του άρθρου 
19 του παρόντος. 

15. Οι υπηρεσίες και τα νομικά πρόσωπα της παρ.1 
του άρθρου 14 κοινοποιούν υποχρεωτικώς στο Α.Σ.Ε.Π. 
κάθε ανακοίνωση κατά την παρ. 8 του παρόντος άρθρου 
και ακολούθως γνωστοποιούν το συνολικό αριθμό των 
αιτήσεων και αποστέλλουν τους πίνακες της παρ.11 
του παρόντος άρθρου που περιλαμβάνουν τους προσ¬ 
λαμβανόμενους, με ένδειξη και της χρονικής διάρκειας 
της απασχόλησής τους. Το Α.Σ.Ε.Π. δύναται επίσης να 
ζητεί από τα υπουργεία και τα νομικά πρόσ'-'πα κατάλογο 
των υπηρεσιών τους που απασχολούν προσωπικό του 
παρόντος άρθρου και να ενεργεί δειγματοληπτικούς 
ελέγχους για την τήρηση από τους οικείους προϊστα¬ 
μένους των διατάξεων αυτού. Τον έλεγχο διενεργούν 
οι επιθεωρητές του Α.Σ.Ε.Π.. Κατά τα λοιπά εφαρμό¬ 
ζονται οι διατάξεις της παρ. 3 του άρθρου 8 του 
παρόντος. 

16. Από τη δημοσίευση του παρόντος, καταρτιζό¬ 
μενες συμβάσεις έργου, που υποκρύπτουν συμβάσεις 
εργασίας, είναι άκυρες και επιβάλλονται οι κατά το 


άρθρο 15 του ν. 1735/1987 κυρώσεις. Το Α.Σ.Ε.Π. 
ελέγχει την εφαρμογή της παρούσας παραγράφου και 
παραπέμπει στα αρμόδια όργανα κάθε περίπτωση συ¬ 
νεπαγόμενη την επιβολή των προβλεπόμενων κυρώ¬ 
σεων. 

17. Άνεργοι, που έχουν απολυθεί ή απολύονται λόγω 
κατάργησης υπηρεσιών του Δημοσίου, ν.π.δ.δ., ο.τ.α. ή 
ν.π.ι.δ. της παρ. 1 του άρθρου 14 του παρόντος, εφόσον 
είχαν συνεχή υπηρεσία δύο (2) τουλάχιστον ετών, προ¬ 
τάσσονται για διορισμό ή πρόσληψη των υποψηφίων με 
τους οποίους έχουν τις ίδιες προϋποθέσεις, όπως αυτές 
προσδιορίζονται στις παρ. 6, 7, 8, 9 και 10 του άρθρου 
18, στην παρ. 2 του άρθρου 19, στα δύο τελευταία 
εδάφια της παρ. 3 και στην παρ. 11 του παρόντος 
άρθρου 21. Η ιδιότητα του ανέργου πιστοποιείται με 
βεβαίωση εγγραφής στα μητρώα ανέργων του Ο.Α.Ε.Δ.. 

Η μεταξύ τους σειρά καθορίζεται βάσει του συνολικού 
χρόνου υπηρεσίας, που είχαν κατά την απόλυσή τους, 
ως προκύπτει από σχετική βεβαίωση της υπηρεσίας ή 
του νομικού προσώπου από το οποίο απολύθηκαν ή 
του ασφαλιστικού φορέα στον οποίο υπάγονταν. 

Άρθρο 22 

Προσωπικό γραφείων διοικητών κ.λπ. 

1. Με προεδρικό διάταγμα, που εκδίδεται με πρόταση 
του οικείου υπουργού, μπορεί να συνιστώνται έως τρεις 
θέσεις με σύμβαση εργασίας ιδιωτικού δικαίου στα γρα¬ 
φεία διοικητών, υποδιοικητών ή απευθείας διοριζόμενων 
γενικών διευθυντών νομικών προσώπων ιδιωτικού δι¬ 
καίου της παρ.1 του άρθρου 14 του παρόντος νόμου. 

2. Η πρόσληψη στις θέσεις της προηγούμενης πα¬ 
ραγράφου γίνεται από τα ανωτέρω όργανα χωρίς ο¬ 
ποιαδήποτε διαδικασία. Το προσλαμβανόμενο προσω¬ 
πικό αποχωρεί αυτοδικαίως ταυτόχρονα με την απο¬ 
χώρηση, για οποιονδήποτε λόγο, του οργάνου που το 
προσέλαβε, χωρίς άλλη διαδικασία. Η παροχή υπηρεσίας 
στις θέσεις του παρόντος άρθρου δεν γεννά οιοδήποτε 
δικαίωμα αποζημίωσης ή άλλη αξίωση, ούτε προνόμιο 
ή προτίμηση. 

Άρθρο 23 

Μεταβατικές διατάξεις 

1. Από τη δημοσίευση του παρόντος και μέχρι την 
ημερομηνία, που ορίζεται στην παρ. 2 του άρθρου 13, 
αν εγκριθούν νομίμως διορισμοί ή προσλήψεις προσω¬ 
πικού για το οποίο προβλέπεται διαγωνισμός κατά τις 
διατάξεις του παρόντος, εφαρμόζονται τα ισχύοντα 
κατά την 31.12.1993 (ν. 1735/1987). Η συγκρότηση των 
απαιτούμενων επιτροπών γίνεται με απόφαση του Υ¬ 
πουργού Προεδρίας της Κυβέρνησης και του κατά 
περίπτωση αρμόδιου υπουργού. 

2. Από τη δημοσίευση του παρόντος, για διορισμούς 
ή προσλήψεις προσωπικού, που εμπίπτουν στο άρθρο 

18, εφαρμόζονται οι ισχύουσες κατά την 31.12.1993 
διατάξεις (ν. 1735/1987). Από την έναρξη ισχύος του 
παρόντος η επιλογή των διοριστέων ή προσληπτέων 
γίνεται με τα κριτήρια και τη σειρά προτεραιότητας, 
που ορίζονται στο ίδιο άρθρο (18). 

3. Ειδικώς, για προσωπικό προς κάλυψη αναγκών του 
άρθρου 21, από τη δημοσίευση του παρόντος και μέχρι 

την ημερομηνία, που ορίζεται στην παρ. 2 του άρθρου 
13, εφαρμόζονται οι διατάξεις, που ίσχυαν κατά τη 
δημοσίευση του παρόντος. Από την έναρξη ισχύος του 
παρόντος, εφαρμόζονται τα κριτήρια και η σειρά προ¬ 
τεραιότητας του ίδιου άρθρου (21). Προσλήψεις ωρο¬ 
μίσθιου προσωπικού, που έχουν γίνει από τους ο.τ.α. 
εντός του έτους 1993 καθ' υπέρβαση του κατ' άτομο 
ορίου των 880 ωρών απασχόλησης, είναι νόμιμες, καθώς 
και η παράταση αυτών μέχρι 880 ώρες για το έτος 
1994. 

4. Συμβάσεις έργου, που υποκρύπτουν συμβάσεις 
εργασίας, μπορούν να καταγγέλλονται μονομερώς μετά 
από προειδοποίηση τριάντα (30) ημερών χωρίς να θε¬ 
μελιώνεται οποιοδήποτε δικαίωμα αποζημίωσης. Σε κάθε 
περίπτωση οι σχετικές αξιώσεις παραγράφονται. Υφι¬ 
στάμενες κατά τη δημοσίευση του παρόντος συμβάσεις 
εργασίας ορισμένου χρόνου και συμβάσεις έργου που 
υποκρύπτουν εξαρτημένη εργασία και δεν έχουν κα¬ 
ταγγελθεί κατά το προηγούμενο εδάφιο μπορεί να 
παρατείνονται κατά τη λήξη τους μία φορά και μόνο 
και για διάρκεια μέχρι έξι (6) μηνών, εφόσον το αρμόδιο 
όργανο διαπιστώνει ότι η παράταση επιβάλλεται από 
τις ανάγκες για τις οποίες έχουν συναφθεί και υπό την 
απαράβατη προϋπόθεση ότι θα εξασφαλίζεται δικαίωμα 
μονομερούς καταγγελίας μετά από προειδοποίηση τριά¬ 
ντα (30) ημερών. Οποιαδήποτε νέα παράταση είναι άκυ¬ 
ρη, τυχόν καταβολή αμοιβών είναι παράνομη και στους 
παραβάτες επιβάλλονται οι κυρώσεις του άρθρου 15 
του ν. 1735/1987. Από την έναρξη ισχύος του παρόντος 
δεν παρατείνονται συμβάσεις ωρομίσθιου προσωπικού 
του άρθρου 29 του ν. 1943/1991, όπως αυτό τροπο¬ 
ποιήθηκε με το ν. 2026/1992. Το προσωπικό αυτό 
αποχωρεί με τη λήξη της σύμβασής του. Αν δεν έχει 
συμπληρώσει το όριο των 880 ωρών, μπορεί οι σχετικές 
συμβάσεις να παρατείνονται μέχρι του ορίου αυτού. 
Επίσης, δεν υπάγονται στις διατάξεις της παρούσας 
παραγράφου οι αμειβόμενοι αποκλειστικώς με ποσοστά 
επί εισπράξεων: 

Άρθρο 24 

Καταργούμενες διατάξεις 

Από της ενάρξεως ισχύος του παρόντος νόμου κα- 
ταργούνται: 

α. Οι διατάξεις: 

α.α. Των άρθρων 28-50 του Υπαλληλικού Κώδικα (π.δ. 
611/1977). 

β.β. Των άρθρων 14-24, 25 παρ.1 και 3, 26-28, 29 
παρ. 1-6, του ν. 1943/1991, όπως τροποποιήθηκαν με 
τα άρθρα 9 και 10 του ν. 2026/1992 και του άρθρου 
30 του ν. 1943/1991, με επιφύλαξη των περιπτώσεων 
της παρ. 2 του άρθρου 14 του παρόντος και των 
διατάξεων της παρ. 3 του άρθρου 23 του παρόντος. 
Δεν θίγονται οι διατάξεις του άρθρου 81 του ν. 
1958/1991 και της παρ. 3 του άρθρου 21 του ν. 
2026/1992. 

β. Κάθε άλλη διάταξη που είναι αντίθετη με τις 
διατάξεις του παρόντος νόμου ή ρυθμίζει θέματα που 
ρυθμίζονται από αυτόν. 


ΚΕΦΑΛΑΙΟ Δ' 

Επανέλεγχος μεταβολών προσωπικού 
και ρύθμιση ειδικών θεμάτων 

Άρθρο 25 

Επαναπρόσληψη απολυθέντων 

1. Οι διατάξεις του παρόντος κεφαλαίου εφαρμόζο¬ 
νται: 

α. Στις δημόσιες υπηρεσίες. 

β. Στα νομικά πρόσωπα δημοσίου δικαίου. 

Υ- Στις δημόσιες επιχειρήσεις, δημόσιους οργανισμούς 
και στα λοιπά νομικά πρόσωπα ιδιωτικού δικαίου που 
ανήκουν στο κράτος εξ ολοκλήρου ή κατά το 51% 
τουλάχιστον του μετοχικού τους κεφαλαίου. 

δ. Στα νομικά πρόσωπα ιδιωτικού δικαίου που ανήκουν 
στα υπό στοιχεία β' και γ' νομικά πρόσωπα. 

ε. Ειδικά ως προς τη Δ.Ε.Η. δεν εφαρμόζονται οι 
διατάξεις του παρόντος άρθρου, αλλά του άρθρου 28 
Α'. 

2. Με τις προϋποθέσεις και τη διαδικασία των επό¬ 
μενων παραγράφων, επαναπροσλαμβάνονται συμβα- 
σιούχοι των υπηρεσιών και νομικών προσώπων της παρ. 

1 του παρόντος άρθρου, που απολύθηκαν κατά τις 
διατάξεις του ν. 1882/1990, άρθρο 44 παρ. 1,7 και 8, 
εφόσον δεν επαναπροσλήφθηκαν σε υπηρεσία ή νομικό 
πρόσωπο της παρ.1 του παρόντος άρθρου όπου και 
να υπηρετούν κατά τη δημοσίευση του νόμου αυτού 
στην Εφημερίδα της Κυβερνήσεως, εκτός εάν υπηρε¬ 
τούν με σχέση ωρομισθίου ή ημερομισθίου. 

3. Ο ενδιαφερόμενος για την επαναπρόσληψη υπο¬ 
βάλλει αίτηση στην αρμόδια υπηρεσία του υπουργείου 
ή νομικού προσώπου από το οποίο έγινε η απόλυση, 
μέσα σε προθεσμία ενός μηνός από τη δημοσίευση του 
παρόντος νόμου στην Εφημερίδα της Κυβερνήσεως. 
Αν η υπηρεσία ή το νομικό πρόσωπο αυτό έχει συγ- 
χωνευθεί με άλλη υπηρεσία ή νομικό πρόσωπο, η αίτηση 
υποβάλλεται στην υπηρεσία ή το νομικό πρόσωπο με 
το οποίο έγινε η συγχώνευση. Οι επαναπροσλαμβανό¬ 
μενοι καταλαμβάνουν υφιστάμενες κενές ή συνιστώμε- 
νες θέσεις τακτικού προσωπικού ή αορίστου χρόνου 
κατά το άρθρο 103 παρ. 3 του Συντάγματος ή, προ- 
κειμένου για ν.π.ι.δ., αντίστοιχες, για την κάλιχμη διαρκών 
και πάγιων αναγκών της υπηρεσίας. Ο αριθμός των 
επαναπροσλαμβανομένων καθορίζεται από τις ανάγκες 
που είχαν προσδιορισθεί με τις σχετικές προτάσεις των 
κατά περίπτωση αρμόδιων οργάνων, κατ' εφαρμογή της 
διάταξης του άρθρου 44 παρ. 3 του ν. 1882/1990 και 
όπως οι ανάγκες θα επανεκτιμηθούν με κοινές απο¬ 
φάσεις των Υπουργών Προεδρίας της Κυβέρνησης, 
Οικονομικών και του κατά περίπτωση αρμόδιου υπουρ¬ 
γού, ο οποίος και εισηγείται. Όταν η κοινή υπουργική 
απόφαση αφορά νομικό πρόσωπο ιδιωτικού δικαίου, 
συμπράττει για την έκδοσή της και ο Υπουργός Ερ¬ 
γασίας. Οι προτάσεις του κατά περίπτωση αρμόδιου 
υπουργού συνοδεύονται από εισήγηση τριμελούς επι¬ 
τροπής, η οποία συνιστάται και συγκροτείται σε κάθε 
υπουργείο με απόφαση του οικείου υπουργού, σε κάθε 
ν.π,δ.δ. με απόφαση του μονομελούς οργάνου διοίκησης 
και σε κάθε ν.π.ι.δ. με απόφαση του διοικητικού συμ¬ 
βουλίου. 



352 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στις επιτροπές υπουργείων, ν.π.δ.δ. και ν.π.ι.δ. μετέχει 
υπάλληλος οριζόμενος από το οικείο δευτεροβάθμιο 
συνδικαλιστικό όργανο και αν δεν υπάρχει δευτερο¬ 
βάθμιο από το οικείο πρωτοβάθμιο, εφόσον γνωστο¬ 
ποιηθούν μέσα σε οκτώ (8) ημέρες από την αποστολή 
της σχετικής πρόσκλησης. Οι επιτροπές συγκροτούνται 
μέσα σε τριάντα (30) ημέρες από τη δημοσίευση του 
παρόντος και περατώνουν το έργο της επανεκτίμησης 
μέσα σε τριάντα (30) ημέρες από τη συγκρότησή τους. 

4. Αν ο αριθμός των υφιστάμενων κενών θέσεων του 
οικείου κλάδου ή ειδικότητας είναι μικρότερος του 
αριθμού των επαναπροσλαμβανομένων που θα καθορι- 
σθεί με τις ανωτέρω κοινές υπουργικές αποφάσεις, 
ιδρύονται με απόφαση του οικείου υπουργού οι επιπλέον 
απαιτούμενες θέσεις ως προσωποπαγείς και καταργού- 
νται, όταν για οποιονδήποτε λόγο κενωθούν. 

Αν οι αιτούντες υπερβαίνουν τον αριθμό των θέσεων, 
που προκύπτουν από την εκτίμηση των αναγκών, κα¬ 
ταρτίζονται πίνακες κατά κλάδους ή ειδικότητες, όπως 
προβλέπονται από τις οικείες οργανικές διατάξεις ή 
κανονισμούς, με βάση τη σειρά αρχαιότητας στην υ¬ 
πηρεσία κατά το χρόνο απόλυσης και προσλαμβάνονται 
μόνο εκείνοι που αντιστοιχούν κατά σειρά προτεραιό¬ 
τητας στον αριθμό των κενών θέσεων. Αν μεταξύ των 
μη προσλαμβανομένων, λόγω υπέρβασης του αριθμού 
των θέσεων, υπάρχουν απολυθέντες των οποίων η 
αίτηση συνοδεύεται από ευνοϊκή γι' αυτούς απόφαση 
πρωτοβάθμιου δικαστηρίου, η δικαστική απόφαση εκτε- 
λείται και ιδρύονται, με απόφαση του οικείου υπουργού, 
οι απαιτούμενες επιπλέον θέσεις. Για τον υπολογισμό 
της αρχαιότητας, ο χρόνος των συμβάσεων υπολογίζεται 
αθροιστικά για όποιον είχε υπογράψει περισσότερες 
συνεχόμενες συμβάσεις ή και διακοπτόμενες με την 
ίδια ή και διαφορετικές υπηρεσίες, εφόσον μεταξύ αυτών 
δεν μεσολάβησε χρονικό διάστημα μεγαλύτερο από ένα 
μήνα. 

5. Σε κάθε περίπτωση οι υπαγόμενοι στην παρ. 2, 
των οποίων η αίτηση συνοδεύεται από ευνοϊκή για τον 
αιτούντα απόφαση πρωτοβάθμιου ή δευτεροβάθμιου δι¬ 
καστηρίου εκδοθείσα μέχρι τη δημοσίευση του παρόντος 
νόμου, επαναπροσλαμβάνονται χωρίς έρευνα άλλης 
σχετικής προϋπόθεσης. Τελεσίδικες ευνοϊκές αποφά¬ 
σεις εκδιδόμενες μετά τη δημοσίευση του παρόντος 
εκτελούνται με κατάταξη και επαναπρόσληψη, σύμφωνα 
με τις διατάξεις των παρ. 4 και 10 του παρόντος 
άρθρου. 

6. Ο χρόνος, τον οποίο οι απολυθέντες και επανα- 
προσληφθέντες κατά τη διαδικασία του παρόντος άρ¬ 
θρου διήνυσαν εκτός υπηρεσίας, λαμβάνεται υπόψη 
μόνο για τον υπολογισμό, κατά τις κείμενες διατάξεις 
ή κανονισμούς, της προϋπηρεσίας τους. Όλοι οι επα¬ 
ναπροσλαμβανόμενοι κατ' εφαρμογή του παρόντος άρ¬ 
θρου και του επόμενου άρθρου 26 δεν λαμβάνουν 
οποιοσδήποτε αποδοχές ή αποζημίωση για το χρόνο 
από την απόλυσή τους έως την επαναπρόσληψη. Α¬ 
παιτήσεις των οπωσδήποτε επαναπροσλαμβανομένων, 
κατ' εφαρμογή των διατάξεων του παρόντος άρθρου 
και του επόμενου άρθρου 26, κηρύσσονται πάραγε- 
γραμμένες. 

7. Ο εκτός υπηρεσίας χρόνος των επαναπροσλαμ¬ 
βανομένων αναγνωρίζεται με εξαγορά, μετά από αίτησή 


τους που υποβάλλεται εντός εξαμήνου από την επα- 
ναπρόσληψή τους, ως συντάξιμος από τους ασφαλι¬ 
στικούς φορείς στους οποίους υπάγονταν πριν από την 
απόλυσή τους, εφόσον δεν συμπίπτει με χρόνο ασφά¬ 
λισης σε οποιονδήποτε άλλο ασφαλιστικό φορέα. Υ¬ 
πόχρεοι για την καταβολή των εισφορών είναι οι ορι¬ 
ζόμενοι από τις διατάξεις για την υποχρεωτική ασφάλιση 
κάθε ασφαλιστικού οργανισμού και κατά τα ποσοστά 
που τους αναλογούν. Με απόφαση του Υπουργού Υ¬ 
γείας, Πρόνοιας και Κοινωνικών Ασφαλίσεων θα καθο- 
ρισθεί κάθε αναγκαία λεπτομέρεια για την εφαρμογή 
των παραπάνω εδαφίων. 

8. Στη διαδικασία των παρ. 3 και 4 του άρθρου αυτού 
υπάγονται και εκείνοι των οποίων αίτηση ή προσφυγή 
ενώπιον δικαστικής αρχής απορρίφθηκε σε πρώτο ή 
και δεύτερο βαθμό. 

9. Στις διατάξεις των προηγούμενων παραγράφων 
υπάγονται και εκείνοι τους οποίους η διάταξη της παρ. 
2 του άρθρου 51 του ν. 1892/1990 (ΦΕΚ 101 Α') υπήγαγε 
στις ρυθμίσεις του άρθρου 44 του ν. 1882/1990. Η 
Κτηματική Τράπεζα της Ελλάδος υποχρεούται να προσ- 
λάβει εντός προθεσμίας δύο (2) μηνών από την ισχύ 
του παρόντος τα 2/3 τουλάχιστον των τριακοσίων είκοσι 
τριών (323) απολυθέντων υπαλλήλων της. Οι τυχόν 
υπόλοιποι, οι οποίοι δεν πρέπει να υπερβαίνουν τους 
εκατό, θα προσληφθούν από τις άλλες τράπεζες τού 
ευρύτερου δημόσιου τομέα, όπως αυτός είχε οριοθετηθεί 
πριν από την ισχύ του ν. 1892/1990, εντός προθεσμίας 
τεσσάρων (4) μηνών από την ισχύ του παρόντος νόμου. 

10. Με κοινές αποφάσεις των Υπουργών Οικονομι¬ 
κών και του κατά περίπτωση αρμόδιου υπουργού ορίζεται 
η σταδιακή κατά εξάμηνο επαναπρόσληψη των υπαγό¬ 
μενων στις διατάξεις του παρόντος στα υπουργεία και 
στα νομικά πρόσωπα δημοσίου δικαίου, περατούμενη 
το αργότερο την 31η Δεκεμβρίου 1996. 

Με όμοιες υπουργικές αποφάσεις και μετά από ει¬ 
σήγηση των διοικήσεων, σταδιακή αποκατάσταση εφαρ¬ 
μόζεται και σε νομικά πρόσωπα ιδιωτικού δικαίου υπα¬ 
γόμενα στον παρόντα νόμο με ημερομηνία περατώσεως 
την 31η Δεκεμβρίου 1995. Για τη σειρά επαναπρόσληψης 
εφαρμόζονται σε όλες τις περιπτώσεις οι διατάξεις της 
παρ. 4 του παρόντος. Οι προσάγοντες δικαστική από¬ 
φαση κατά το πρώτο εδάφιο της παρ. 5 επαναπροσ¬ 
λαμβάνονται οπωσδήποτε μέχρι 31 Δεκεμβρίου 1994. 

11. Σε όσες περιπτώσεις σε νομικά πρόσωπα ιδιωτι¬ 
κού δικαίου της παρ.1 του παρόντος άρθρου προσλή- 
φθηκε προσωπικό για ανάγκες ή θέσεις που κάλυπταν 
οι απολυθέντες με τις διατάξεις του άρθρου 44 του ν. 
1882/1990, το προσωπικό αυτό, εφόσον υπηρετεί κατά 
τη δημοσίευση του παρόντος, μετά την επαναπρόσληψη 
κατά το παρόν άρθρο των απολυθέντων, θεωρείται 
πλεονάζον σε αριθμό αντίστοιχο του αριθμού των ε¬ 
παναπροσλαμβανομένων και μεταφέρεται σε υπηρεσίες 
του Δημοσίου ή των ν.π.δ.δ. ή σε άλλα νομικά πρόσωπα 
της παρ. 1 πλην τραπεζών και θυγατρικών τους εταιρειών 
για κάλυψη αναγκών τους σε θέσεις με σχέση εργασίας 
ιδιωτικού δικαίου αορίστου χρόνου, που συνιστώνται 
αυτοδικαίως με την πράξη της μεταφοράς. Ο καθορισμός 
των πλεοναζόντων γίνεται από το οικείο υπηρεσιακό 
ή διοικητικό συμβούλιο με τα κριτήρια της παρ. 5 του 
άρθρου 10 του ν. 2085/1992. Η μεταφορά γίνεται με 
κοινή απόφαση του Υπουργού Προεδρίας της Κυβέρ- 

νησης και των οικείων υπουργών. Οι διατάξεις της 
παρούσας παραγράφου για μεταφορά ισχύουν για τους 
υπηρετούντες που προσλήφθηκαν με σύμβαση εργασίας 
ιδιωτικού δικαίου αορίστου χρόνου ή με σύμβαση ερ¬ 
γασίας ιδιωτικού δικαίου ορισμένου χρόνου, η οποία 
ανανεώθηκε ή παρατάθηκε με νόμο ή με σύμβαση δύο 
τουλάχιστον φορές. 

12. Υπάλληλοι του Δημοσίου, των ν.π.δ.δ. και των 
νομικών προσώπων ιδιωτικού δικαίου της παρ. 1 του 
παρόντος άρθρου, οι οποίοι απολύθηκαν κατά το από 
1 Ιανουάριου 1990 έως και 31 Οκτωβρίου 1993 χρονικό 
διάστημα και δεν υπάγονται στην περίπτωση των πα¬ 
ραγράφων 2-5 του παρόντος άρθρου (άρθρο 44 του 
ν. 1882/1990), επαναπροσλαμβάνονται με αίτησή τους 
στη θέση από την οποία είχαν απολυθεί, εφόσον η 
αίτηση συνοδεύεται από ευνοϊκή για τον αιτούντα α¬ 
πόφαση πρωτοβάθμιου δικαστηρίου, εκδοθείσα μέχρι τη 
δημοσίευση του παρόντος νόμου, χωρίς έρευνα άλλης 
σχετικής προϋπόθεσης, με την επιφύλαξη του προτε¬ 
λευταίου εδαφίου της παρούσας παραγράφου. Η αίτηση 
υποβάλλεται σε προθεσμία ενός (1) μηνάς από τη 
δημοσίευση του παρόντος νόμου, στην υπηρεσία από 
την οποία ο αϊτών απολύθηκε. Η επαναπρόσληψη γίνεται 
με απόφαση του κατά περίπτωση αρμόδιου οργάνου. 
Αν δεν υπάρχει κενή θέση του οικείου κλάδου ή ειδι¬ 
κότητας, συνιστάται αυτοδικαίως με την απόφαση επα- 
ναπρόσληψης προσωποπαγής θέση που καταργείται 
επίσης αυτοδικαίως, όταν για οποιονδήποτε λόγο κε¬ 
νωθεί. Ο κατά περίπτωση αρμόδιος υπουργός ή και ο 
νομάρχης σε εκχωρημένες αντίστοιχες αρμοδιότητες, 
δύνανται να επαναπροσλαμβάνουν υπαγόμενους στις 
διατάξεις του παρόντος άρθρου με τοποθέτησή τους 
σε κενή θέση άλλης υπηρεσίας ή νομικού προσώπου 
(π.χ. ασφαλιστικού ταμείου) της αρμοδιότητας ή επο- 
πτείας, του ιδίου υπουργείου, μετά από εκτίμηση των 
κατά το χρόνο της επαναπρόσληψης αναγκών και των 
οικονομικών δυνατοτήτων. 

Συμβάσεις εργασίας ορισμένου χρόνου υπάγονται 
στην εφαρμογή της παρούσας παραγράφου εφόσον η 
συνολική συνεχόμενη απασχόληση, ή με διακοπή το 
πολύ ένα μήνα, ήταν τουλάχιστον 18 μηνών. Οι παρά¬ 
γραφοι 6 και 7 του παρόντος άρθρου εφαρμόζονται σε 
όλες τις περιπτώσεις της παρούσας παραγράφου. 

13. Απολυθέντες κατά το διάστημα από 1 Ιανουαρίου 
1990 έως και 31 Οκτωβρίου 1993, μη υπαγόμενοι στις 
παραγράφους 2, 9 και 12 του παρόντος άρθρου, επα¬ 
ναπροσλαμβάνονται με αίτησή τους, εάν η απόλυσή 
τους κριθεί προδήλως αδικαιολόγητη ή καταχρηστική. 
Δυσμενής διακριτική μεταχείριση λόγω πολιτικών πε¬ 
ποιθήσεων, θεμελιώνει πάντοτε δικαίωμα επαναπρόσ¬ 
ληψης. Ο αριθμός των θέσεων, υφισταμένων ή συστα- 
θησομένων, που θα καλυφθούν με επαναπρόσληψη α- 
πολυθέντων της παρούσας παραγράφου, καθορίζεται 
με κοινές αποφάσεις των Υπουργών Προεδρίας της 
Κυβέρνησης και Οικονομικών και του κατά περίπτωση 
αρμόδιου υπουργού, ο οποίος και εισηγείται ευθύς μετά 
την υποβολή των αποφάσεων του άρθρου 26 παρ. 7 
περίπτωση ά. Οι θέσεις αυτές είναι επιπλέον των 
προβλεπομένων στις παραγράφους 3, 4 και 12 του πα¬ 
ρόντος άρθρου. Η κατά την παρούσα παράγραφο ε- 

■ παναπρόσληψη γίνεται σταδιακά ανά εξάμηνο με απο- 

, φάσεις των αρμόδιων οργάνων, συντασσομένων πινάκων 


με τη σειρά που ορίζεται στην παρ. 4. Ο αριθμός των 
ανά εξάμηνο επαναπροσλαμβανομένων καθορίζεται εν 
όψει των υφιστάμενων οικονομικών δυνατοτήτων και 
πάντως δεν μπορεί να είναι κατώτερος του 1% του 
συνόλου του απασχολούμενου κατά το αντίστοιχο ε¬ 
ξάμηνο τακτικού προσωπικού. Με απόφαση τών Υπουρ¬ 
γών Προεδρίας της Κυβέρνησης, Οικονομικών και Με¬ 
ταφορών και Επικοινωνιών στους πίνακες επαναπροσ- 
ληπτέων του Υπουργείου Μεταφορών και Επικοινωνιών 
και όλων των νομικών προσώπων των υπαγομένων στην 
αρμοδιότητα ή και εποπτεία του ίδιου Υπουργείου, 
εγγράφονται μετά από αίτησή τους οι απολυθέντες 
εντός του 1990 και 1991 από την ΟΕΥΜΡΙΟ 0ΑΤΕΗΙΝ6, 
κατανεμόμενοι στις υπηρεσίες του Υπουργείου και των 
ανωτέρω νομικών προσώπων αναλόγως των αναγκών 
και των οικονομικών δυνατοτήτων. Η επαναπρόσληψη 
των απολυθέντων από την 01.ΥΜΡΙ0 ΟΑΤΕΡΙΝΟ ολο¬ 
κληρώνεται έως την 30ή Ιουνίου 1996 και με απόφαση 
των ιδίων υπουργών συνιστώνται με τυχόν απαιτούμενες 
θέσεις. 

Απολυθέντες από την ΟΕΥΜΡΙΟ ΟΑΤΕΡΙΝΟ κατά τα 
ανωτέρω, οι οποίοι έχουν τουλάχιστον απολυτήριο λυ¬ 
κείου ή εξαταξίου γυμνασίου, προσλαμβάνονται και ε¬ 
ντάσσονται στις 150 από τις υπάρχουσες κενές θέσεις 
εργασίας του Οργανισμού Απασχόλησης Εργατικού Δυ¬ 
ναμικού, έπειτα από αίτησή τους. Για το σκοπό αυτό 
συνιστάται τριμελής επιτροπή με απόφαση του Υπουρ¬ 
γού Εργασίας, στην οποία μετέχουν ο Γενικός Γραμ¬ 
ματέας του Υπουργείου Εργασίας, ένας ανώτερος υ¬ 
πάλληλος του Ο.Α.Ε.Δ. και ένας εκπρόσωπος της 
Α.Δ.Ε.Δ.Υ.. 

Υπάλληλοι της Κεντρικής Υπηρεσίας Διαχείρισης Εγ¬ 
χωρίων Προϊόντων (Κ.Υ.Δ.Ε.Π.), οι οποίοι απολύθηκαν 
με τη θέση της Κ.Υ.Δ.Ε.Π. υπό εκκαθάριση, εγγράφονται 
μετά αίτησή τους στους πίνακες επαναπροσληπτέων 
του Υπουργείου Γεωργίας και των υπαγομένων σ' αυτό 
νομικών προσώπων, περιλαμβανομένης της Αγροτικής 
Τράπεζας και των θυγατρικών της επιχειρήσεων, κα- 
τανεμόμενοι στις υπηρεσίες του Υπουργείου και στα 
ανωτέρω νομικά πρόσωπα, αναλόγως των αναγκών και 
των οικονομικών δυνατοτήτων και η επαναπρόσληψή 
τους περατούται έως την 31η Δεκεμβρίου 1995. Οι 
διατάξεις που αφορούν στους υπαλλήλους της Κεντρι¬ 
κής Υπηρεσίας Διαχείρισης Εγχωρίων Προϊόντων 
(Κ.Υ.Δ.Ε.Π.) εφαρμόζονται και στο προσωπικό με σχέση 
εργασίας ιδιωτικού δικαίου αορίστου χρόνου που είχε 
προσληφθεί από την Κ.Υ.Δ.Ε.Π. κατόπιν εντολών του 
Υπουργείου Γεωργίας και αμειβόταν από τους λογα¬ 
ριασμούς Ειδικής Διαχείρισης Σπόρων της Κρατικής 
Σποροπαραγωγής και είχε διατεθεί στις Υπηρεσίες του 
Υπουργείου Γεωργίας και στα εποπτευόμενα από αυτό 
ν.π.δ.δ.. 

Για τους επαναπροσλαμβανομένους εφαρμόζονται και 
οι διατάξεις των παραγράφων 6 και 7 του παρόντος 
άρθρου. Συμβάσεις εργασίας ορισμένου χρόνου υπά¬ 
γονται στην εφαρμογή της παρούσας παραγράφου, 
εφόσον ανανεώθηκαν με νόμο ή με σύμβαση τουλάχιστον 
μία φορά και η συνολική διάρκεια συνεχόμενης απα¬ 
σχόλησης, ή με διακοπή ενός μηνός το πολύ, ήταν 
είκοσι τεσσάρων (24) τουλάχιστον μηνών (2 ετών), 
καθώς και συμβάσεις που δεν παρατάθηκαν ή δεν 
ανανεώθηκαν, εφόσον η συνολική διάρκεια συνεχόμενης 

απασχόλησης ήταν είκοσι τεσσάρων (24) τουλάχιστον 
μηνών (2 ετών). Συμβάσεις για ανάγκες προγραμμάτων 
που χρηματοδοτούνται ή επιδοτούνται από διεθνείς 
οργανισμούς ή από το πρόγραμμα δημόσιων επενδύ¬ 
σεων, υπαγόμενες στο άρθρο 59 του ν. 1759/1988 και 
με συνολική διάρκεια τουλάχιστον είκοσι τεσσάρων (24) 
μηνών, οι οποίες δεν παρατάθηκαν, ή δεν ανανεώθηκαν, 
υπάγονται στις ρυθμίσεις της παρούσας παραγράφου. 
Σε κάθε περίπτωση αποτελεί εσφαλμένη εφαρμογή της 
προαναφερόμενης διάταξης η μη παράταση ή μη ανα¬ 
νέωση που συνιστά προδήλως δυσμενή διακριτική με¬ 
ταχείριση. Απολυθέντες, οι οποίοι κατά το χρόνο της 
απόλυσης είχαν θεμελιώσει δικαίωμα πλήρους συντά¬ 
ξεως, ή επαναπροσλήφθηκαν σε υπηρεσία ή νομικό 
πρόσωπο της παρ. 1 του παρόντος άρθρου όπου και 
να υπηρετούν κατά τη δημοσίευση του νόμου αυτού 
στην Εφημερίδα της Κυβερνήσεως, εκτός αν υπηρετούν 
με σχέση ωρομισθίου ή ημερομισθίου, δεν δικαιούνται 
επαναπρόσληψη. Επίσης δεν υπάγονται στις διατάξεις 
της παρούσας παραγράφου οι απολυθέντες για πει¬ 
θαρχικούς λόγους, εκτός εάν συντρέχουν οι προϋπο¬ 
θέσεις των δύο πρώτων εδαφίων της παρούσας πα¬ 
ραγράφου. Ως υπάλληλοι νομικού προσώπου ιδιωτικού 
δικαίου νοούνται για την εφαρμογή του παρόντος και 
όσοι διέπονταν από σχέση έμμισθης εντολής, καθώς 
και οι δικηγόροι μέλη νομικών συμβουλίων νομικών 
προσώπων της παρ. 1 του παρόντος άρθρου. 

14. Για τις αιτήσεις της προηγούμενης παραγράφου, 
τις επιτροπές, καθώς και τις προθεσμίες, εφαρμόζονται 
αναλόγως τα οριζόμενα στο επόμενο άρθρο (26) του 
παρόντος νόμου. 

15. Απολυθέντες κατά το διάστημα που ορίζεται στην 
παράγραφο 13 του παρόντος, οι οποίοι κατά το χρόνο 
της απολύσεως είχαν την ιδιότητα μέλους διοικητικού 
συμβουλίου αναγνωρισμένου πρωτοβάθμιου ή δευτερο¬ 
βάθμιου συνδικαλιστικού οργάνου του Δημοσίου ή νο¬ 
μικού προσώπου δημοσίου ή ιδιωτικού δικαίου ανεξαί- 
ρετα, επαναδιορίζονται ή επαναπροσλαμβάνονται με 
αίτησή τους που υποβάλλεται στην επιτροπή του άρθρου 
26, η οποία και διαπιστώνει τη συνδρομή των κατά την 
παρούσα διάταξη προϋποθέσεων. Για την εφαρμογή 
της παρούσας παραγράφου απόλυση θεωρείται και η 
μη ανανέωση σύμβασης ορισμένου χρόνου που έληξε 
κατά το αυτό χρονικό διάστημα. Η παρούσα διάταξη 
εφαρμόζεται και σε περίπτωση οριστικής ή τελεσίδικης 
δικαστικής απόφασης εις βάρος του απολυθέντος, εάν 
δε η δικαστική απόφαση είναι αμετάκλητη, η επανα- 
πρόσληψη έχει την έννοια νέας σύμβασης εργασίας 
υπό τους αυτούς όρους. 

16. Στις διατάξεις των παρ. 13 και 14 του παρόντος 
άρθρου υπάγονται και οι απολυθέντες λόγω μη εμφα- 
νίσεώς τους στη θέση στην οποία μετατέθηκαν, τοπο¬ 
θετήθηκαν, μετατάγηκαν ή μεταφέρθηκαν, εφόσον κριθεί 
ότι για τις υπηρεσιακές μεταβολές που οδήγησαν στην 
απόλυσή τους, συνέτρεχαν λόγοι προβλεπόμενοι στην 
παράγραφο 13. 

17. Τακτικοί υπάλληλοι και με σύμβαση ιδιωτικού δι¬ 
καίου ορισμένου ή αορίστου χρόνου, πλην των ωρομι¬ 
σθίων, υπηρεσιών του Δημοσίου και των νομικών προ¬ 
σώπων της παρ. 1 του παρόντος στην περιοχή Θράκης, 
οι οποίοι είναι κάτοικοι της περιοχής αυτής και απε- 
λύθησαν κατά το από 1 Ιανουάριου 1990 έως 31 Ο¬ 


κτωβρίου 1993 χρονικό διάστημα, υπαγόμενοι σε περι¬ 
πτώσεις προβλεπόμενες από τις διατάξεις του παρόντος 
άρθρου, επαναπροσλαμβάνονται όλοι εντός του 1994. 
Για όλα τα λοιπά θέματα εφαρμόζονται οι οικείες κατά 
περίπτωση διατάξεις του παρόντος άρθρου και του 
άρθρου 26. 

18. Προσωπικό, που υπηρετούσε με σχέση εργασίας 
ιδιωτικού δικαίου ή έμμισθης εντολής στον Οργανισμό 
Υποψηφιότητας Ολυμπιακών Αγώνων-Αθήνα 96, είχε 
επιλεγεί με τη διαδικασία του άρθρου 14 παρ. 1 του ν. 
1862/1989 (ΦΕΚ 203 Α') και το οποίο δεν επαναπροσ- 
λήφθηκε και δεν μετατάγηκε αλλά απολύθηκε, λόγω 
της διάλυσης του Οργανισμού αυτού, προσλαμβάνεται 
στη Γ ενική Γ ραμματεία Αθλητισμού ή σε νομικά πρόσωπα 
δημοσίου ή ιδιωτικού δικαίου της παρ. 1 του άρθρου 
14 του παρόντος, που αυτή εποπτεύει. Οι ενδιαφερό¬ 
μενοι για επαναπρόσληψη υποβάλλουν αίτηση στη Γε¬ 
νική Γ ραμματεία Αθλητισμού σε προθεσμία ενός μηνός 
από τη δημοσίευση του παρόντος νόμου. Η επανα¬ 
πρόσληψη γίνεται με κοινή απόφαση των Υπουργών 
Οικονομικών και Πολιτισμού σε κενή θέση της οικείας 
ειδικότητας, που υφίσταται κατά τη δημοσίευση του 
παρόντος ή θα ανακύψει έως την 31η Δεκεμβρίου 1996. 
Οι διατάξεις των δύο τελευταίων εδαφίων της παρ. 6 
του παρόντος άρθρου εφαρμόζονται και για τους επα¬ 
ναπροσλαμβανόμενους με τις διατάξεις της παρούσας 
παραγράφου. 

19. Υπάλληλοι μεταταγέντες στο Υπουργείο Προε¬ 
δρίας της Κυβέρνησης, σύμφωνα με τις διατάξεις του 
άρθρου 20 του ν. 1735/1987, των οποίων οι μετατάξεις 
ανακλήθηκαν με κοινές υπουργικές αποφάσεις στις 
οποίες γίνεται επίκληση μη αναδρομικής ισχύος της 
κύρωσης με το άρθρο 78 στοιχ. β' του ν. 1943/1991 
της απόφασης του Υπουργού Προεδρίας της Κυβέρ¬ 
νησης ΔΙΔΑΔ/12/3/10279/25.4.1989 (ΦΕΚ 298Β/ 
25.4.1989), ή μετατάχθηκαν ή μεταφέρθηκαν ως πλεο- 
νάζον προσωπικό σε άλλες υπηρεσίες ή νομικά πρό¬ 
σωπα, εφόσον κατά την ημερομηνία έναρξης της ισχύος 
του παρόντος νόμου δεν είναι συνταξιούχοι ή δεν είναι 
ή δεν διετέλεσαν μέτοχοι Συγκοινωνιακών Επιχειρήσεων 
(Σ.Ε.Π.) ή κάτοχοι σχετικής άδειας, μπορούν να επα- 
νέλθουν στο Υπουργείο Προεδρίας της Κυβέρνησης με 
τη σχέση εργασίας που είχαν κατά την ημερομηνία 
ανάκλησης της μετάταξής τους. Για την επαναφορά 
τους απαιτείται η υποβολή στο Υπουργείο Προεδρίας 
της Κυβέρνησης, μέσα σε ένα μήνα από τη δημοσίευση 
του παρόντος, αίτησης των ενδιαφερομένων και έκδοση 
απόφασης του Υπουργού Προεδρίας της Κυβέρνησης. 
Ο εκτός υπηρεσίας χρόνος των ανωτέρω υπαλλήλων 
λογίζεται ως χρόνος υπηρεσίας στο Υπουργείο Προε¬ 
δρίας της Κυβέρνησης, χωρίς καταβολή αναδρομικών 
αποδοχών. Όσοι εκ των υπαγομένων στην παρούσα 
παράγραφο υπηρετούν ως μόνιμοι ή με σύμβαση ερ¬ 
γασίας αορίστου χρόνου σε υπηρεσίες και νομικά πρό¬ 
σωπα της παρ. 1 του άρθρου 14 του παρόντος νόμου, 
επανέρχονται με απόφαση του Υπουργού Προεδρίας 
της Κυβέρνησης και του κατά περίπτωση αρμόδιου 
υπουργού. Οι επαναφερόμενοι καταλαμβάνουν κενές 
θέσεις με την ίδια σχέση εργασίας και αν δεν υπάρχουν, 
συνιστώνται προσωποπαγείς θέσεις με την πράξη της 
επαναφοράς. 

20. Για την επαναπρόσληψη σε άλλα υπουργεία, 

ν.π.δ.δ. και ο.τ.α. των νομικών συνεργατών του Υπουρ¬ 
γείου Εθνικής Οικονομίας, που απολύθηκαν με τις δια¬ 
τάξεις της παρ. 8 (περίπτ. ά) του άρθρου 5 του ν. 
2160/1993 (ΦΕΚ 118 Α'), ορίζεται προθεσμία εφαρμογής 
των διατάξεων της περίπτωσης β' της αυτής ως άνω 
παραγράφου τριών (3) μηνών από τη δημοσίευση του 
παρόντος. Συνιστώνται στο Υπουργείο Εθνικής Οικο¬ 
νομίας δέκα (10) θέσεις δικηγόρων, τις οποίες κατα¬ 
λαμβάνουν με απόφαση του Υπουργού Εθνικής Οικο¬ 
νομίας ισάριθμοι δικηγόροι του προηγούμενου εδαφίου. 
Η απόφαση του Υπουργού Εθνικής Οικονομίας εκδίδεται 
εντός μηνός από τη δημοσίευση του παρόντος. Όσοι 
εκ των ανωτέρω έχουν λάβει την προβλεπόμενη από 
την αυτήν ως άνω διάταξη αποζημίωση οφείλουν να 
την επιστρέφουν είτε εφάπαξ είτε σε δόσεις ή με 
παρακράτηση εκ των αποδοχών τους. Με απόφαση του 
Υπουργού των Οικονομικών και του κατά περίπτωση 
αρμόδιου υπουργού καθορίζεται ο αριθμός των δόσεων 
ή το ποσό της παρακράτησης και κάθε αναγκαία λε¬ 
πτομέρεια. 

Άρθρο 26 

Προσφυγή κατά αδικαιολόγητων μεταβολών 
υπηρεσιακής κατάστασης 

1. Υπάλληλος του Δημοσίου ή νομικού προσώπου του 
άρθρου 25 παρ. 1 του παρόντος, με οποιαδήποτε σχέση 
εργασίας, ο οποίος από 1 Ιανουάριου 1990 μέχρι 31 
Οκτωβρίου 1993 υπέστη μετάθεση ή μεταθέσεις τις 
οποίες θεωρεί αδικαιολόγητες δύναται, με αίτησή του 
που υποβάλλεται στην αρμόδια υπηρεσία εντός μηνός 
από της δημοσιεύσεως του παρόντος, να ζητήσει την 
επαναφορά του στη θέση που κατείχε, όταν έγινε η 
κατά τη γνώμη του αδικαιολόγητη μετάθεση. Επανει¬ 
λημμένες ακούσιες μεταθέσεις θεωρούνται σε κάθε 
περίπτωση ως δυσμενής μετ αχείρ ιση. 

2. Η επανάκριση τωγ-'ΡίΓταθέσεων γίνεται από το 
υπηρεσιακό συμβούλιο με εφαρμογή των κριτηρίων του 
άρθρου 8 του ν. 2085/1992 για τορς υπαγόμενους σε 
αυτόν υπαλλήλους και των οικείων διατάξεων για τους 
λοιπούς. Τυχόν απορριπτική απόφαση πρέπει να είναι 
επαρκώς αιτιολογημένη. Η απόφαση που δικαιώνει τον 
προσφεύγοντα προσδιορίζει επίσης και τη θέση, στην 
οποία κατά την κρίση της επιτροπής πρέπει ο προ- 
σφεύγων να επανέλθει. Εάν η θέση αυτή είναι κατει¬ 
λημμένη, ο υπάλληλος τοποθετείται στην υπηρεσία σε 
προσωποπαγή θέση, που δημιουργείται αυτοδικαίως και 
που καταργείται αυτοδικαίως, όταν κενωθεί για οποιοσ¬ 
δήποτε λόγο. 

3. Υπάλληλος της παρ. 1 του παρόντος άρθρου, ο 
οποίος ισχυρίζεται ότι κατά το ως άνω χρονικό διάστημα 
υπέστη μετάταξη ή μεταφορά αδικαιολόγητη ή κατα¬ 
χρηστική, δύναται με αίτησή του που υποβάλλεται στην 
αρμόδια υπηρεσία εντός μηνός από της δημοσιεύσεως 
του παρόντος, να ζητήσει από την επιτροπή της παρ. 
4 την επαναφορά του στη θέση που κατείχε όταν έγινε 
η κατά τη γνώμη του αδικαιολόγητη ή καταχρηστική 
μετάταξη ή μεταφορά. Δυσμενής διακριτική μεταχείριση 
λόγω πολιτικών πεποιθήσεων θεμελιώνει δικαίωμα ε¬ 
παναφοράς του προσφεύγοντος στην προηγούμενη θέ¬ 
ση του. Στην ίδια επιτροπή δύναται να προσφύγει και 
όποιος ισχυρίζεται ότι εξαναγκάσθηκε σε παραίτηση 
που αποδεικνύεται από προδήλως δυσμενή μετάταξη ή 


μεταφορά ή μετάθεση ή αδικαιολόγητη υπηρεσιακή με¬ 
ταχείριση, εφόσον και μόνον προκύπτει από απόφαση 
πρωτοβάθμιου ή δευτεροβάθμιου δικαστηρίου ή επέφερε 
ιδιαιτέρως επαχθείς προσωπικές συνέπειες αφορώσες 
σοβαρό πρόβλημα υγείας του ιδίου ή την οικογενειακή 
του κατάσταση λόγω εργαζόμενου ή εργαζόμενης συ¬ 
ζύγου σε άλλη περιοχή και εφόσον κατά το χρόνο της 
παραίτησης δεν είχε θεμελιώσει πλήρες συνταξιοδοτικό 
δικαίωμα, εφαρμοζομένων κατά τα λοιπά των παραπάνω 
διατάξεων. Η μη θεμελίωση πλήρους συνταξιοδοτικού 
δικαιώματος δεν συνιστά προϋπόθεση, εάν ο ενδιαφε¬ 
ρόμενος προσκομίζει την κατά τα ανωτέρω δικαστική 
απόφαση. 

4. Σε κάθε υπουργείο και ν.π.δ.δ. συγκροτείται επι¬ 
τροπή, η οποία επέχει θέση ειδικού υπηρεσιακού συμ¬ 
βουλίου και της οποίας η αποστολή λήγει με το πέρας 
του έργου της. Οι επιτροπές είναι τριμελείς και απο¬ 
τελούνται από μόνιμους υπαλλήλους από τους οποίους 
ο ένας υποδεικνύεται από την Α.Δ.Ε.Δ.Υ.. Συγκροτού¬ 
νται με αποφάσεις του κατά περίπτωση αρμόδιου υ¬ 
πουργού με τις οποίες καθορίζεται και ο πρόεδρος της 
καθεμιάς. Προκειμένου περί ν.π.δ.δ., οι επιτροπές συ¬ 
γκροτούνται με απόφαση του μονομελούς οργάνου 
διοίκησης του νομικού προσώπου. Με τις ίδιες αποφά¬ 
σεις ορίζονται και οι γραμματείς των επιτροπών από 
μόνιμους υπαλλήλους. Στα νομικά πρόσωπα ιδιωτικού 
δικαίου, οι τριμελείς επιτροπές των νομικών προσώπων 
αυτών συνιστώνται και συγκροτούνται με αποφάσεις 
των διοικητικών συμβουλίων και με συμμετοχή εκπρο¬ 
σώπου του αντίστοιχου δευτεροβάθμιου συνδικαλιστικού 
οργάνου ή του πρωτοβάθμιου, αν δεν υπάρχει δευτε¬ 
ροβάθμιο. Αν σε νεοσυσταθέν υπουργείο δεν υπάρχουν 
ή δεν επαρκούν οι υπάλληλοί του για τη συγκρότηση 
της επιτροπής, ορίζονται ως μέλη αυτής υπάλληλοι του 
Υπουργείου Προεδρίας της Κυβέρνησης που προτεί- 
νονται από τον προϊστάμενό τους υπουργό. 

5. Οι επιτροπές λαμβάνουν υπόψη όλα τα αποδεικτικά 
στοιχεία που ο προσφεύγων επικαλείται για την απόδειξη 
των ισχυρισμών του, με την αίτησή του και τυχόν 
υπόμνημα. Κατά τα λοιπά εφαρμόζονται οι διατάξεις 
της παρ. 2. 

6. Η υποβολή των αιτήσεων του παρόντος άρθρου 
μπορεί, κατά την κρίση του Δικαστηρίου, ενώπιον του 
οποίου τυχόν εκκρεμεί δίκη για το κύρος της προσ¬ 
βαλλόμενης πράξης, να δικαιολογήσει τη διακοπή της 
δίκης ή την αναβολή της εκδίκασης μέχρι την έκδοση 
της απόφασης της επιτροπής. Απόφαση της επιτροπής 
που δικαιώνει τον αιτούντα καταργεί τη δίκη, εκτός εάν 
ο προσφεύγων αποδεικνύει ιδιαίτερο έννομο συμφέρον 
στην έκδοση της δικαστικής απόφασης. Εάν η επιτροπή 
απορρίψει την αίτηση, η δίκη ενώπιον του Δικαστηρίου 
συνεχίζεται από το σημείο στο οποίο είχε τυχόν διακοπεί. 

7. Αν οι αιτούντες σε κάθε υπουργείο, αυτοτελή 
υπηρεσία ή νομικό πρόσωπο υπερβαίνουν τον αριθμό 
των 150, συγκροτείται με απόφαση του οικείου υπουργού 
ή του μονομελούς οργάνου διοίκησης του νομικού προ¬ 
σώπου και δεύτερη ή και τρίτη επιτροπή. Η κατά 
υπουργείο και νομικό πρόσωπο επιτροπή συγκροτείται 
εντός τριάντα (30) ημερών από τη δημοσίευση του 
παρόντος νόμου. Αν διαπιστωθεί η ανάγκη δεύτερης ή 
και τρίτης επιτροπής, κατά τα ανωτέρω οριζόμενα, 
αυτές συγκροτούνται εντός δεκαπέντε (15) ημερών από 
τη λήξη της μηνιαίας προθεσμίας υποβολής των αιτή- 

οεων, με ταυτόχρονη κατανομή των υποθέσεων κατ' 
αριθμό ή κατά κατηγορία, κατά την κρίση του οργάνου 
που τις συγκροτεί. Η σειρά προτεραιότητας των εξε¬ 
ταζόμενων αιτήσεων ορίζεται ως εξής: α) απολύσεις, 
β) μετατάξεις-μεταφορές,γ) παραιτήσεις, δ) λοιπά θέ¬ 
ματα. Η συμμετοχή στις επιτροπές αποτελεί την κύρια 
απασχόληση των υπαλλήλων που μετέχουν σε αυτές. 
Το συνολικό έργο των επιτροπών περατούται εντός 75 
ημερών από τη συγκρότησή τους, αλλά οι αποφάσεις 
για καθεμία από τις παραπάνω β', γ' και δ' περιπτώσεις 
υποβάλλονται για εκτέλεση ευθύς ως περατωθούν, όλες 
δε εκτελούνται υποχρεωτικώς μέσα σε 20 ημέρες από 
την υποβολή τους στην αρμόδια υπηρεσία ή αρχή. < 

8. Οι υπάλληλοι του Δημοσίου, ν.π.δ.δ. και ν.π.ι,δ. 
του άρθρου 25 παρ. 1 του παρόντος νόμου, οι οποίοι 
κατά την παραπάνω περίοδο μετατέθηκαν, μετατάχθη¬ 
καν ή μεταφέρθηκαν, επανατοποθετούνται με αίτησή 
τους, που υποβάλλεται στην οικεία υπηρεσία εντός 
μηνός από της δημοσιεύσεως του παρόντος, στη θέση 
από την οποία είχαν μετατεθεί ή από την οποία είχαν 
μεταταγεί ή μεταφερθεί, εφόσον έχει εκδοθεί ευνοϊκή 
γϊ αυτούς πρωτοβάθμια δικαστική απόφαση. Ως οικεία 
υπηρεσία για τους μεταταχθέντες ή μεταφερθέντες 
νοείται η υπηρεσία από την οποία μετατάχθηκαν ή 
μεταφέρθηκαν. Εάν η θέση στην οποία επανέρχεται ο 
υπάλληλος είναι κατειλημμένη, τοποθετείται στην υπη¬ 
ρεσία σε προσωποπαγή θέση που δημιουργείται αυτο¬ 
δικαίως και που καταργείται αυτοδικαίως, όταν κενωθεί 
για οποιονδήποτε λόγο. Οι διατάξεις της παραγράφου 
αυτής εφαρμόζονται, χωρίς την προϋπόθεση έκδοσης 
υπέρ αυτών δικαστικής απόφασης και για όσους υπά¬ 
γονται στις διατάξεις του ν.1648/1986, οι οποίοι κατά 
την παραπάνω περίοδο υπέστησαν αναγκαστική μετά¬ 
ταξη ή μεταφορά. 

9. Οι διατάξεις της παρ. 5 του άρθρου 18 του ν. 
1735/1987 (ΦΕΚ 195 Α') ισχύουν και για υπαλλήλους 
δημόσιων επιχειρήσεων (Δ.Ε.Η., Ο.Τ.Ε., κ.λπ.) σε πε¬ 
ρίπτωση παραίτησής τους από το βουλευτικό αξίωμα ή 
μη επανεκλογής τους. Στην αληθή έννοια του "δημοσίου 
πολιτικού υπαλλήλου" κατά την παράγραφο 5 του άρθρου 
18 του ν. 1735/1987 περιλαμβάνονται και οι δημόσιοι 
λειτουργοί (μέλη του Διδακτικού Ερευνητικού Προσω¬ 
πικού των Α.Ε.Ι. κ.λπ.). 

10. Οι διατάξεις της παρ. 7 του άρθρου 18 του ν. 
1735/1987 εφαρμόζονται και για τους δημόσιους πο¬ 
λιτικούς υπαλλήλους που παραιτήθηκαν για να εκθέσουν 
υποψηφιότητα για το αξίωμα δημάρχου ή δημοτικού ή 
κοινοτικού συμβούλου. Η αίτηση για επαναφορά στην 
υπηρεσία υποβάλλεται εντός αποκλειστικής προθεσμίας 
δύο μηνών από τη δημοσίευση του παρόντος, με την 
προϋπόθεση ότι ο αϊτών δεν έχει καταληφθεί από το 
όριο ηλικίας. Η επαναφορά λογίζεται γενομένη από την 
έναρξη της ισχύος (27-4-1989) του ν.1847/ 1989 (ΦΕΚ 
105 Α'), αφ' ης ήρθη η υποχρέωση των δημοσίων 
πολιτικών υπαλλήλων να παραιτούνται, προκειμένου να 
είναι υποψήφιοι σε δημοτικές ή κοινοτικές εκλογές. Ο 
μετά ταύτα χρόνος της εκτός υπηρεσίας παραμονής 
των επαναφερομένων λογίζεται ως χρόνος πραγματικής 
υπηρεσίας, χωρίς δικαίωμα λήψεως αναδρομικών απο¬ 
δοχών. Ως προς την ασφαλιστική κάλυψη εφαρμόζεται 
η παρ. 7 του άρθρου 25 του παρόντος νόμου. 


Άρθρο 27 

Μονιμοποίηση συμβασιούχων 
μετατροπή συμβάσεων 

1. Κυρώνονται και έχουν ισχύ νόμου οι διατάξεις των 
παρ. 1-5 και 7 του άρθρου 1 της πράξης του Υπουργικού 
Συμβουλίου αριθ. 61 της 19ης Μαίου 1989 (ΦΕΚ 125/19- 
5-89 τ. Α') "Διορισμός σε μόνιμες θέσεις του Δημοσίου, 
ν.π.δ.δ. και Ο.Τ.Α." και οι διατάξεις του άρθρου 1 της 
όμοιας πράξης αριθ. 76 της 15 Ιουνίου 1989 (ΦΕΚ 
174/16-6-1989, τ.Α) "Διορισμός σε μόνιμες θέσεις", 
που έχουν ως εξής: 

"ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 
ΠΡΑΞΗ 61 της 19ης Μαίου 1989 

Διορισμός σε μόνιμες θέσεις του Δημοσίου, Ν.Π.Δ.Δ. 
και Ο.Τ.Α. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 2 του Ν. 1558/1985. 

2. Το γεγονός ότι η πρόωρη διακοπή των εργασιών 
της Βουλής δεν επέτρεψε τη συζήτηση και ψήφιση του 
κυρωτικού νόμου του Υπαλληλικού Κώδικα στον οποίο 
περιλαμβανόταν και άρθρο για ιη μονιμοποίηση των με 
σχέση ιδιωτικού δικαίου αορίστου χρόνου υπαλλήλων 
του Δημοσίου, των Ν.Π.Δ.Δ. και των Ο.Τ.Α. και συναφείς 
προς το θέμα διατάξεις καθώς και την επακολουθήσασα 
ματαίωση της επιψήφισης κατά τη συζήτηση των ιδίων 
διατάξεων ως προσθήκης-τροπολογίας στο νομοσχέδιο 
"Τροποποίηση και συμπλήρωση διατάξεων του Κώδικα 
πολεμικών συντάξεων". 

3. Το ότι εύλογα ο» υπαγόμενοι στην προαναφερόμενη 
ρύθμιση υπάλληλοι κατέχονται από αίσθημα ανασφάλειας 
και αβεβαιότητας η οποία μπορεί να επηρεάσει την 
υπηρεσιακή τους απόδοση, καθώς και την αφοσίωσή 
τους στα καθήκοντά τους, αποφασίζει: 

Άρθρο 1 

1. Το προσωπικό που υπηρετεί κατά τη δημοσίευση 
της πράξης αυτής στο Δημόσιο, στα νομικά πρόσωπα 
δημοσίου δικαίου και στους οργανισμούς τοπικής αυ¬ 
τοδιοίκησης, του οποίου η σχέση ή σύμβαση ιδιωτικού 
δικαίου μετατράπηκε σε σχέση εργασίας ιδιωτικού δι¬ 
καίου αορίστου χρόνου με τις διατάξεις του ν. 1476/84 
(ΦΕΚ 136/84), με τις διατάξεις του άρθρου 25 του 
ν.1735/1987 (ΦΕΚ 195/1987), με τις διατάξεις του 
άρθρου 37 του ν.1759/1988 (ΦΕΚ 50/1988), με εξαίρεση 
τους επιμελητές εισπράξεων των ασφαλιστικών οργα¬ 
νισμών αρμοδιότητας Γενικής Γραμματείας Κοινωνικών 
Ασφαλίσεων, με τις διατάξεις του άρθρου 16 του 
ν.1824/1988 (ΦΕΚ 296/1988), ή της κοινής απόφασης 
των Υπουργών Προεδρίας της Κυβέρνησης, Εσωτερικών 
και Οικονομικών αριθ. ΔΙΠΙΔ/Φ.42/63/11056/87 (ΦΕΚ 
781/ 31.12 .87 τ.Β ), καθώς και το προσωπικό που 
υπηρετούσε με σχέση εργασίας ιδιωτικού δικαίου αο¬ 
ρίστου χρόνου, στο Δημόσιο και τα ν.π.δ.δ. κατά την 
31η Δεκεμβρίου 1987 ή στους ο.τ.α. και στις Δημοτικές 

Επιχειρήσεις Ύδρευσης-Αποχέτευσης σύμφωνα με τις 
διατάξεις της παρ. 3 του άρθρου 7 του ν. 1069/80, κατά 
τη δημοσίευση του ν. 1735/87, μπορεί να διορισθεί σε 
οργανικές θέσεις μονίμων υπαλλήλων, σύμφωνα με τους 
όρους και τις προϋποθέσεις του άρθρου αυτού. Οι κατά 
τα ανωτέρω υπάλληλοι των Δημοτικών Επιχειρήσεων 
Ύδρευσης-Αποχέτευσης (Δ.Ε.Υ.Α.) διορίζονται σε ορ¬ 
γανικές θέσεις του αντίστοιχου Ο.Τ.Α. και αποσπώνται 
στη Δ.Ε.Υ.Α.. 

2. Ο διορισμός γίνεται σε κενές οργανικές θέσεις, 
με εξαίρεση τις θέσεις που έχουν προκηρυχθεί για 
πλήρωση σύμφωνα με τις διατάξεις του άρθρου 4 του 
ν. 1735/1987. Αν οι κενές οργανικές θέσεις δεν επαρ¬ 
κούν, συνιστώνται οργανικές θέσεις, με την απόφαση 
διορισμού, σε υφιστάμενους ή συνιστώμενους με την 
ίδια απόφαση κλάδους, με αυτοδίκαιη μετατροπή των 
θέσεων ιδιωτικού δικαίου που κατέχει το διοριζόμενο 
προσωπικό σε θέσεις μονίμων. Στους κλάδους που θα 
συσταθούν οργανικές θέσεις κατά μετατροπή θέσεων 
ιδιωτικού δικαίου, κάθε οργανική θέση που κενούται 
εφεξής καταργείται αυτοδικαίως έως τον αριθμό των 
θέσεων που συστάθηκαν επιπρόσθετα κατά μετατροπή. 

3. Ο διορισμός γίνεται ύστερα από αίτηση, που υπο¬ 
βάλλεται μέσα σε αποκλειστική προθεσμία τριών (3) 
μηνών από τη δημοσίευση της πράξης αυτής. 

4. Κατά τα λοιπά εφαρμόζονται οι ακόλουθες διατάξεις 
του ν. 1476/84: 

α) Το άρθρο 1 παρ. 2, όπως συμπληρώθηκε με το 
ν.1583/1985 (ΦΕΚ 222 Α') άρθρα 7 και 11 παρ. 1 και 
το ν. 1599/1986 (ΦΕΚ 75 Α’), άρθρο 27. Η εξαίρεση της 
περ. γ' της παρ. 2 του άρθρου 1 του ν. 1476/1984 ισχύει 
μόνο για το εκπαιδευτικό ή διδακτικό προσωπικό του 
Υπουργείου Εθνικής Παιδείας και Θρησκευμάτων και 
όλων των εποπτευόμενων από αυτό σχολών. 

β)Το άρθρο 2 παρ.1 περ. β' και γ’. 

γ) Το άρθρο 3 παρ.1, παρ. 2 εδάφ. πρώτο, δεύτερο 
και τρίτο παρ. 6, 7 και 8 . 

5. Το προσωπικό που υπηρετεί με σχέση εργασίας 

ιδιωτικού δικαίου αορίστου χρόνου στα υποθηκοφυλακεία 
που έγιναν έμμισθα με το ν. 1805/1988 (άρθρο 29) και 
υπηρετούσαν με την ίδια σχέση εργασίας στα ίδια 
υποθηκοφυλακεία την 31.12.1987, διορίζεται σε μόνιμες 
θέσεις των υποθηκοφυλακείων αυτών σύμφωνα με τις 
διατάξεις των προηγουμένων παραγράφων. Ο χρόνος 
υπηρεσίας του πιο πάνω προσωπικού, που έχει διανυθεί 
στα άμισθα υποθηκοφυλακεία με σχέση εργασίας ιδιω¬ 
τικού δικαίου αποτελεί πραγματική δημόσια υπηρεσία 
για κάθε συνέπεια. 

7. Οι διατάξεις των παρ. 1-4 του άρθρου αυτού ε¬ 
φαρμόζονται και για το προσωπικό με οποιαδήποτε 
άλλη σχέση εργασίας της Προεδρίας της Δημοκρατίας, 
εφόσον υπηρετούσε την 31.12.1987. Για το ανωτέρω 
προσωπικό εφαρμόζονται οι διατάξεις του άρθρου 14 
του ν. 1476/84, όπως αυτό αντικαταστάθηκε με το 
άρθρο 47 του ν. 1563/85.■ 

"ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 
Πράξη 76 της 15 Ιουνίου 1989 

Διορισμός σε μόνιμες θέσεις 


ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 2 του Ν. 1558/1985 
"Κυβέρνηση και Κυβερνητικά Όργανα" (ΦΕΚ 137τ.Α ). 

2. Τις διατάξεις της αριθ. 61 της 19-5-89 Πράξης 
του Υπουργικού Συμβουλίου "Διορισμός σε μόνιμες θέ¬ 
σεις του Δημοσίου, Ν.Π.Δ.Δ. και Ο.Τ.Α." (ΦΕΚ 125 τ.Α'). 

3. Την πρόταση-εισήγηση του Υπουργού Προεδρίας 
της Κυβέρνησης, αποφασίζει: 

Αρθρο 1 

1. Οι διατάξεις του άρθρου 1 της 61/19-5-89 Πράξης 
Υπουργικού Συμβουλίου εφαρμόζονται και για τους ε¬ 
πιμελητές εισπράξεων ασφαλιστικών εισφορών των Α¬ 
σφαλιστικών Οργανισμών αρμοδιότητας Γενικής Γραμ¬ 
ματείας Κοινωνικών Ασφαλίσεων οι οποίοι προσφέρουν 
τις υπηρεσίες τους με σύμβαση αορίστου χρόνου και 
έχουν υπαχθεί σ' αυτή την κατηγορία κατ' εφαρμογή 
του άρθρου 37 του ν. 1759/1988". 

2. Όλες οι κυρούμενες με την προηγούμενη παρά¬ 
γραφο διατάξεις δεν έχουν αναδρομική ισχύ και ισχύουν 
από τη δημοσίευση του παρόντος. Οι διατάξεις αυτές 
εφαρμόζονται στο προσωπικό, που κατά τη δημοσίευση 
του παρόντος εξακολουθεί να υπηρετεί με σχέση ερ¬ 
γασίας ιδιωτικού δικαίου αορίστου χρόνου, με εξαίρεση 
το προσωπικό το οποίο υπηρετεί σε θέσεις μόνιμων 
υπαλλήλων και το προσωπικό των Δημοτικών Επιχει¬ 
ρήσεων Υδρευσης - Αποχέτευσης (Δ.Ε.Υ.Α.). Το προ¬ 
σωπικό εκείνο που κατά τη δημοσίευση του παρόντος 
υπηρετεί με σχέση εργασίας ιδιωτικού δικαίου αορίστου 
χρόνου σε άλλη υπηρεσία, λόγω μεταφοράς του από 
την υπηρεσία στην οποία υπηρετούσε τη 19η Μαίου 
1989, διορίζεται σε οργανική θέση μόνιμου υπαλλήλου 
της νέας του υπηρεσίας, εφόσον συντρέχουν όλες οι 
λοιπές νόμιμες προϋποθέσεις. Η παρ. 7 της κυρούμενης 
ΠΥΣ αριθ. 61/19.5.1989 ισχύει και εφαρμόζεται και για 
τους υπηρετούντες την 31.12.1993. 

3. Για την εφαρμογή των διατάξεων του παρόντος, 
η κατά την περίπτωση ά της παρ. 1 του άρθρου 2 του 
ν. 1476/1984 (ΦΕΚ 136 τ.Α') προθεσμία αρχίζει από τη 
δημοσίευση του παρόντος. 

4. Για την εφαρμογή του παρόντος άρθρου, όπου 
στο ν. 1476/1984 αναφέρονται οι κατηγορίες και κλάδοι 
ΑΤ, ΑΡ, ΜΕ και ΣΕ, και ο απαιτούμενος για προαγωγή 
χρόνος εφαρμόζονται αναλόγως οι σχετικές ρυθμίσεις 
του κεφαλαίου Η' του παρόντος. 

5. Κυρώνονται και έχουν ισχύ νόμου οι διατάξεις των 
άρθρων 1-3 και 5 της κοινής απόφασης των Υπουργών 
Προεδρίας της Κυβέρνησης, Οικονομικών, Εργασίας και 
Εθνικής Παιδείας και Θρησκευμάτων, με αριθμ. 93956/ 
29.5.1989 (ΦΕΚ 409/Β/29.5.1989) "Μονιμοποίηση εκ¬ 
παιδευτικού προσωπικού ΟΑΕΔ και ΣΔΣΤΕ",που έχουν 
ως εξής: 

"Μονιμοποίηση εκπαιδευτικού προσωπικού ΟΑΕΔ και 
ΣΔΣΤΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ, ΕΡΓΑΣΙΑΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του νόμου 1585/85 "Κυβέρνηση και 

κυβερνητικά όργανα". 

2. Τις εξαγγελίες του Πρωθυπουργού στις 13.5.1989 
κατά την ομιλία του στην Καβάλα. 

3. Την ανάγκη βελτίωσης της ποιότητας του παρε- 
χομένου υπό του Οργανισμού Απασχόλησης Εργατικού 
Δυναμικού (ΟΑΕΔ) και της Σιβιτανιδείου Δημόσιας Σχο¬ 
λής Τεχνών και Επαγγελμάτων (ΣΔΣΤΕ) εκπαιδευτικού 
έργου, με σκοπό την αύξηση της παραγωγικότητάς 
τους. 

4. Τη δυσκολία έκδοσης νόμου σε σύντομο χρονικό 
διάστημα, αποφασίζουμε: 

Αρθρο 1 

1. Εκπαιδευτικοί όλων των κατηγοριών, κλάδων και 
ειδικοτήτων που κατά την έναρξη ισχύος της παρούσης 
έχουν προσληφθεί και υπηρετούν με σχέση εργασίας 
ιδιωτικού δικαίου ορισμένου χρόνου ή με ωριαία αντι¬ 
μισθία στις σχολές του Οργανισμού Απασχόλησης Ερ¬ 
γατικού Δυναμικού (Ο.Α.Ε.Δ.), μπορούν να μονιμοποιη¬ 
θούν σε οργανικές θέσεις μόνιμων εκπαιδευτικών των 
παραπάνω σχολών. 

2. Όσοι επιθυμούν να μονιμοποιηθούν πρέπει: 

α) Να υποβάλουν στην αρμόδια υπηρεσία σχετική 
αίτηση μέσα σε ανατρεπτική προθεσμία έξι μηνών από 
την έναρξη ισχύος της παρούσης. 

β) Να έχουν, κατά το χρόνο υποβολής της αίτησης 
και κατά το χρόνο μονιμοποίησης, τα προβλεπόμενα 
από τις κείμενες διατάξεις γενικά προσόντα διορισμού 
εκτός από το ανώτατο όριο ηλικίας. 

γ) Να έχουν, κατά το χρόνο υποβολής της αίτησης, 
τα προβλεπόμενα από τις κείμενες διατάξεις ειδικά 
τυπικά προσόντα διορισμού της κατηγορίας, κλάδου και 
ειδικότητας στην οποία επιθυμούν να μονιμοποιηθούν 
εκτός από το πτυχίο παιδαγωγικών σπουδών της 
Σ.Ε.Λ.Ε.Τ.Ε., όπου αυτό απαιτείται. 

δ) Να έχουν, κατά το χρόνο υποβολής της αίτησης 
για μονιμοποίηση, συμπληρώσει υπηρεσία τουλάχιστον 
δύο πλήρων διδακτικών ετών αθροιστικά και με δεκάωρη 
τουλάχιστον κατά μέσο όρο διδασκαλία την εβδομάδα 
για τα δύο αυτά έτη. 

Όσοι από αυτούς επιθυμούν να μονιμοποιηθούν σε 
κατηγορία, κλάδο και ειδικότητα στην οποία κατά τις 
κείμενες διατάξεις δεν απαιτείται ως τυπικό πρόσον 
διορισμού το πτυχίο παιδαγωγικών σπουδών, να έχουν 
αρχικά προσληφθεί στις Σχολές του Οργανισμού Απα¬ 
σχόλησης Εργατικού Δυναμικού (Ο.Α.Ε.Δ.) πριν από την 
εφαρμογή του ν.1566/1985, άρθρο 58, παρ.11 (ΦΕΚ 
167). 

Μονιμοποιούνται επίσης οι ήδη υπηρετούντες εμπει- 
ροτεχνίτες, εφόσον έχουν συμπληρώσει υπηρεσία του¬ 
λάχιστον τεσσάρων πλήρων διδακτικών ετών αθροιστικά 
και με δεκάωρη τουλάχιστον κατά μέσο όρο διδασκαλία 
την εβδομάδα για τα τέσσερα αυτά έτη. 

3. Η μονιμοποίηση γίνεται στον εισαγωγικό βαθμό και 
μισθολογικό κλιμάκιο κατηγορίας, κλάδου και ειδικότητας 
αντίστοιχης με αυτήν στην οποία υπηρετούν και σε 
υπάρχουσες αντίστοιχες κενές οργανικές θέσεις. Αν 
οι θέσεις αυτές δεν επαρκούν, συνιστώνται προσωρινές 
οργανικές θέσεις , οι οποίες καταργούνται αυτοδικαίως 
οποτεδήποτε κενωθούν με οποιονδήποτε τρόπο. Οι 
κατέχοντες προσωρινές θέσεις καταλαμβάνουν τις πρώ¬ 
τες οργανικές θέσεις που κενώνονται στον οικείο κλάδο. 

4. Η μονιμοποίηση γίνεται με απόφαση του Υπουργού 
Εργασίας που εκδίδεται ύστερα από σύμφωνη γνώμη 
του αρμόδιου υπηρεσιακού συμβουλίου. 


Αρθρο 2 

1. Εκπαιδευτικοί, που μονιμοποιούνται σύμφωνα με 
τις διατάξεις του άρθρου 1, τοποθετούνται οργανικά 
στις σχολές του Ο.Α.Ε.Δ. μετά από απόφαση του οικείου 
υπηρεσιακού συμβουλίου. 

2. Οι εκπαιδευτικοί που μονιμοποιούνται εξελίσσονται 
βαθμολογικά και μισθολογικό σύμφωνα με τις διατάξεις 
που ισχύουν κάθε φορά για τους μόνιμους εκπαιδευ¬ 
τικούς αντίστοιχων κατηγοριών, κλάδων και ειδικοτήτων 
των σχολών του Ο.Α.Ε.Δ.. 

3. Για τα θέματα πειθαρχικού δικαίου και γενικότερης 
υπηρεσιακής κατάστασης των εκπαιδευτικών που μο¬ 
νιμοποιούνται εφαρμόζονται οι διατάξεις που ισχύουν 
κάθε φορά για τους μόνιμους εκπαιδευτικούς των σχο¬ 
λών του Ο.Α.Ε.Δ.. 

Άρθρο 3 

1. Όσοι από τους εκπαιδευτικούς της παραγράφου 
1 του άρθρου 1 δεν επιθυμούν ή δεν πληρούν τις 
προϋποθέσεις του ίδιου άρθρου για μονιμοποίηση προσ¬ 
λαμβάνονται ως εκπαιδευτικοί με σχέση εργασίας ιδιω¬ 
τικού δικαίου ορισμένου χρόνου ή με ωριαία αντιμισθία 
στις σχολές του Ο.Α.Ε.Δ. κατά προτεραιότητα έναντι 
των άλλων υποψηφίων. 

2. Η σχέση εργασίας των εκπαιδευτικών της προη¬ 
γούμενης παραγράφου που υπηρετούν στις σχολές του 
Οργανισμού Απασχόλησης Εργατικού Δυναμικού 
(Ο.Α.Ε.Δ.) με ωριαία αντιμισθία και με δεκάωρη τουλά¬ 
χιστον διδασκαλία την εβδομάδα μετατρέπεται, με α¬ 
πόφαση της αρμόδιας υπηρεσίας και μετά από αίτηση 
των, σε σχέση εργασίας ορισμένου χρόνου. Για τα 
θέματα διάρκειας της σχέσης αυτής εργασίας και α¬ 
ποδοχών ισχύουν οι διατάξεις του άρθρου 17 του 
ν. 1566/1985 (ΦΕΚ 167 Α’). 


Άρθρο 5 

Οι διατάξεις της παρούσης εφαρμόζονται και για τους 
εκπαιδευτικούς της Σιβιτανιδείου Σχολής Τεχνών και 
Επαγγελμάτων, που υπηρετούν με σχέση εργασίας ι¬ 
διωτικού δικαίου ορισμένου χρόνου ή με ωριαία αντιμι¬ 
σθία, εφόσον έχουν αρχικά προσληφθεί πριν από την 
ισχύ του Ν.1566/1985 (ΦΕΚ 167Α). 


Αθήνα, 29 Μαΐου 1989 
ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ 
ΚΥΒΕΡΝΗΣΗΣ 

ΑΝΑΣΤΑΣΙΟΣ ΠΕΠΟΝΗΣ 

ΕΡΓΑΣΙΑΣ 

Γ. ΓΕΝΝΗΜΑΤΑΣ 


ΟΙΚΟΝΟΜΙΚΩΝ 

ΔΗΜΗΤΡΗΣ ΤΣΟΒΟΛΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 


6. Οι διατάξεις της κυρούμενης με την προηγούμενη 
παράγραφο απόφασης δεν έχουν αναδρομική ισχύ και 
ισχύουν από τη δημοσίευση του παρόντος. Οι διατάξεις 
αυτές εφαρμόζονται στο προσωπικό που υπάγεται στην 
κυρούμενη απόφαση, εφόσον εξακολουθεί να υπηρετεί 

κατά τη δημοσίευση του παρόντος ή έχει απομακρυνθεί 
από τα διδακτικά του καθήκοντα μέχρι 31.8.1993. 

7. Για την εφαρμογή των διατάξεων των παρ. 5 και 
6 του παρόντος άρθρου, η κατά την περίπτωση α' της 
παρ. 2 του άρθρου 1 της κυρούμενης απόφασης προ¬ 
θεσμία αρχίζει από τη δημοσίευση του παρόντος. 

8. Συμβάσεις εργασίας ιδιωτικού δικαίου ορισμένου 
χρόνου, ή έργου που υποκρύπτουν εξαρτημένη εργασία, 
προσωπικού που προσλήφθηκε για προγράμματα ή έργα 
των Υπουργείων Εθνικής Αμυνας και Γεωργίας και του 
Οργανισμού Απασχολήσεως Εργατικού Δυναμικού 
(Ο.Α.Ε.Δ.), που χρηματοδοτούνται ή επιδοτούνται από 
διεθνείς οργανισμούς, το οποίο υπηρετεί κατά τη δη¬ 
μοσίευση του παρόντος ή υπηρετούσε και η σύμβασή 
του έληξε από 31 Δεκεμβρίου 1993 και μετά, εφόσον 
η συνολική διάρκεια της απασχόλησης μέχρι τη δημο¬ 
σίευση του παρόντος ή τη λήξη των συμβάσεων είναι 
μεγαλύτερη των τριών ετών, μετατρέπονται σε συμβά¬ 
σεις εργασίας ιδιωτικού δικαίου αορίστου χρόνου, με 
απόφαση του οικείου υπουργού. Οι υπαγόμενοι στις 
διατάξεις της παρούσας παραγράφου εντάσσονται σε 
οργανικές θέσεις που συνιστώνται με την απόφαση της 
μετατροπής της σύμβασής τους. Η ένταξη των υπη- 
ρετούντων δεν επηρεάζει την απασχόλησή τους στο 
οικείο πρόγραμμα. 

9. Οι επί θητεία με σχέση δημοσίου δικαίου τεχνικοί 
υπάλληλοι, που κατά τη δημοσίευση του νόμου αυτού, 
υπηρετούν στον Ε.Ο.Τ., σε οργανικές θέσεις του άρθρου 
47 του Κανονισμού Διαρθρώσεως των Υπηρεσιών του 
Ε.Ο.Τ. (ΠΔ 884/1976) εντάσσονται σε οργανικές θέσεις 
μονίμων υπαλλήλων, εφόσον υποβάλλουν αίτηση σε 
ανατρεπτική προθεσμία ενός μηνάς από τη δημοσίευση 
του νόμου αυτού και έχουν τα προβλεπόμενα από την 
κείμενη νομοθεσία προσόντα διορισμού, εκτός από το 
ανώτατο όριο ηλικίας. 

Η ένταξη γίνεται με αυτοδίκαιη μετατροπή των επί 
θητεία οργανικών θέσεων που κατέχουν, σε οργανικές 
θέσεις μονίμων υπαλλήλων. Κατά τα λοιπά εφαρμόζονται 
αναλόγως οι διατάξεις του άρθρου 5 παρ. 5 του ν. 
2160/1993 (ΦΕΚ 118 Α ). 

Ως υπηρετούντες κατά την έννοια των διατάξεων 
της παραγράφου 5 του άρθρου 5 του ν. 2160/1993 
(ΦΕΚ 118 Α') λογίζονται και οι επι θητεία υπάλληλοι 
του Ε.Ο.Τ. που υπηρέτησαν και μετά την έναρξη της 
ισχύος του ν. 1476/1984 (ΦΕΚ 136 Α') σε οργανικές 
θέσεις του οργανισμού του Ε.Ο.Τ. (π.δ. 884/1976) και 
απομακρύνθηκαν από την υπηρεσία από 1.1.1990 μέχρι 
31.10.1993 δια της μη ανανεώσεως της θητείας του 
εφόσον υποβάλλουν αίτηση στον Ε.Ο.Τ. μέσα σε ένα 
μήνα από τη δημοσίευση του παρόντος η οποία κρίνεται 
από την οικεία επιτροπή του άρθρου 26. 

ΚΕΦΑΛΑΙΟ Ε' 

Μεταβολές υπηρεσιακής κατάστασης 
κατά την περίοδο εκλογών 

Άρθρο 28 

Ρύθμιση προσλήψεων και υπηρεσιακών 
μεταβολών κατά τις προεκλογικές περιόδους 

1. Κατά το διάστημα από την προκήρυξη βουλευτικών 
εκλογών έως την ορκωμοσία της Κυβέρνησης που 
προκύπτει κατά το άρθρο 37 του Συντάγματος, απα¬ 


γορεύεται η έκδοση πράξεων που αφορούν το διορισμό 
ή πρόσληψη και οποιαδήποτε μεταβολή αναφερόμενη 
στην υπηρεσιακή κατάσταση κάθε κατηγορίας προσω¬ 
πικού των υπηρεσιών και νομικών προσώπων του άρθρου 
14 παρ.1 του παρόντος, εκτός από τις πράξεις πει¬ 
θαρχικής διαδικασίας, διαθεσιμότητας και αργίας, καθώς 
και τις πράξεις που εκδίδονται σε συμμόρφωση προς 
δικαστική απόφαση. 

2. Διαδικασίες σχετικές με τις κατά την προηγούμενη 
παράγραφο απαγορευόμενες μεταβολές, οι οποίες είχαν 
ήδη κινηθεί κατά την προκήρυξη των εκλογών, διακό¬ 
πτονται. 

3. Κατ' εξαίρεση από τις προηγούμενες παραγράφους 
επιτρέπεται η πρόσληψη προσωπικού προκειμένου να 
αντιμετωπισθούν έκτακτες ανάγκες που δημιουργούνται 
από σεισμούς, πλημμύρες και πυρκαγιές μεγάλης έκτα¬ 
σης. 

4. Επίσης, επιτρέπονται υπηρεσιακές μεταβολές σε 
όλως εξαιρετικές περιπτώσεις, προκειμένου να αντιμε¬ 
τωπιστούν ιδιαιτέρως επείγουσες και σοβαρές ανάγκες 
της υπηρεσίας. Για κάθε μεταβολή της παρούσας πα¬ 
ραγράφου απαιτείται προηγούμενη σύμφωνη γνώμη τρι¬ 
μελούς επιτροπής που αποτελείται από τον αρχαιότερο 
Σύμβουλο της Επικράτειας και τους δύο αρχαιότερους 
παρέδρους του ίδιου δικαστηρίου. Η επιτροπή αυτή 
συγκροτείται με πράξη του Προέδρου του Συμβουλίου 
της Επικράτειας την επομένη της προκήρυξης των 
εκλογών. Ο Πρόεδρος του Συμβουλίου της Επικράτειας 
μπορεί, αν παρίσταται ανάγκη, να συγκροτεί και δεύτερη 
όμοια επιτροπή από τους αμέσως επόμενους στη σειρά 
αρχαιότητας σύμβουλο της Επικράτειας και παρέδρους. 
Με την πράξη συγκρότησης δεύτερης επιτροπής κα¬ 
θορίζεται και η μεταξύ των επιτροπών κατανομή του 
έργου τους. 

5. Ειδικώς για το προσωπικό των οργανισμών τοπικής 
αυτοδιοίκησης πρώτου και δεύτερου βαθμού, οι παρ. 1 
και 2 έχουν εφαρμογή κατά το χρονικό διάστημα των 
τριάντα ημερών πριν από τη διενέργειά των εκλογών 
για την ανάδειξη των οργάνων διοίκησης των οργανι¬ 
σμών αυτών έως την ημέρα ανάληψης των καθηκόντων 
τους. 

6. Στις ρυθμίσεις των παρ.1 και 2 δεν υπάγονται οι 
μετακλητοί υπάλληλοι, το προσωπικό των υπηρεσιών 
του Προέδρου της Δημοκρατίας και το προσωπικό του 
άρθρου 22 του παρόντος νόμου. 

7. Πράξεις διορισμού σε θέση τακτικού προσωπικού 
του Δημοσίου ή νομικού προσώπου δημοσίου δικαίου, 
οι οποίες εκδόθηκαν κατά το χρονικό διάστημα από 
9.9.1993 έως 31.10.1993, ανακαλούνται υποχρεωτικώς 
από τα όργανα που τις εξέδωσαν, εφόσον είναι για 
οποιονδήποτε λόγο παράνομες. 

8. Μεταθέσεις τακτικού προσωπικού του Δημοσίου 
και των νομικών προσώπων δημοσίου δικαίου, οι οποίες 
έγιναν κατά το παραπάνω χρονικό διάστημα, επανεξε¬ 
τάζονται υποχρεωτικώς από τα αρμόδια υπηρεσιακά 
συμβούλια, ύστερα από ερώτημα του αρμόδιου υπουργού 
ή της διοίκησης του ν.π.δ.δ. που αποστέλλεται μέσα 
σε σαράντα πέντε ημέρες από τη δημοσίευση του 
παρόντος. 

9. Λοιπές πράξεις που αφορούν οποιεσδήποτε υπη¬ 
ρεσιακές μεταβολές του κατά τις παρ. 7 και 8 προσω¬ 
πικού, περιλαμβανομένων και των μη τελικών πράξεων 
υπηρεσιακής μεταβολής, εφόσον εκδόθηκαν κατά το 

ίδιο χρονικό διάστημα καταργούνται αυτοδικαίως, καθώς 
και κάθε προηγούμενη συναφής με αυτές πράξη, ατομική 
ή κανονιστική, πλην των πράξεων διαθεσιμότητας, αρ¬ 
γίας, των πειθαρχικών αποφάσεων και των εν γένει 
πράξεων πειθαρχικής διαδικασίας. 

10. Καταργούνται αυτοδικαίως πράξεις οποιουδήποτε 
οργάνου που εκδόθηκαν κατά το παραπάνω χρονικό 
διάστημα και αφορούν ίδρυση ή μετατροπή θέσεως, 
πρόσληψη και κάθε είδους υπηρεσιακή μεταβολή, όπως 
προαγωγή, μετάταξη, απόσπαση, τοποθέτηση προσω¬ 
πικού με σχέση ιδιωτικού δικαίου του Δημοσίου και των 
νομικών προσώπων δημοσίου δικαίου, καθώς και του 
κάθε κατηγορίας προσωπικού των νομικών προσώπων 
ιδιωτικού δικαίου του άρθρου 25 παρ. 1 του παρόντος 
νόμου. Επίσης καταργούνται αυτοδικαίως και όλες οι 
τυχόν επελθούσες παρεπόμενες συνέπειες από την 
ίδρυση ή μετατροπή θέσεων. Από την παράγραφο αυτήν 
εξαιρούνται οι πράξεις διαθεσιμότητας, αργίας, οι πει¬ 
θαρχικές αποφάσεις και οι εν γένει πράξεις πειθαρχικής 
διαδικασίας. 

11. Καταργούνται αυτοδικαίως πράξεις της αυτής ως 
άνω περιόδου (9.9.1993-31.10.1993) μετατροπής συμ¬ 
βάσεων ωρομισθίων ή ημερομισθίων σε σχέση εργασίας 
ορισμένου ή αορίστου χρόνου και συμβάσεων ορισμένου 
χρόνου σε αορίστου χρόνου. Οι αντίστοιχες συμβάσεις 
ημερομισθίων και ωρομισθίων λήγουν σε κάθε περίπτωση 
με τη συμπλήρωση μηνός από τη δημοσίευση του 
παρόντος νόμου, εφαρμοζομένων περαιτέρω των δια¬ 
τάξεων της παρ. 3 του άρθορυ 23. Τα υπουργεία και 
οι διοικήσεις όλων των νομικών προσώπων του άρθρου 
25 παρ. 1 εφαρμόζουν για τους υπαγόμενους στις 
περιπτώσεις καταργοϋμενων μετατροπών συμβάσεων 
εργασίας ορισμένου χρόνου σε αορίστου , τις διατάξεις 
στις οποίες αυτοί θα υπάγονταν εάν δεν είχε επέλθει 
η ακυρούμενη μετατροπή. 

12. Εκκρεμείς διαδικασίες, οι οποίες κινήθηκαν κατά 
το χρονικό διάστημα που αναφέρεται στην παρ. 7 και 
αφορούν τις κατά τις παρ. 7 έως 11 υπηρεσιακές 
μεταβολές, διακόπτονται. 

13. Από τις ρυθμίσεις των παρ. 9 έως 12 εξαιρούνται 
οι εκούσιες μετατάξεις ή μεταφορές ή μεταθέσεις που 
έγιναν με βάση πάγιες διατάξεις της νομοθεσίας, εφόσον 
η σχετική αίτηση είχε αποδεδειγμένα υποβληθεί πριν 
από τις 9-9-1993, καθώς και οι προσλήψεις απολυθέ- 
ντων δικηγόρων βάσει των διατάξεων της παρ.8 του 
άρθρου 5 του ν. 2160/1993 (ΦΕΚ 118 Α'). 

14. Για την κατά τις παρ. 9,10 και 11 αυτοδίκαιη 
κατάργηση πράξεων πρόσληψης, άλλων υπηρεσιακών 
μεταβολών και ίδρυσης ή μετατροπής θέσεων και την 
κατά την παρ. 12 διακοπή των σχετικών διαδικασιών 
εκδίδεται από τον αρμόδιο υπουργό, προκειμένου για 
προσωπικό του Δημοσίου, ή από το ανώτερο μονομελές 
όργανο διοίκησης του οικείου νομικού προσώπου, προ¬ 
κειμένου για προσωπικό των νομικών προσώπων δη¬ 
μοσίου ή ιδιωτικού δικαίου, σχετική διαπιστωτική πράξη 
μέσα σε προθεσμία τριάντα (30) ημερών από τη δημο¬ 
σίευση του παρόντος. 

15. Οι συνέπειες της κατά το παρόν άρθρο αυτοδίκαιης 
κατάργησης επέρχονται είκοσι (20) ημέρες μετά τη 
δημοσίευση του παρόντος νόμου, αδιαφόρως προς την 
ημερομηνία έκδοσης της κατά την προηγούμενη παρά¬ 
γραφο διαπιστωτικής πράξης. Παράλειψη του οικείου 
οργάνου να εκδώσει την πράξη αυτή δεν εμποδίζει την 


επέλευση των συνεπειών αυτών. Κάθε είδους αποδοχές, 
οι οποίες έχουν καταβληθεί με βάση τις κατά τις 
προηγούμενες παραγράφους ανακαλούμενες ή καταρ- 
γούμενες πράξεις δεν αναζητούνται. 

16. Η εφαρμογή των διατάξεων των παραγράφων 8 
έως 12 δεν εμποδίζει την επανάληψη της σχετικής 
διαδικασίας ή και την έκδοση νέας πράξης όμοιου 
περιεχομένου προς την αυτοδικαίως καταργουμένη, για 
το ίδιο ή άλλο πρόσωπο ή πρόσωπα, εφόσον δεν 
πρόκειται για περιπτώσεις για τις οποίες διαφορετικά 
ορίζεται σε διατάξεις του παρόντος νόμου. 

17. Οι ρυθμίσεις των παραγράφων 7 έως 12 του 
παρόντος άρθρου δεν έχουν εφαρμογή για το προσω¬ 
πικό των υπηρεσιών του Προέδρου της Δημοκρατίας, 
της Ακαδημίας Αθηνών, των Ανωτάτων Εκπαιδευτικών 
Ιδρυμάτων και των Οργανισμών Τοπικής Αυτοδιοίκησης 
πλήν των διορισμών που έγιναν χωρίς πρόταση ή 
συναίνεση των αντίστοιχων αιρετών δημοτικών ή κοι¬ 
νοτικών αρχών. Επίσης δεν έχουν εφαρμογή για πράξεις 
που εκδόθηκαν σε συμμόρφωση προς δικαστική από¬ 
φαση. 

18. Επίσης, εξαιρούνται από τις ρυθμίσεις των παρ. 
7-12 οι νόμιμες πράξεις διορισμού ή πρόσληψης ατόμων 
με ειδικές ανάγκες. Διορισμοί ή προσλήψεις ατόμων με 
ειδικές ανάγκες βάσει του ν. 1648/1986 από 1-1-1990 
έως 31-10-1993, για τις οποίες υπάρχει εύλογη αμφι¬ 
βολία ως προς τη συνδρομή των ουσιαστικών προϋ¬ 
ποθέσεων, επανεξετάζονται είτε με πρωτοβουλία του 
προϊσταμένου της οικείας υπηρεσίας ή αρχής είτε 
κατόπιν αιτήματος αντίστοιχου δευτεροβάθμιου συνδι¬ 
καλιστικού οργάνου και, αν δεν υπάρχει, αντίστοιχου 
πρωτοβάθμιου. Ατομα με ειδικές ανάγκες, που κατέ¬ 
λαβαν οργανικές θέσεις κατ' εφαρμογή των διατάξεων 
του άρθρου 66 του ν. 1943/1991 και της παρ. 1 του 
άρθρου 13 του ν. 2026/1992, επανεξετάζονται υπο- 
χρεωτικώς από εξειδικευμένες κατά κατηγορία αναπη¬ 
ρίας επιτροπές πανεπιστημιακών νοσοκομείων. Με α¬ 
πόφαση του Υπουργού Υγείας, Πρόνοιας και Κοινωνικών 
Ασφαλίσεων καθορίζεται η συγκρότηση, ο τόπος και ο 
τρόπος λειτουργίας των επιτροπών αυτών και κάθε 
άλλη σχετική λεπτομέρεια. Αν από τον επανέλεγχο 
διαπιστωθεί ότι άτομα των ανωτέρω περιπτώσεων δεν 
είναι άτομα με ειδικές ανάγκες, ανακαλούνται οι σχετικές 
πράξεις για τον εφεξής χρόνο. 

19. Αποφάσεις ή άλλες πράξεις εισαγωγής μαθη- 
τευομένων σε σχολές εκπαίδευσης δημοσίων οργανι¬ 
σμών και επιχειρήσεων, που εμπίπτουν στα νομικά 
πρόσωπα της παρ. 1 του άρθρου 25 του παρόντος 
νόμου, πέρα του προβλεπόμενου αριθμού από την 
αρχική σχετική απόφαση, που εκδόθηκαν ή και δημο¬ 
σιεύτηκαν κατά το χρονικό διάστημα της παρ. 7 του 
παρόντος είναι άκυρες και εισάγονται οι αντιστοιχούντες 
στο συνολικό αριθμό της αρχικής απόφασης ή άλλης 
σχετικής πράξης, σύμφωνα με τον πίνακα επιτυχόντων, 
οι δε λοιποί θεωρούνται ως μηδέποτε εισαχθέντες και 
τυχόν επακολουθήσασα πρόσληψη είναι άκυρη. Για την 
εφαρμογή της διάταξης αυτής εκδίδεται σχετική δια- 
πιστωτική πράξη των αρμόδιων οργάνων, η οποία κοι¬ 
νοποιείται στους ενδιαφερομένους. Αποδοχές ή απο¬ 
ζημιώσεις που τυχόν καταβλήθηκαν στους υπεραρίθμως 
εισαχθέντες ή και προσληφθέντες δεν αναζητούνται. 
Οι διατάξεις της παραγράφου αυτής έχουν εφαρμογή 

μόνο σε σχολές για τις οποίες προβλέπεται ως υπο¬ 
χρεωτική η πρόσληψη των αποφοιτώντων. 

20. Οι διατάξεις των παρ.7-11 του παρόντος άρθρου 
εφαρμόζονται και για πράξεις για τις οποίες διαπιστώ¬ 
νεται προχρονολόγηση ή ότι επιχειρείται με αυτές η 
βεβαίωση γεγονότων ή προϋποθέσεων ανυπάρκτων. Ο 
έλεγχος των ανωτέρω πράξεων κινείται με πρωτοβουλία 
του προϊσταμένου της οικείας υπηρεσίας ή αρχής ή με 
πρόταση πρωτοβάθμιου ή δευτεροβάθμιου συνδικαλι¬ 
στικού οργάνου, η οποία πρέπει να περιλαμβάνει και 
τα στοιχεία στα οποία αυτή στηρίζεται. Η πρόταση του 
οικείου προϊσταμένου ή συνδικαλιστικού οργάνου εισά- 
γεται σε ειδική τριμελή επιτροπή που συγκροτείται 
σύμφωνα με τις διατάξεις της παρ. 2 του άρθρου 26 
του παρόντος νόμου. Η ειδική τριμελής επιτροπή ελέγχει 
τις σχετικές πράξεις και αν διαπιστώσει περίπτωση από 
τις αναφερομένες στο πρώτο εδάφιο της παρούσας 
παραγράφου, επέρχονται οι συνέπειες που προβλέπο- 
νται στις παρ.7-11 του παρόντος άρθρου. 

Άρθρο 28 Α' 

1. Ειδικά για τη Δ.Ε.Η. όλες οι πράξεις της περιόδου 
9.9.1993 έως 15.11.1993 που αφορούν αρχική πρόσληψη 
και μετατροπή συμβάσεων εργασίας ορισμένου χρόνου 
ή συμβάσεων έργου έστω και αν πρόκειται περί αλλε- 
πάληλων συμβάσεων με ή χωρίς διακοπή, σε συμβάσεις 
αορίστου χρόνου ή ορισμένου χρόνου ετήσιας διάρκειας, 
ακυρώνονται σε όλες τις περιπτώσεις. 

Οι συμβάσεις προσλήψεων που συνήφθησαν για πρώτη 
φορά κατά την υπόψη περίοδο λύνονται αυτοδικαίως 
σύμφωνα με τα διαλαμβανόμενα στις παραγράφους 14 
και 15 του άρθρου 28. 

Στις περιπτώσεις κατά τις οποίες ακυρούται η μετα¬ 
τροπή συμβάσεων η Διοίκηση της Δ.Ε.Η. εφαρμόζει 
εφεξής εκείνες τις διατάξεις οι οποίες θα ίσχυαν εάν 
δεν είχε επέλθει μετατροπή. 

Οι αναβιούμενες, σύμφωνα με το προηγούμενο εδάφιο 
αντίστοιχες συμβάσεις, λύνονται αυτοδικαίως σύμφωνα 
με τα προβλεπόμενα στις παραγράφους 14 και 15 του 
άρθρου 28 του παρόντος νόμου ή κατά τη συμπλήρωση 
του συμβατικού χρόνου χωρίς άλλη διατύπωση και χωρίς 
καμία αποζημίωση. 

2. Μέχρι 31.12.1995 οι προσλήψεις προσωπικού της 
Δ.Ε.Η. για τις εγκαταστάσεις παραγωγής της, οι οποίες 
ευρίσκονται στους νομούς Κοζάνης, Εύβοιας, Αρκαδίας 
και στην περιοχή του δήμου Λαυρίου πραγματοποιούνται 
ως ακολούθως: 

α. Κατά ποσοστό 40% με τις διαδικασίες που προ- 
βλέπονται με τον παρόντα νόμο και στις οποίες μπορούν 
να συμμετάσχουν οι απολυόμενοι κατ' εφαρμογή των 
διατάξεων του παρόντος των οποίων οι συμβάσεις είχαν 
μετατραπεί, εφόσον πληρούν τις προϋποθέσεις του 
άρθρου 5 του ΚΚΠ/Δ.Ε.Η. πλην του ορίου ηλικίας, το 
οποίο πρέπει να συντρέχει στο πρόσωπό τους κατά 
το χρόνο της ακυρούμενης με το παρόν μετατροπής 
της συμβάσεως τους. 

β. Κατά ποσοστό 40% από τους ομαδικώς απολυθέ- 
ντες, όπως προσδιορίζεται η απόλυση αυτή από την 
κείμενη νομοθεσία, κατά την περίοδο από 1.1.1990 έως 
31.12.1993, από βιομηχανικές και μεταλλευτικές επι¬ 
χειρήσεις εγκατεστημένες στις άνω περιοχές με την 


προϋπόθεση ότι οι προσλαμβανόμενοι δεν υπερέβαιναν 
την 31.12.1993 το 45ο έτος της ηλικίας τους. 

γ. Κατά ποσοστό 10% από τους απολυόμενους κατ' 
εφαρμογή των διατάξεων του παρόντος, των οποίων 
οι συμβάσεις είχαν μετατραπεί και οι οποίοι υπηρετούν 
στις άνω περιοχές, έχουν προϋπηρεσία στη Δ.Ε.Η. 
τουλάχιστον 18 μηνών μέχρι του χρόνου μετατροπής 
της συμβάσεως και πληρούν τις προϋποθέσεις του 
άρθρου 5 του ΚΚΠ/ Δ.Ε.Η. πλην του ορίου ηλικίας, το 
οποίο πρέπει να συντρέχει στο πρόσωπό τους κατά 
το χρόνο της ακυρούμενης με το παρόν μετατροπής 
της συμβάσεώς τους. 

δ. Κατά ποσοστό 10% από τους απολυθέντες κατ' 
εφαρμογή των διατάξεων του ν. 1882/1990, οι οποίοι 
υπηρέτησαν στις άνω περιοχές, είχαν μέχρι την 
31.5.1990 προϋπηρεσία στη Δ.Ε.Η. τουλάχιστον 18 μη¬ 
νών και πληρούν τις προϋποθέσεις του άρθρου 5 του 
ΚΚΠ/Δ.Ε.Η., πλην του ορίου ηλικίας, το οποίο πρέπει 
να συντρέχει στο πρόσωπό τους την 31.5.1990. Με 
την παρούσα ρύθμιση εξαντλείται όσον αφορά τη Δ.Ε.Η. 
η εφαρμογή των διατάξεων του άρθρου 25 του παρό¬ 
ντος. 

3. Οι λεπτομέρειες και ο τρόπος εφαρμογής της 
προηγούμενης παραγράφου θα καθοριστούν με κοινή 
Υπουργική Απόφαση των Υπουργών Προεδρίας της 
Κυβέρνησης και Βιομηχανίας, Ενέργειας και Τεχνολο¬ 
γίας. 

ΚΕΦΑΛΑΙΟ ΣΤ' 

Υπηρεσιακά συμβούλια 

Άρθρο 29 

Λήξη θητείας μελών - ανασυγκρότηση 

1. Από τη δημοσίευση του παρόντος νόμου στην 
Εφημερίδα της Κυβερνήσεως λήγει αυτοδικαίως η θητεία 
των μελών των υπηρεσιακών συμβουλίων των δημοσίων 
υπηρεσιών, των νομικών προσώπων δημοσίου δικαίου 
και των ο.τ.α.. Εξαιρούνται τα αιρετά μέλη και τα 
δικαστικά συμβούλια. Οι διατάξεις της παρούσας πα¬ 
ραγράφου εφαρμόζονται και για τα με οποιαδήποτε 
ονομασία συμβούλια ή επιτροπές κρίσεως θεμάτων υ¬ 
πηρεσιακής κατάστασης πολιτικών υπαλλήλων των υ¬ 
πηρεσιών και νομικών προσώπων του άρθρου 14 παρ. 
1 του παρόντος νόμου. 

2. Στις διατάξεις των προηγούμενων παραγράφων 
υπάγονται και όλα τα μέλη του ειδικού υπηρεσιακού 
συμβουλίου της παρ. 7 του άρθρου 78 του ν.1892/1990 
(ΦΕΚ 101 Α'). 

3. Από τη δημοσίευση του παρόντος νόμου για την 
επιλογή ως προϊσταμένων γενικών διευθύνσεων των 
υπαλλήλων, που υπάγονται στον Υπαλληλικό Κώδικα 
(π.δ. 611/1977) συνιστάται στο Υπουργείο Προεδρίας 
της Κυβέρνησης Ειδικό Υπηρεσιακό Συμβούλιο, που 
αποτελείται από: 

α. Έναν αντιπρόεδρο του Συμβουλίου της Επικράτειας, 
ως πρόεδρο, με αναπληρωτή του αντιπρόεδρο ή σύμ¬ 
βουλο της Επικράτειας που τους ορίζει ο Πρόεδρος 
του δικαστηρίου αυτού. 

β. Έναν καθηγητή του Εθνικού Μετσοβίου Πολυτε¬ 
χνείου, με αναπληρωτή του επίσης καθηγητή του ίδιου 
ιδρύματος. 

γ. Έναν καθηγητή δημοσίου δικαίου του Πανεπιστημίου 
Θεσσαλονίκης, με αναπληρωτή του επίσης καθηγητή 
του ίδιου πανεπιστημίου. 

δ. Έναν καθηγητή της Νομικής Σχολής του Πανεπι¬ 
στημίου Θράκης, με αναπληρωτή του επίσης καθηγητή 
της ίδιας σχολής. 

ε. Έναν καθηγητή οικονομικής επιστήμης του Οικο¬ 
νομικού Πανεπιστημίου Αθηνών. 

Οι ανωτέρω καθηγητές με τους αναπληρωτές τους 
ορίζονται από τον πρύτανη μετά γνώμη της οικείας 
σχολής και μπορεί να είναι και αναπληρωτές καθηγητές. 

στ. Ένα δικηγόρο παρ' Αρείω Πάγω ειδικευμένο σε 
θέματα δημοσίου δικαίου που τον ορίζει ο Πρόεδρος 
του Δικηγορικού Συλλόγου Αθηνών μαζί με τον ανα¬ 
πληρωτή του δικηγόρο παρ' Αρείω Πάγω, επίσης ειδι¬ 
κευμένο σε θέματα δημοσίου δικαίου. 

ζ. Τον Πρόεδρο της Α.Δ.Ε.Δ.Υ., με αναπληρωτή του 
μέλος της εκτελεστικής επιτροπής, το οποίο ορίζει ο 
ίδιος. 

Ο ορισμός των κατά τα ανωτέρω προέδρου και μελών 
του συμβουλίου γίνεται με απόφαση του Υπουργού 
Προεδρίας της Κυβέρνησης. 

Γραμματέας του ειδικού υπηρεσιακού συμβουλίου ο¬ 
ρίζεται, με τον αναπληρωτή του, υπάλληλος βαθμού 
τουλάχιστον τμηματάρχη της κατηγορίας ΠΕ του Υ¬ 
πουργείου Προεδρίας της Κυβέρνησης. 

Στο συμβούλιο εισηγούνται τα οριζόμενα κάθε φορά 
από τον πρόεδρο μέλη του. Ο εισηγητής επικουρείται 
από τον αρχαιότερο γενικό διευθυντή του αντίστοιχου 
υπουργείου ή νομικού προσώπου δημοσίου δικαίου, ο 
οποίος, πάντως, δεν παρίσταται κατά τη συζήτηση προς 
διαμόρφωση της κρίσης του συμβουλίου. Αν δεν υπάρχει 
γενικός διευθυντής στο αντίστοιχο υπουργείο, ή αν 
αυτός κωλύεται, τον εισηγητή επικουρεί ο αρχαιότερος 
γενικός διευθυντής του Υπουργείου Προεδρίας της 
Κυβέρνησης. Αν δεν υπάρχει γενικός διευθυντής στο 
σντίστοιχο νομικό πρόσωπο, ή αν αυτός κωλύεται, τον 
εισηγητή επικουρεί ο αρχαιότερος γενικός διευθυντής 
του εποπτεύοντος υπουργείου. 

Το συμβούλιο συνεδριάζει με την παρουσία τεσσάρων 
τουλάχιστο μελών, μεταξύ των οποίων οπωσδήποτε ο 
πρόεδρος ή ο αναπληρωτής του και αποφασίζει με 
απόλυτη πλειοψηφία των παρόντων. Σε ισοψηφία υπε¬ 
ρισχύει η ψήφος του προέδρου. Αν υπάρχουν περισ¬ 
σότερες από δύο γνώμες, οι ακολουθούντες την α¬ 
σθενέστερη οφείλουν να προσχωρήσουν στη μία από 
τις επικρατέστερες. 

Το συμβούλιο είναι αρμόδιο και για την κρίση, όπου 
κατά τις κείμενες διατάξεις απαιτείται, των θεμάτων 
υπηρεσιακής κατάστασης όλων των ανώτατων διοικη¬ 
τικών υπαλλήλων του Δημοσίου και των ν.π.δ.δ.. 

Η αμοιβή του προέδρου, των μελών, των εισηγητών 
και του γραμματέα του ειδικού υπηρεσιακού συμβουλίου 
καθορίζεται με κοινή απόφαση των Υπουργών Προεδρίας 
της Κυβέρνησης και Οικονομικών, κατά παρέκκλιση των 
διατάξεων των νόμων 1256/1982 και 1505/1984. 

Οι διατάξεις της παρ. 7 του άρθρου 78 του ν. 
1892/1990 καταργούνται. 

4. Εξαιρούνται από τις διατάξεις της προηγούμενης 
παραγράφου οι υπάλληλοι της Ακαδημίας Αθηνών και 
των Α.Ε.Ι.. 

5. Η μετακίνηση των γενικών διευθυντών σε άλλη 


γενική διεύθυνση γίνεται με απόφαση του οικείου υ¬ 
πουργού ή του διοικητικού συμβουλίου του ν.π.δ.δ., 
σύμφωνα με τις διατάξεις του άρθρου 143 παρ. 1 του 
Υπαλληλικού Κώδικα. Η λύση της υπαλληλικής σχέσεως 
του γενικού διευθυντή γίνεται με απόφαση του οικείου 
υπουργού, αντί του προβλεπόμενου στο άρθρο 267 
(παρ. 1, 2) του Υ.Κ. προεδρικού διατάγματος. 

ΚΕΦΑΛΑΙΟ Ζ' 

Ρύθμιση λοιπών θεμάτων διοίκησης 
Άρθρο 30 

Οργανωτικές - λειτουργικές ρυθμίσεις 

1. Η παρ. 3 του άρθρου 6 του ν. 2026/1992 (ΦΕΚ 
43 Α'), το δεύτερο εδάφιο της παρ. 2 και το τρίτο 
εδάφιο της παρ. 5 του ίδιου άρθρου καταργούνται. Η 
προβλεπόμενη στην παρ. 1 του ίδιου άρθρου προθεσμία 
παρατείνεται για ένα έτος από τη δημοσίευση του 
παρόντος νόμου. 

2. Στο άρθρο 7 του ν. 1558/1985 προστίθενται πα¬ 
ράγραφοι 6, 7 και 8, που έχουν ως ακολούθως: 

"6. Με απόφαση του Πρωθυπουργού ανατίθενται κα¬ 
θήκοντα αρμοδιότητας Γραμματείας Υπουργικού Συμ¬ 
βουλίου σε πανεπιστημιακούς λειτουργούς ή στο κύριο 
προσωπικό του Νομικού Συμβουλίου του Κράτους, πα¬ 
ράλληλα ή μη με την άσκηση των κύριων καθηκόντων 
τους. Με ίδια απόφαση ανατίθενται παρόμοια καθήκοντα 
σε δικαστικούς λειτουργούς παράλληλα με την άσκηση 
των κύριων καθηκόντων τους. Με την απόφαση ανά¬ 
θεσης καθορίζεται και επιμίσθιο που δεν μπορεί να 
υπερβαίνει το 40% των αποδοχών τους. 

7. Με όμοια απόφαση το προσωπικό της Γραμματείας 
του Υπουργικού Συμβουλίου οποιοσδήποτε κατηγορίας, 
βαθμού ή σχέσης δημοσίου ή ιδιωτικού δικαίου απο- 
σπάται και κατανέμεται κατά παρέκκλιση κάθε ισχύου- 
σας διάταξης σε υπηρεσίες του Δημοσίου ή δημοσίων 
νομικών προσώπων του δημόσιου τομέα, όπως αυτός 
οριοθετείτο πριν την ισχύ του άρθρου 51 παρ. 1 του 
ν. 1892/1990 (ΦΕΚ 101 τ.Α'/31-7-1990). Η μισθοδοσία 
του προσωπικού, που αποσπάται σύμφωνα με τις δια¬ 
τάξεις του προηγούμενου εδαφίου, βαρύνει τους φορείς 
προς τους οποίους γίνεται η απόσπαση. 

8. Η παρ. 1 του άρθρου 71 του ν. 1943/1991 ισχύει 
και για τη Γραμματεία του Υπουργικού Συμβουλίου". 

3. Στο άρθρο 47 του ν. 1943/1991, όπως τροποποιή¬ 
θηκε με το ν. 2085/1992, προστίθενται παράγραφοι 6, 
7 και 8, που έχουν ως εξής: 

"6. Το Ε.Κ.Δ.Δ. μπορεί να αναλαμβάνει με απόφαση 
του Δ.Σ. την εκτέλεση προγραμμάτων και συνεδρίων 
εκπαιδευτικού ή ερευνητικού ενδιαφέροντος για λογα¬ 
ριασμό κυβερνητικών, εκπαιδευτικών και ερευνητικών 
φορέων και οργανισμών τοπικής αυτοδιοίκησης των 
Βαλκανικών κρατών, της Κύπρου, των κρατών μελών 
της Ευρωπαϊκής Ένωσης και των κρατών με τα οποία 
η Ευρωπαϊκή Ένωση έχει αναπτύξει εξωτερικές σχέσεις. 
Η δυνατότητα αυτή διεθνούς συνεργασίας μπορεί να 
επεκταθεί και σε φορείς ή οργανισμούς άλλων χωρών 
με προεδρικό διάταγμα, που εκδίδεται με πρόταση των 
Υπουργών Προεδρίας της Κυβέρνησης και Εξωτερικών. 

7. Στα πλαίσια της προηγούμενης παραγράφου, το 
Δ.Σ. του Ε.Κ.Δ.Δ. εξουσιοδοτεί σε ετήσια βάση τους 

διευθυντές των μονάδων του να συμμετέχουν οε δια¬ 
γωνισμούς για την ανάληψη εκτέλεσης προγραμμάτων 
εκπαιδευτικού ή ερευνητικού ενδιαφέροντος και συνε¬ 
δρίων. 

8. Οι όροι εκτέλεσης από το Ε.Κ.Δ.Δ. των προγραμ¬ 
μάτων και συνεδρίων της παρ. 6 ορίζονται με σύμβαση 
μεταξύ του Ε.Κ.Δ.Δ. και του ενδιαφερόμενου φορέα 
της οικείας χώρας". 

4. Στην προβλεπόμενη από το άρθρο 2 του ν. 
1388/1983, όπως συμπληρώθηκε με την παρ. 1 του 
άρθρου 40 του ν. 1943/1991, συγκρότηση του Διοικη¬ 
τικού Συμβουλίου του Εθνικού Κέντρου Δημόσιας Διοί¬ 
κησης (Ε.Κ.Δ.Δ.), προστίθεται και αντιπρόεδρος. Ως 
αντιπρόεδρος διορίζεται ένα από τα μέλη του Διοικητικού 
Συμβουλίου, με απόφαση του Υπουργού Προεδρίας της 
Κυβέρνησης. Ο αντιπρόεδρος αναπληρώνει τον πρόε¬ 
δρο, ελλείποντα, απάντα ή κωλυόμενο. Κάθε αντίθετη 
διάταξη καταργείται. 

5. Η αληθής έννοια της διατάξεως της παραγράφου 
3 του άρθρου 5 του ν. 2173/1993 (ΦΕΚ 208 Α), από 
τότε που ίσχυσε, είναι ότι αυτή εφαρμόζεται και για 
τους διευθυντές με θητεία της Κρατικής Ορχήστρας 
Αθηνών, της Κρατικής Ορχήστρας Θεσσαλονίκης, της 
Εθνικής Λυρικής Σκηνής, της Εθνικής Πινακοθήκης και 
του Μουσείου Αλεξάνδρου Σούτζου, της Κρατικής Σχο¬ 
λής Ορχηστρικής Τέχνης και του Ευρωπαϊκού Πολιτι¬ 
στικού Κέντρου Δελφών. 

6. Με απόφαση του Υπουργού Πολιτισμού ρυθμίζονται 
όλα τα θέματα σχετικά με την κατάργηση, συγχώνευση, 
διατήρηση συμβουλίων και επιτροπών, που υπάγονται 
ή εποπτεύονται από το Υπουργείο Πολιτισμού, καθώς 
και τη μεταβολή των αοίΚ>διοτήτώνΓ~Το υ αοι θυού και 
των ιδιοτήτων των μελών αυτών. Με την ίδια διαδικασία 
θα μπορούν να συνιστώνται και νέα συμβούλια ή επι¬ 
τροπές. Στα μέλη των παραπάνω συμβουλίων ή επι¬ 
τροπών καταβάλλεται αποζημίωση που καθορίζεται με 
κοινές αποφάσεις των Υπουργών Πολιτισμού* και Οι¬ 
κονομικών. 

Άρθρο 31 
Σύσταση επιτροπών 

1. Σε καθένα από τα Υπουργεία Προεδρίας της 
Κυβέρνησης, Εσωτερικών και Εθνικής Παιδείας και Θρη¬ 
σκευμάτων μπορεί να συσταθεί με απόφαση του οικείου 
Υπουργού και του Υπουργού των Οικονομικών τριμελής 
επιτροπή, έργο της οποίας είναι η άσκηση νομοπαρα¬ 
σκευαστικών και νομοτεχνικών καθηκόντων επί θεμάτων 
που συνδέονται με την οργάνωση της δημόσιας, διοί¬ 
κησης, την αποκέντρωση, την τοπική αυτοδιοίκηση και 
την οργάνωση και λειτουργία των ανώτατων εκπαιδευ¬ 
τικών ιδρυμάτων και της δημόσιας εκπαίδευσης εν γένει. 
Ως μέλη των παραπάνω επιτροπών δύναται να ορίζονται 
με την απόφαση της συστάσεώς τους και δικαστικοί 
λειτουργοί. Η αποζημίωση των μελών καθορίζεται, με 
την ίδια υπουργική απόφαση, σε ποσοστό επί των 
μηνιαίων αποδοχών αυτών. Για τον ορισμό δικαστικών 
λειτουργών απαιτείται να τηρηθεί η προβλεπόμενη από 
το άρθρο 41 παρ. 3 του ν. 1756/1988 (ΦΕΚ 35 Α') 
διαδικασία. Καθήκοντα γραμματέα ασκεί διοικητικός υ¬ 
πάλληλος που ορίζεται με την κατά το πρώτο εδάφιο 


υπουργική πράξη συγκρότησης της επιτροπής. 

2. Συνιστάται στο Υπουργείο Προεδρίας της Κυβέρ¬ 
νησης ειδική τριμελής επιτροπή για την κωδικοποίηση 
των διατάξεων αρμοδιότητας του Υπουργείου Προε¬ 
δρίας της Κυβέρνησης που ρυθμίζουν: 

α) την οργανωτική δομή, τη λειτουργία και τις δια¬ 
δικασίες που διέπουν γενικά το δημόσιο τομέα, 
β) την ανάπτυξη του αποκεντρωτικού συστήματος, 
γ) τις σχέσεις κράτους - πολίτη και τον κοινωνικό 
έλεγχο, 

δ) την εκπαίδευση και επιμόρφωση του προσωπικού 
της δημόσιας διοίκησης. 

Η κωδικοποίηση θα περιλαμβάνει όλες τις ισχύουσες 
γενικές και ειδικές διατάξεις νόμων. Το σχέδιο του 
Κώδικα θα περιλαμβάνει την κείμενη νομοθεσία όπως 
τροποποιείται ή συμπληρώνεται, με σκοπό την αποκά- 
θαρσή της από ασάφειες και ατέλειες και θα υποβληθεί 
στη Βουλή για να κυρωθεί κατά τη διαδικασία του άρθρου 
76 παρ. 6 του Συντάγματος. Η επιτροπή θα συντάξει 
και κώδικα κανονιστικών διαταγμάτων, που θα εκδοθεί 
με προεδρικό διάταγμα εκδιδόμενο με πρόταση του 
Υπουργού Προεδρίας της Κυβέρνησης. 

3. Η επιτροπή αποτελείται από: 

α) ένα σύμβουλο Επικράτειας ή πάρεδρο του αυτού 
δικαστηρίου, 

β) ένα γενικό διευθυντή ή διευθυντή του Υπουργείου 
Προεδρίας της Κυβέρνησης, 
γ) έναν ειδικό επιστήμονα στο δημόσιο δίκαιο. 

4. Η επιτροπή της παρ. 2 συγκροτείται με απόφαση 
του Υπουργού Προεδρίας της Κυβέρνησης. Με την ίδια 
απόφαση ορίζεται ο χρόνος περάτωσης του έργου, 
τρεις ειδικοί εισηγητές και δύο υπάλληλοι του Υπουρ¬ 
γείου Προεδρίας της Κυβέρνησης με βαθμό τουλάχιστον 
Εισηγητή Α' Κατηγορίας ΠΕ, ως μέλη της γραμματείας. 

5. Με κοινή απόφαση των Υπουργών Προεδρίας της 
Κυβέρνησης και Οικονομικών καθορίζεται εφάπαξ απο¬ 
ζημίωση των μελών της επιτροπής, των ειδικών ειση¬ 
γητών και των μελών της γραμματείας, καθώς και ο 
τρόπος καταβολής της. 

6. Συνιστάται επιτροπή για τη σύνταξη νέου Κώδικα 
Κατάστασης των Δημοσίων Πολιτικών Διοικητικών Υ¬ 
παλλήλων, που αποτελείται από: 

α. το γενικό γραμματέα του Υπουργείου Προεδρίας 
της Κυβέρνησης, ως πρόεδρο, 
β. δύο συμβούλους του Συμβουλίου της Επικράτειας, 
ο αρχαιότερος των οποίων αναπληρώνει τον πρόεδρο, 
όταν απουσιάζει ή κωλύεται, 
γ. δύο καθηγητές ή αναπληρωτές καθηγητές δημοσίου 
δικαίου, 

δ. το γενικό διευθυντή της Γ ενικής Διεύθυνσης Κα¬ 
τάστασης Προσωπικού του Υπουργείου Προεδρίας της 
Κυβέρνησης, 

ε. το διευθυντή της Διεύθυνσης Διοίκησης Ανθρώπινου 
Δυναμικού του αυτού Υπουργείου και 
στ. δύο εκπροσώπους της Α.Δ.Ε.Δ.Υ.. 

Ως μέλη της γραμματείας της επιτροπής ορίζονται 
υπάλληλοι της κατηγορίας ΠΕ του Υπουργείου Προε¬ 
δρίας της Κυβέρνησης. Κατά τα λοιπά εφαρμόζονται 
οι διατάξεις των παρ. 2-4 του άρθρου 11 του ν. 
1943/1991. 

Αρθρο 32 
Ειδικά θέματα 

1. Οι διατάξεις της παρ. 1 του άρθρου 30 του ν. 
2080/1992 (ΦΕΚ 153 Α') καταργούνται. Υπάλληλοι δη¬ 
μοσίων επιχειρήσεων, οργανισμών και λοιπών νομικών 
προσώπων ιδιωτικού δικαίου υπαγομένων στην καταρ- 
γούμενη διάταξη, οι οποίοι υπηρετούν σε γραφεία βου¬ 
λευτών ή Ελλήνων βουλευτών του Ευρωπαϊκού Κοινο¬ 
βουλίου από 10.10.1993 θεωρούνται νομίμως διατεθέ- 
ντες. 

2. Επιτρέπεται εφεξής η διάθεση υπαλλήλων των 
υπηρεσιών και νομικών προσώπων της παρ. 1 του 
άρθρου 14 του παρόντος νόμου στα γραφεία βουλευτών 
και Ελλήνων βουλευτών του Ευρωπαϊκού Κοινοβουλίου, 
σύμφωνα με τις διατάξεις του άρθρου 6 του ν. 1878/1990 
( ΦΕΚ 33 Α') και των άρθρων 2 και 3 του ν. 1895/1990 
(ΦΕΚ 116 Α'), όπως τροποποιήθηκαν με το άρθρο 39 
του ν. 1968/1991 (ΦΕΚ 150 Α'). Ο προβλεπόμενος στο 
άρθρο 6 του ν. 1878/1990 και στο άρθρο 2 του ν. 
1895/1990 αριθμός υπαλλήλων, που διατίθενται για τη 
γραμματειακή υποστήριξη του έργου των βουλευτών 
και Ελλήνων βουλευτών του Ευρωπαϊκού Κοινοβουλίου, 
ορίζεται σε τρεις από τους οποίους ο ένας τουλάχιστον 
είναι πτυχιούχος ανώτατου εκπαιδευτικού ιδρύματος. 

3. Ο αριθμός των υπαλλήλων που μπορεί να απο- 
σπώνται κατά την προηγούμενη παράγραφο από Δ.Ε.Η., 
Ο.Τ.Ε. και Ολυμπιακή Αεροπορία στο Υπουργείο Προε¬ 
δρίας της Κυβέρνησης για διάθεσή τους στα γραφεία 
των βουλευτών και Ελλήνων βουλευτών του Ευρωπαϊκού 
Κοινοβουλίου δεν μπορεί να υπερβαίνει τον έναν (1) 
υπάλληλο για κάθε βουλευτή από καθεμία εκ των α¬ 
νωτέρω επιχειρήσεων και οργανισμού, επιφυλασσομένου 
του ορίου 2% της διάταξης της παρ. 2 της Π.Υ.Σ. 
19/8-2-90, που κυρώθηκε με το άρθρο 6 του ν. 
1878/1990 (ΦΕΚ 33 Α720.3.90). 

4. Εφεξής η απόσπαση υπαλλήλων στο Υπουργείο 
Προεδρίας της Κυβέρνησης για διάθεσή τους σε βου¬ 
λευτές και Έλληνες βουλευτές του Ευρωπαϊκού Κοι¬ 
νοβουλίου γίνεται με απόφαση μόνο του Υπουργού 
Προεδρίας της Κυβέρνησης, μετά εξακρίβωση της συν¬ 
δρομής των νόμιμων προϋποθέσεων. 

5. Το άρθρο 91 του ν.1943/1991 (ΦΕΚ 50 Α') καταρ- 
γείται. Το δικαίωμα συνεργατών βουλευτών για διορισμό 
εξακολουθεί να ισχύει, υπό τις προϋποθέσεις του κα- 
ταργούμενου άρθρου 91, για συνεργάτες βουλευτών, 
οι οποίοι είχαν προσληφθεί, σύμφωνα με την απόφαση 
της Ολομέλειας της Βουλής 4775/19.11.1982, έως τη 
δημοσίευση του παρόντος νόμου. Η κατά το καταρ- 
γούμενο άρθρο 91 διετία μπορεί να συμπληρώνεται 
αθροιστικά με υπηρεσία σε δύο βουλευτές. 

6. Πίνακες προακτέων έτους 1993 αναπέμπονται στο 
οικείο υπηρεσιακό συμβούλιο, κατά το άρθρο 173 του 
Υπαλληλικού Κώδικα, προς επανεξέταση, εφόσον πε¬ 
ριλαμβάνονται σε αυτούς υπάλληλοι, οι οποίοι κρίθηκαν 
δυσμενώς, ως προκύπτει από τη σχετική αιτιολογία, 
εξαιτίας της διάθεσής τους στα γραφεία βουλευτών ή 
Ελλήνων βουλευτών του Ευρωπαϊκού Κοινοβουλίου ή 
στα γραφεία των κομμάτων στη Βουλή ή της απόσπασής 
τους σε πολιτικά γραφεία μελών της Κυβέρνησης, υ¬ 
φυπουργών ή γενικών γραμματέων. Αν μετά την επα¬ 
νεξέταση αναμορφωθούν οι πίνακες προακτέων και 


ανακύπτει δικαίωμα προαγωγής των υπαγόμενων στην 
παρούσα παράγραφο υπαλλήλων και έχουν ήδη προαχθεί 
επόμενοι στη σειρά του αναμορφωμένου πίνακα προα¬ 
κτέων, προάγονται και οι ανωτέρω αναδρομικώς από 
την ημερομηνία που έπρεπε να προαχθούν και αν δεν 
υπάρχει κενή θέση του βαθμού τους συνιστάται προ¬ 
σωποπαγής θέση με την απόφαση προαγωγής τους. 
Οι προαγόμενοι σε προσωποπαγή θέση καταλαμβάνουν 
την πρώτη θέση του βαθμού τους που θα κενωθεί και 
καταργείται αυτοδικαίως η προσωποπαγής θέση. 

7. Εκθέσεις αξιολόγησης έτους 1992 των τακτικών 
πολιτικών υπαλλήλων του Δημοσίου και των ν.π.δ.δ., 
που συντάχθηκαν σύμφωνα με το π.δ. 318/1992 (ΦΕΚ 
161 Α'), οι οποίες διαλαμβάνουν βαθμολογία 9 ή 10, 
χωρίς ειδική αιτιολογία, βάσει πραγματικών στοιχείων, 
όπως προβλέπεται από το άρθρο 8 (παρ. 8 και 9) του 
ανωτέρω προεδρικού διατάγματος, επανεξετάζονται α¬ 
πό τις ειδικές επιτροπές αξιολόγησης του άρθρου 54 
παρ. 4 του ν. 1943/1991. Αν από την επανεξέταση 
αυτή προκύψει διαφοροποίηση της βαθμολογίας, κατ' 
εφαρμογή των παρ. 5 και 6 του άρθρου 13 του αυτού 
ως άνω προεδρικού διατάγματος, οι οικείοι πίνακες 
προακτέων, όπου έχουν καταρτισθεί, αναπέμπονται στο 
υπηρεσιακό συμβούλιο για αναμόρφωση και ανακαλού¬ 
νται τυχόν προαγωγές υπαλλήλων, οι οποίοι, μετά την 
αναμόρφωση των πινάκων προακτέων, δεν δικαιούνται 
προαγωγή. 

8. Η απαγόρευση της τοποθέτησης νεοδιοριζόμενων 
υπαλλήλων στα μεγάλα αστικά κέντρα, κατά την παρ. 

1 του άρθρου 7 του ν. 2085/1992, ισχύει μόνο για 
αριθμό θέσεων του οικείου κλάδου ίσο με τον αριθμό 
των υπαλλήλων του ίδιου κλάδου, των οποίων η αίτηση 
μετάθεσης σε αυτά συγκεντρώνει τις προϋποθέσεις 
αποδοχής της. 

9. Για τις προαγωγές των υπαλλήλων του Δημοσίου 
και των ν.π.δ.δ., που υπάγονται στον Υπαλληλικό Κώ¬ 
δικα, λαμβάνονται εφεξής υπόψη οι εκθέσεις ουσιαστι¬ 
κών προσόντων της τελευταίας οκταετίας. 

10. Ειδικώς για το έτος 1993, οι κανονικές άδειες 
των υπαλλήλων, που υπάγονται στον Υπαλληλικό Κώ¬ 
δικα, επιτρέπεται να χορηγηθούν μέχρι και το τέλος 
Μαρτίου 1994. Μέχρι την ίδια ημερομηνία επιτρέπεται 
και η χορήγηση υπολοίπων κανονικών αδειών έτους 
1991, εφόσον οι υπάλληλοι δεν επιθυμούν τη λήψη της 
αποζημίωσης που δικαιούνται. Οι διατάξεις της παρα¬ 
γράφου αυτής εφαρμόζονται και για τους υπαλλήλους 
των ο.τ.α. που υπάγονται στο πρώτο μέρος και στο 
κεφάλαιο Α' του δεύτερου μέρους του Κώδικα Δημοτικών 
και Κοινοτικών Υπαλλήλων (ν.1188/1981, ΦΕΚ 204 Α'). 

11. Οι διατάξεις των παρ. 8 και 9 του άρθρου 17 του 
ν. 1586/1986 (ΦΕΚ 37 Α') για μετάταξη υπαλλήλων σε 
ανώτερη κατηγορία, όταν το τυπικό προσόν της ανώ¬ 
τερης κατηγορίας το οποίο κατέχουν δεν προβλέπεται 
ή δεν αντιστοιχεί σε κανένα κλάδο της υπηρεσίας τους, 
εφαρμόζονται και για τους υπηρετούντες κατά τη δη¬ 
μοσίευση του παρόντος μόνιμους υπαλλήλους του Δη¬ 
μοσίου και των ν.π.δ.δ. που υπάγονται στις διατάξεις 
του Υπαλληλικού Κώδικα. Η προθεσμία υποβολής των 
αιτήσεων ορίζεται τρίμηνη από τη δημοσίευση του πα¬ 
ρόντος. 

12. Η δημοσίευση του οριστικού πίνακα εισαγομένων 
στην Εθνική Σχολή Δημόσιας Διοίκησης με τον Η' 

■εισαγωγικό διαγωνισμό, η οποία έγινε την 21η ΜαΓου 
11993 (ΦΕΚ 13/21.5.1993 τ. Παράρτημα), ισχύει από 3 
Μαίου 1993, ημερομηνία έναρξης των μαθημάτων. 

13. Το άρθρο 27 ταυ ν. 2085/1992 (ΦΕΚ 170 Α'), για 
παραμονή υπαλλήλων στην υπηρεσία πέρα της 35ετίας, 
καταργείται. Υπάλληλοι, που παραμένουν βάσει της 
καταργούμενης διατάξεως, αποχωρούν από την υπη¬ 
ρεσία αυτοδικαίως την επόμενη της δημοσίευσης του 
παρόντος. Οι σχετικές διαπιστωτικές πράξεις εκδίδονται 
εντός μηνός από την ανωτέρω ημερομηνία. Κατ' εξαί¬ 
ρεση οι υπάλληλοι της Βουλής αποχωρούν την επόμενη 
της ανάκλησης, υπό του Προέδρου της, της απόφασης 
παραμονής τους. 

14. Με προεδρικά διατάγματα, που εκδίδονται μια 
φορά (άπαξ) με πρόταση του Υπουργού Προεδρίας της 
Κυβέρνησης και του οικείου υπουργού καθιερώνεται 
κατά υπουργείο ή αυτοτελή δημόσια υπηρεσία ή ν.π.δ.δ. 
ή κλάδο προσωπικού αυτών σύστημα μεταθέσεων με 
αντικειμενικά κριτήρια (μόρια) και ορίζονται οι κατηγορίες 
μεταθέσεων, τα κριτήρια και οι συντελεστές αυτών. 

15. Οι διατάξεις του άρθρου 8 του ν. 2085/1992 
καταργούνται. Μέχρι την έναρξη της ισχύος των προε¬ 
δρικών διαταγμάτων της παραγράφου 14 επανέρχονται 
σε ισχύ οι διατάξεις του Υπαλληλικού Κώδικα (π.δ. 
611/1977) και του άρθρου 10 του ν. 1586/1986, που 
καταργήθηκαν με την παρ. Θ3 του άρθρου 8 του ν. 
2085/1992. Οι επανερχόμενες σε ισχύ διατάξεις παύουν 
να ισχύουν από 1.8.1994. 

16. Τα εδάφια δεύτερο και τρίτο της παραγράφου 6 
του άρθρου 39 του ν. 1914/1990 (ΦΕΚ 178 Α') καταρ- 
γούνται. 

17. Στο τέλος της παρ. 1 του άρθρου 28 του ν. 
2085/1992 προστίθεται εδάφιο, που έχει ως εξής: 

"Υπέρβαση του ποσοστού πέντε τοις χιλίοις (5%ο) 
μπορεί να γίνεται με σύμφωνη γνώμη του διοικητικού 
συμβουλίου του οικείου φορέα". 

18. Επιτρέπεται ο διορισμός υπαλλήλων και λειτουργών 
του κατά το άρθρο 1 του ν. 1256/1982 (ΦΕΚ 65 Α') 
δημόσιου τομέα σε θέσεις διοικητών, υποδιοικητών, 
προέδρων, αντιπροέδρων, διευθυνόντων συμβούλων, 
γενικών διευθυντών, αναπληρωτών και βοηθών γενικών 
διευθυντών, σε νομικά πρόσωπα δημοσίου και ιδιωτικού 
δικαίου του δημόσιου τομέα, όπως αυτός είχε οριοθε- 
τηθεί με το άρθρο 1 του ν. 1256/1982. Σε περίπτωση 
αποχώρησής τους από τις παραπάνω θέσεις, επανέρ¬ 
χονται αυτοδικαίως στη θέση που κατείχαν πριν από 
το διορισμό τους. Αν η θέση αυτή δεν είναι κενή ή 
έχει καταργηθεί, θεωρούνται ότι κατέχουν ομοιόβαθμη 
προσωρινή θέση του κλάδου τους που συνιστάται αυ¬ 
τοδικαίως και καταργείται επίσης αυτοδικαίως όταν α¬ 
ποχωρήσουν από την υπηρεσία. Η υπηρεσία στις θέσεις 
της παρούσας παραγράφου λογίζεται ως πραγματική 
υπηρεσία για όλες τις συνέπειες. Οι υπάλληλοι και 
λειτουργοί που διορίζονται στις θέσεις αυτές από τη 
δημοσίευση του παρόντος νόμου λαμβάνουν μόνο τις 
αποδοχές της θέσης αυτής. Οι αποδοχές της θέσης 
που κατείχαν πριν από το διορισμό τους διακόπτονται 
αυτοδικαίως, ασφαλίζονται υποχρεωτικά στα ταμεία που 
ασφαλίζονταν πριν το διορισμό τους στη νέα θέση και 
καταβάλλουν τα ποσά που κατέθεσαν τον τελευταίο 
μήνα πριν το διορισμό τους προσαυξανόμενα κάθε φορά 


με τις νόμιμα καθοριζόμενες ποσοστιαίες αυξήσεις αυ¬ 
τών των ασφαλίστρων. Οι διατάξεις της παρούσας 
παραγράφου εφαρμόζονται αναδρομικά και για όσους 
διορίσθηκαν στις θέσεις αυτές μετά την 1η Σεπτεμβρίου 
1993. Οι διατάξεις της παραγράφου αυτής έχουν ε¬ 
φαρμογή και για διορισμό σε θέσεις γενικών διευθυντών 
ν.π.δ.δ., εφόσον δεν προβλέπεται η εκ της ιεραρχίας 
κάλυψή τους. 

19. Στην παρ. 1 του άρθρου 71 του ν. 1943/1991 
προστίθεται εδάφιο ως εξής: 

"Η πλήρωση των θέσεων της παραγράφου αυτής 
μπορεί να γίνεται και με απόσπαση από θέσεις του 
Δημοσίου ή νομικού προσώπου δημοσίου δικαίου ή 
ιδιωτικού δικαίου του δημόσιου τομέα ή και με απασχο¬ 
λούμενους με πάγια αντιμισθία δικηγόρους τραπεζών 
του δημόσιου τομέα, όπως αυτός οριοθετείτο στην παρ. 
6 του άρθρου 1 του ν. 1256/1982 (ΦΕΚ 65 Α'). 

20. Επιτρέπεται η διάθεση υπαλλήλων και δικηγόρων, 
που απασχολούνται με πάγια αντιμισθία, του Δημοσίου 
ή του ευρύτερου δημόσιου τομέα, όπως αυτός οριο¬ 
θετείτο πριν την ισχύ του άρθρου 51 παρ. 1 του ν. 
1892/1990 (ΦΕΚ 101 Α71990), στα ερευνητικά πανε¬ 
πιστημιακά ινστιτούτα. Η διάθεση του προσωπικού γί¬ 
νεται με κοινή απόφαση των Υπουργών Προεδρίας της 
Κυβέρνησης και του οικείου υπουργού, που εκδίδεται 
μετά από πρόταση του διοικητικού συμβουλίου του 
ερευνητικού πανεπιστημιακού ινστιτούτου, υπό την 
προϋπόθεση ότι η απόσπαση δεν γεννά ανάγκη πλή¬ 
ρωσης της θέσης του αποσπώμενου με διορισμό ή 
πρόσληψη. Ο χρόνος υπηρεσίας των υπαλλήλων ή 
δικηγόρων στην υπηρεσία στην οποία αποσπώνται ή 
διατίθενται λογίζεται για όλες τις συνέπειες ως πραγ¬ 
ματική υπηρεσία στην οργανική τους θέση. 

21. Προσωπικό της Ελληνικής Ραδιοφωνίας Τηλεό¬ 
ρασης (Ε.Ρ.Τ. - Α.Ε.), που απολύθηκε από 1.12.1989 
έως 31.10.1993, μπορεί να επαναπροσληφθεί με αίτησή 
του σύμφωνα με τα προβλεπόμενα στη διάταξη του 
άρθρου 25 παρ. 13 εδάφια α' έως δ' του νόμου αυτού. 
Οι σχετικές αιτήσεις κρίνονται κατά τη διαδικασία του 
άρθρου 26 παρ. 4 επ.. 

Με τον ίδιο τρόπο και την ίδια διαδικασία μπορούν 
να προσληφθούν με σύμβαση εργασίας αορίστου χρόνου 
όσοι προσέφεραν δημοσιογραφικές ή άλλες συναφείς 
με την παραγωγή ραδιοτηλεοπτικού προγράμματος υ¬ 
πηρεσίες στην Ε.Ρ.Τ. Α.Ε. κατά το παραπάνω χρονικό 
διάστημα με σύμβαση μίσθωσης έργου, εφόσον εξακο¬ 
λουθούν να υφίστανται οι σχετικές ανάγκες της εταιρίας. 
Για τους υπαγόμενους στην παρούσα παράγραφο ισχύει 
η διάταξη της παραγράφου 6 του άρθρου 25 του 
παρόντος νόμου. 

22. Η Γενική Γραμματεία Τύπου και Πληροφοριών του 
Υπουργείου Προεδρίας της Κυβέρνησης, η Ελληνική 
Ραδιοφωνία Τηλεόραση Α.Ε., το Αθηναϊκό Πρακτορείο 
Ειδήσεων και το Μακεδονικό Πρακτορείο Ειδήσεων 
μπορούν για την κάλυψη ειδικών αναγκών τους να 
συνάπτουν συμβάσεις για την εκτέλεση έργου δημο¬ 
σιογραφικού, μεταφραστικού ή άλλου συναφούς. Συμ¬ 
βάσεις της παρούσας παραγράφου, εφόσον υποκρύ¬ 
πτουν σύμβαση εργασίας, είναι άκυρες και εφαρμόζονται 
οι διατάξεις του άρθρου 21 παρ. 16 του παρόντος 
νόμου. 

Άρθρο 33 

Προσωπικό σχεδιασμού και 
ανάλυσης πολιτικής 

1. Οι κατά το άρθρο 80 του ν. 1892/1990 μονάδες 
στρατηγικού σχεδιασμού και ανάλυσης πολιτικής και οι 
αντίστοιχες θέσεις προσωπικού με σχέση εργασίας 
ιδιωτικού δικαίου αορίστου χρόνου καταργούνται αυτο¬ 
δικαίως με τη συμπλήρωση είκοσι (20) ημερών από τη 
δημοσίευση του παρόντος. Οι υπηρετούντες στις κα- 
ταργούμενες θέσεις εντάσσονται αυτοδικαίως σε θέσεις 
ειδικού επιστημονικού προσωπικού του υπουργείου με 
την ίδια σχέση εργασίας, που συνιστώνται αυτοδικαίως 
δια του παρόντος. Οι εξ αυτών πτυχιούχοι νομικής, οι 
οποίοι είχαν το δικαίωμα παράλληλης άσκησης δικηγο¬ 
ρίας, βάσει των διατάξεων της παρ. 4 του άρθρου 25 
του ν. 1943/1991, το διατηρούν και μετά τη ένταξή 
τους σε θέσεις ειδικού επιστημονικού προσωπικού. 

2. Στα γραφεία υπουργών ή υφυπουργών, στους 
οποίους υπάγονται οι καταργούμενες μονάδες στρα¬ 
τηγικού σχεδιασμού και ανάλυσης πολιτικής, συνιστώνται 
θέσεις προσωπικού με σύμβαση εργασίας ιδιωτικού δι¬ 
καίου ως ακολούθως: 

α) πέντε (5) θέσεις για καθένα από τα Υπουργεία 
Προεδρίας της Κυβέρνησης, Εθνικής Άμυνας, Εξωτε¬ 
ρικών, Εσωτερικών, Δικαιοσύνης, Εθνικής Παιδείας και 
Θρησκευμάτων, Πολιτισμού, Δημόσιας Τάξης, Μακεδο- 
νίας-Θράκης, Αιγαίου, 

β) επτά (7) θέσεις για καθένα από τα Υπουργεία 
Εθνικής Οικονομίας, Οικονομικών, Γεωργίας, Εργασίας, 
Υγείας, Πρόνοιας και Κοινωνικών Ασφαλίσεων, Τουρι¬ 
σμού, Εμπορικής Ναυτιλίας, Βιομηχανίας, Ενέργειας και 
Τεχνολογίας, Εμπορίου, Μεταφορών και Επικοινωνιών, 
γ) πέντε (5) επιπλέον θέσεις ανά γενική γραμματεία 
των Υπουργείων των προηγούμενων περιπτώσεων α' 
και β', 

δ) τριάντα (30) θέσεις για το Υπουργείο Περιβάλλο¬ 
ντος, Χωροταξίας και Δημόσιων Έργων, που κατανέ- 
μονται μεταξύ Υπουργείου και γενικών γραμματειών του 
με απόφαση του Υπουργού. 

3. Το προσλαμβανόμενο στις θέσεις της προηγού¬ 
μενης παραγράφου προσωπικό πρέπει να έχει πτυχίο 
ή δίπλωμα Α.Ε.Ι. της ημεδαπής ή ισότιμο της αλλοδαπής 
και α) διδακτορικό δίπλωμα ελληνικού Α.Ε.Ι. ή αναγνω¬ 
ρισμένο ισότιμο της αλλοδαπής ή β) μεταπτυχιακό τίτλο 
σπουδών διάρκειας τουλάχιστον ενός ακαδημαϊκού έ¬ 
τους ελληνικού Α.Ε.Ι. ή αναγνωρισμένο ισότιμο της 
αλλοδαπής και αντίστοιχη εμπειρία δύο τουλάχιστον 
ετών μετά την απόκτηση του μεταπτυχιακού τίτλου. 

4. Η πρόσληψη στις θέσεις της παραγράφου 2 γίνεται 
με απόφαση του οικείου υπουργού χωρίς οποιαδήποτε 
διαδικασία. Οι προσλαμβανόμενοι αποχωρούν αυτοδι¬ 
καίως ταυτόχρονα με την αποχώρηση για οποιονδήποτε 
λόγο του υπουργού που τους προσέλαβε, χωρίς άλλη 
διαδικασία. Η παροχή υπηρεσίας στις θέσεις της πα¬ 
ραγράφου 3 δεν γεννά οποιοδήποτε δικαίωμα αποζη¬ 
μίωσης ή άλλη αξίωση. 

5. Ειδικό επιστημονικό προσωπικό, περιλαμβανομένου 
του προσωπικού της παρ. 1 του παρόντος άρθρου, 
επιτρέπεται να τοποθετείται στις συνιστώμενες κατά 
την παρ. 2 θέσεις. 

6. Στη Γενική Γραμματεία Τύπου και Πληροφοριών 


(Γ.Γ.Τ.Π.) συνιστώνται είκοσι (20) ενιαίες θέσεις ειδικών 
επιστημόνων ή δημοσιογράφων με σύμβαση εργασίας 
ιδιωτικού δικαίου ορισμένου χρόνου διάρκειας μέχρι 
τριών (3) ετών που μπορεί να παρατείνεται. Οι ειδικοί 
επιστήμονες ή δημοσιογράφοι, που προσλαμβάνονται 
κατά παρέκκλιση από κάθε άλλη διάταξη, διατίθενται 
με απόφαση του Υπουργού Προεδρίας της Κυβέρνησης 
για την κάλυψη των αναγκών των Γ ραφείων Τ ύπου 
Εξωτερικού ή των Διευθύνσεων Υπηρεσιών Εξωτερικού 
και Δημοσίων Σχέσεων της Γενικής Γραμματείας Τύπου 
και Πληροφοριών. Στους παραπάνω μπορεί να ανατί¬ 
θενται και καθήκοντα προϊσταμένου στα Γραφεία Τύπου 
Εξωτερικού ή στις αναφερόμενες στο προηγούμενο 
εδάφιο διευθύνσεις της Γ.Γ.Τ.Π. ή τμημάτων τους. Με 
απόφαση του Υπουργού Προεδρίας της Κυβέρνησης 
καθορίζονται τα ειδικότερα προσόντα που πρέπει να 
διαθέτουν οι προσλαμβανόμενοι προκειμένου να αντα- 
ποκριθούν στις ιδιαίτερες ανάγκες των θέσεών τους. 

ΚΕΦΑΛΑΙΟ Η’ 

Βαθμολογικό σύστημα διάρθρωσης θέσεων του 
Δημοσίου και των νομικών προσώπων 
δημοσίου δικαίου 

Άρθρο 34 

Βαθμολογική κλίμακα και διάρθρωση θέσεων 
Προαγωγές 

1. Οι θέσεις των κατηγοριών Πανεπιστημιακής Εκ¬ 
παίδευσης (ΠΕ), Τεχνολογικής Εκπαίδευσης (ΤΕ), Δευ¬ 
τεροβάθμιας Εκπαίδευσης (ΔΕ) και Υποχρεωτικής Εκ¬ 
παίδευσης (ΥΕ) του προσωπικού που υπάγεται στις 
διατάξεις του Υπαλληλικού Κώδικα (π.δ 611/1977) κα¬ 
τατάσσονται σε πέντε συνολικά βαθμούς ως ακολούθως: 

Βαθμός Α' 

Βαθμός Β' 

Βαθμός Γ' 

Βαθμός Δ' 

Βαθμός Ε' 

2. Οι θέσεις της κατηγορίας Ειδικών θέσεων (ΕΘ) 
κατατάσσονται στους βαθμούς 1 ο και 2ο. Οι θέσεις των 
κατηγοριών ΠΕ, ΤΕ και ΔΕ κατατάσσονται στους βαθ¬ 
μούς Δ', Γ', Β' και Α' από τους οποίους κατώτερος είναι 
ο Δ και ανώτερος ο Α'. Οι θέσεις της κατηγορίας ΥΕ 
κατατάσσονται στους βαθμούς Ε', Δ',I , και Β', από τους 
οποίους κατώτερος είναι ο Ε' και ανώτερος ο Β'. 

3. Εισαγωγικός βαθμός των κατηγοριών ΠΕ, ΤΕ και 
ΔΕ είναι ο βαθμός Δ' και της κατηγορίας ΥΕ ο βαθμός 
Ε'. Για τους αποφοίτους της Εθνικής Σχολής Δημόσιας 
Διοίκησης εισαγωγικός βαθμός είναι ο Β'. 

4. Οι θέσεις όλων των βαθμών των κατηγοριών ΠΕ, 
ΤΕ, ΔΕ και ΥΕ είναι σε κάθε κατηγορία οργανικά ενιαίες. 
Μεταξύ υπαλλήλων του ίδιου βαθμού δεν υπάρχει αρ¬ 
χαιότητα. 

5. Για την προαγωγή από βαθμό σε βαθμό απαι αι: 
α) Για την κατηγορία ΥΕ: 

Από το βαθμό Ε' στο βαθμό Δ' 2ετής υπηρεσία στο 
βαθμό Ε, από το βαθμό Δ' στο βαθμό Γ' 1 θετής υπηρεσία 
στο βαθμό Δ' και από το βαθμό Γ' στο βαθμό Β' 1 θετής 
υπηρεσία στον βαθμό Γ'. 
β) Για την κατηγορία ΔΕ: 

Από το βαθμό Δ' στο βαθμό Γ' 2ετής υπηρεσία στο 

βαθμό Δ', από το βαθμό Γ' στο βαθμό Β' θετής υπηρεσία 
στο βαθμό Γ' και από το βαθμό Β' στο βαθμό Α' θετής 
υπηρεσία στο βαθμό Β'. 

γ) Για την κατηγορία ΤΕ: 

Από το βαθμό Δ' στο βαθμό Γ' 2ετής υπηρεσία στο 
βαθμό Δ', από το βαθμό Γ' στο βαθμό Β' 7ετής υπηρεσία 
στο βαθμό Γ' και από το βαθμό Β' στο βαθμό Α' 7ετής 
υπηρεσία στο βαθμό Β'. 

δ) Για την κατηγορία ΠΕ: 

Από το βαθμό Δ' στο βαθμό Γ' 2ετής υπηρεσία στο 
βαθμό Δ', από το βαθμό Γ' στο βαθμό Β' θετής υπηρεσία 
στο βαθμό Γ' και από το βαθμό Β' στο βαθμό Α' θετής 
υπηρεσία στο βαθμό Β'. 

θ. Ο χρόνος παραμονής στον εισαγωγικό βαθμό όλων 
των κατηγοριών χαρακτηρίζεται ως δοκιμαστική υπηρε¬ 
σία σύμφωνα με τις κείμενες διατάξεις. 

7. Για τους υπαλλήλους κατηγορίας ΠΕ ή ΤΕ κατόχους 
μεταπτυχιακού διπλώματος σπουδών διάρκειας ενός 
τουλάχιστον έτους, ο χρόνος παραμονής στο Γ' βαθμό 
μειώνεται κατά ένα έτος. Ομοίως για τους κατόχους 
διδακτορικού διπλώματος ο χρόνος παραμονής στο Γ' 
βαθμό μειώνεται κατά δύο έτη. Ως μεταπτυχιακό και 
ως διδακτορικό δίπλωμα νοούνται εκείνα που χορηγού¬ 
νται με αντίστοιχο ιδιαίτερο τίτλο μετά τη λήψη του 
πτυχίου ή διπλώματος Α.Ε.Ι. ή Τ.Ε.Ι.. Γ ια τα μεταπτυχιακά 
και τα διδακτορικά διπλώματα εκπαιδευτικών ιδρυμάτων 
εξωτερικού απαιτείται βεβαίωση ισοτιμίας. 

8. Οι προαγωγές γίνονται ύστερα από απόφαση του 
υπηρεσιακού συμβουλίου. Οι υπάλληλοι προάγονται στον 
αμέσως επόμενο βαθμό εφόσον έχουν συμπληρώσει 
τον απαιτούμενο χρόνο στο βαθμό που κατέχουν σύμ¬ 
φωνα με τις διατάξεις των παραγράφων 5 και 7 του 
άρθρου αυτού και έχουν σε υψηλό επίπεδο τα ουσιαστικά 
προσόντα που αναφέρονται στις εκθέσεις αξιολόγησής 
τους. Ειδικά για την προαγωγή στον Α' βαθμό πρέπει 
ο υπάλληλος να έχει σε ιδιαίτερα υψηλό επίπεδο προ¬ 
σόντα που μαρτυρούν διοικητική ικανότητα, όπως αυτά 
καθορίζονται από την κλίμακα του συστήματος αξιολό¬ 
γησης των ουσιαστικών προσόντων των υπαλλήλων. 

9. Το υπηρεσιακό συμβούλιο τον Απρίλιο κάθε έτους 
καταρτίζει, με βάση την κατάσταση των παραγράφων 
12 και 13 του άρθρου αυτού, πίνακα προακτέων με 
αλφαβητική σειρά κατά βαθμό, κλάδο και ειδικότητα 
καθώς και πίνακα μη προακτέων. Γ ια την εγγραφή στους 
πίνακες αυτούς κρίνονται οι υπάλληλοι που συμπλη¬ 
ρώνουν έως τις 30 Απριλίου του επόμενου έτους τον 
απαιτούμενο για την προαγωγή χρόνο υπηρεσίας. Η 
ισχύς των πινάκων αρχίζει την 1η Μαίου του έτους 
κατάρτισής τους, ανεξάρτητα από την ημερομηνία ο¬ 
ριστικοποίησής τους σύμφωνα με την παράγραφο 2 του 
άρθρου 173 του Υπαλληλικού Κώδικα (π.δ. Θ11/1977). 

10. Οι υπάλληλοι που περιλαμβάνονται στους πίνακες 
προακτέων προάγονται υποχρεωτικά μέσα σε ένα μήνα 
από την κύρωση των πινάκων ή από την ημέρα που 
συμπληρώνουν τον απαιτούμενο για την προαγωγή 
χρόνο υπηρεσίας. Η προαγωγή θεωρείται ότι συντελείται 
από την ημέρα που συμπληρώνει ο υπάλληλος το χρόνο 
υπηρεσίας που απαιτείται για να προαχθεί στον επόμενο 
βαθμό, ποτέ όμως πριν την έναρξη ισχύος του οικείου 
πίνακα προακτέων. 

11. Οι αποφάσεις προαγωγών δεν δημοσιεύονται στην 
Εφημερίδα της Κυβερνήσεως. 


12. Τον Ιανουάριο κάθε έτους συντάσσεται από την 
αρμόδια υπηρεσία αλφαβητική κατά βαθμό, κλάδο και 
ειδικότητα κατάσταση, στην οποία περιλαμβάνονται όλοι 
οι υπάλληλοι, μαζί με στοιχεία δηλωτικά της ηλικίας, 
της συνολικής υπηρεσίας και της υπηρεσίας κατά βαθμό, 
του μισθολογικού κλιμακίου και των τίτλων σπουδών 
κάθε υπαλλήλου. 

13. Οι καταστάσεις αυτές κοινοποιούνται υποχρεωτικά 
στους υπαλλήλους μέσα στο πρώτο δεκαήμερο του 
Φεβρουάριου κάθε έτους. Διόρθωση των στοιχείων υ¬ 
παλλήλου που αναγράφονται στην κατάσταση γίνεται 
από την υπηρεσία ύστερα από αίτηση του ίδιου, η οποία 
υποβάλλεται σε προθεσμία δέκα (10) ημερών από την 
κοινοποίηση. Αν η υπηρεσία απορρίψει την αίτηση ή 
δεν απαντήσει μέσα σε δέκα (10) ημέρες από την 
υποβολή της, επιτρέπεται ένσταση στο υπηρεσιακό 
συμβούλιο μέσα σε δέκα (10) ημέρες από την πάροδο 
της παραπάνω δεκαήμερης προθεσμίας ή από την 
κοινοποίηση της απορριπτικής απόφασης της υπηρε¬ 
σίας, αν αυτή γίνει νωρίτερα. Το υπηρεσιακό συμβούλιο 
αποφασίζει μέσα σε ένα μήνα από την υποβολή της 
ένστασης. 

14. Οι διατάξεις του παρόντος Κεφαλαίου Η' εφαρ¬ 
μόζονται αναλόγως και για το αντίστοιχο προσωπικό 
των οργανισμών τοπικής αυτοδιοίκησης. Η κατά την 
παράγραφο 2 του άρθρου 37 απόφαση εκδίδεται από 
τον Υπουργό Εσωτερικών μετά γνώμη της Πανελλήνιας 
Ομοσπονδίας Εργαζομένων Οργανισμών Τοπικής Αυ¬ 
τοδιοίκησης (Π.Ο.Ε.-Ο.Τ.Α.). Οι διατάξεις των παρα¬ 
γράφων 1, 2 και 3 του άρθρου 149 του ν. 1188/1981' 
επαναφέρονται σε ισχύ και τροποποιούνται ως εξής: 

"στην παράγραφο 1 αντί του 6ου βαθμού τίθεται ο 
βαθμός Β' και αντί του 7ου Βαθμού τίθεται ο βαθμός 
Δ". 

Άρθρο 35 

Κατάταξη θέσεων σε κλάδους 

1. Η κατάταξη των θέσεων κάθε κατηγορίας σε 
κλάδους και ειδικότητες και ο καθορισμός των τυπικών 
προσόντων κατά κλάδο και ειδικότητα γίνονται με τις 
οργανικές διατάξεις κάθε υπηρεσίας. 

2. Με προεδρικά διατάγματα, που εκδίδονται με πρό¬ 
ταση του Υπουργού Προεδρίας της Κυβέρνησης και 
του οικείου υπουργού μέχρι 30 Σεπτεμβρίου 1994, είναι 
δυνατόν να καθορίζονται οι κατά ειδικότητα κλάδου 
οργανικές θέσεις κάθε υπηρεσίας, καθώς και τα καθή¬ 
κοντα των υπαλλήλων κατά κλάδο, ειδικότητα και βαθμό. 

Άρθρο 36 

Προϊστάμενοι οργανικών μονάδων 
Επίδομα θέσης ευθύνης 

1. Προϊστάμενοι όλων των οργανικών μονάδων το¬ 
ποθετούνται υπάλληλοι με βαθμό Α' των κατηγοριών 
ΠΕ, ΤΕ και ΔΕ, σύμφωνα με όσα ορίζονται στις επόμενες 
παραγράφους. Ως οργανικές μονάδες της παραγράφου 
αυτής νοούνται η γενική διεύθυνση, η διεύθυνση, το 
τμήμα, το αυτοτελές τμήμα, το αυτοτελές γραφείο, 
καθώς και τυχόν ενδιάμεσα επίπεδα διοίκησης, όπως 
αυτά προβλέπονται από τις οικείες οργανικές διατάξεις. 

2. Η επιλογή προϊσταμένων γενικών διευθύνσεων 

γίνεται ύστερα από αίτηση υποψηφιότητας, που υπο¬ 
βάλλεται μέσα σε αποκλειστική προθεσμία που τάσσεται 
από τον οικείο υπουργό και η οποία δεν μπορεί να 
είναι μικρότερη των δέκα (10) ημερών, από το ειδικό 
υπηρεσιακό συμβούλιο, που συγκροτείται σύμφωνα με 
τις διατάξεις του άρθρου 29 του νόμου αυτού. Η επιλογή 
γίνεται με βάση τα στοιχεία του προσωπικού μητρώου 
κάθε υπαλλήλου από τα οποία ιδιαίτερα εκτιμώνται η 
άρτια επαγγελματική κατάρτιση και οι επιστημονικές 
γνώσεις, η δραστηριότητα στην υπηρεσία, η ικανότητα 
ανάληψης πρωτοβουλιών και ευθυνών, η ευχέρεια προ¬ 
γραμματισμού και συντονισμού, καθώς και η ικανότητα 
υποκίνησης των υφιστάμενων για την επίτευξη στόχων. 
Ως προϊστάμενοι γενικών διευθύνσεων επιλέγονται μό¬ 
νιμοι υπάλληλοι της κατηγορίας ΠΕ με βαθμό Α' και με 
την προϋπόθεση ότι έχουν διατελέσει ή είναι προϊστά¬ 
μενοι διευθύνσεων κατά την ημέρα υποβολής του ε¬ 
ρωτήματος του οικείου υπουργού προς το ειδικό υπη¬ 
ρεσιακό συμβούλιο. Σε περίπτωση που προϊστάμενος 
γενικής διεύθυνσης δεν επιλέγεται για δεύτερη φορά, 
καταλαμβάνει κενή θέση προϊσταμένου διεύθυνσης και 
αν δεν υπάρχει, καταλαμβάνει την πρώτη θέση προϊ¬ 
σταμένου διεύθυνσης που θα κενωθεί. Μέχρι τότε θεω¬ 
ρείται προϊστάμενος διεύθυνσης και τα καθήκοντά του 
προσδιορίζονται με απόφαση του οικείου υπουργού ή 
του μονομελούς οργάνου διοίκησης του ν.π.δ.δ., ανά¬ 
λογα με τις υπηρεσιακές ανάγκες. Οι γενικοί διευθυντές, 
οι οποίοι δεν επιλέγονται πάλι μετά τη λήξη της θητείας 
τους, δύνανται να αποχωρήσουν από την υπηρεσία 
διατηρούντες τις αποδοχές του γενικού διευθυντή ε¬ 
φόσον υποβάλλουν αίτηση παραίτησης εντός δύο (2) 
μηνών από την ανακοίνωση της μη επανεπιλογής τους. 

3. Η επιλογή προϊσταμένων διευθύνσεων, τμημάτων 
και αυτοτελών γραφείων ή αντίστοιχου επιπέδου ορ¬ 
γανικών μονάδων γίνεται από το υπηρεσιακό συμβούλιο. 
Η επιλογή γίνεται με βάση τα στοιχεία του προσωπικού 
μητρώου κάθε υπαλλήλου με επιφύλαξη των διατάξεων 
της παραγράφου 2 του άρθρου 37. Για την κατά την 
παράγραφο αυτή επιλογή προϊσταμένων λαμβάνονται 
υπόψη κατά κύριο λόγο οι εκθέσεις αξιολόγησης και 
τα στοιχεία του προσωπικού μητρώου του υπαλλήλου 
που αποδεικνύουν αντικειμενικά ιδιαίτερη ικανότητα, 
πρωτοβουλία και δραστηριότητα στην υπηρεσία, συνε- 
κτιμώνται δε και: 

α) η επιτυχής άσκηση καθηκόντων προϊσταμένου ορ¬ 
γανικής μονάδας οποιοσδήποτε επιπέδου, η ικανότητα 
συμβολής στη βελτίωση της αποδοτικότητας και η 
ικανότητα υποκίνησης των υφισταμένων για αυξημένη 
απόδοση στην υπηρεσία, 

β) πιστοποιητικά παρακολούθησης εκπαιδευτικών ή 
επιμορφωτικών προγραμμάτων υπαλλήλων του Δημοσίου 
ή ν.π.δ.δ. στην ημεδαπή ή αλλοδαπή, η αποφοίτηση 
από την Εθνική Σχολή Δημόσιας Διοίκησης, 
γ) η βράβευση εργασιών ή μελετών σύμφωνα με τις 
κείμενες διατάξεις, 

δ) εισηγήσεις ή προτάσεις κατατεθειμένες στην υ¬ 
πηρεσία ή δημοσιευμένες σε έγκυρα περιοδικά, οι οποίες 
αφορούν βελτιώσεις ή καινοτομίες για την απλούστευση 
των διαδικασιών, την εξυπηρέτηση τών πολιτών, την 
αύξηση της αποδοτικότητας, τη βελτίωση των συνθηκών 
εργασίας κ.λπ., 

ε) η κατοχή περισσότερων τίτλων σπουδών από 


εκπαιδευτικά ιδρύματα τριτοβάθμιας εκπαίδευσης, 
στ) στοιχεία που μαρτυρούν απροθυμία ή αδιαφορία 
στην εκτέλεση των καθηκόντων και ιδιαίτερα συνεχείς 
αναρρωτικές άδειες και αδικαιολόγητες απουσίες απο¬ 
τελούν αρνητικό στοιχείο κρίσης, 
ζ) στοιχεία του πειθαρχικού φακέλου εκτιμώμενα κατά 
περίπτωση. 

4. Έγγραφη δήλωση του υπαλλήλου, ότι δεν επιθυμεί 
να κριθεί κατά την επιλογή προϊσταμένων οργανικών 
μονάδων, εκτιμάται από το υπηρεσιακό συμβούλιο με 
βάση τις ανάγκες της υπηρεσίας. 

5. Η επιλογή προϊσταμένου γίνεται το αργότερο μέσα 
σε ένα μήνα από τη λήξη της θητείας. Οι κατά τις 
διατάξεις των παραγράφων 6 και 7 του άρθρου αυτού 
προϋποθέσεις πρέπει να συντρέχουν το αργότερο μέχρι 
και την επόμενη ημέρα από τη λήξη της θητείας των 
προϊσταμένων. 

6. Ως προϊστάμενοι διευθύνσεων ή αντίστοιχου επι¬ 
πέδου οργανικών μονάδων επιλέγονται υπάλληλοι με 
βαθμό Α', οι οποίοι έχουν τουλάχιστον τετραετή υπη¬ 
ρεσία στο βαθμό αυτόν. Αν δεν υπάρχουν υπάλληλοι 
με την προϋπόθεση αυτή, επιλέγονται υπάλληλοι με 
τον περισσότερο χρόνο στον Α' βαθμό. Αν δεν υπάρχουν 
ή δεν επαρκούν υπάλληλοι βαθμού Α', προϊστάμενοι 
διευθύνσεων επιλέγονται υπάλληλοι βαθμού Β' με τα 
περισσότερα χρόνια στο βαθμό. Οι διατάξεις της πα¬ 
ραγράφου αυτής εφαρμόζονται και στις περιπτώσεις 
που από τις κείμενες οργανικές διατάξεις προβλέπονται 
ενδιάμεσου επιπέδου οργανικές μονάδες μεταξύ διεύ¬ 
θυνσης και τμήματος. 

7. Ως προϊστάμενοι τμημάτων και αυτοτελών γραφείων 
ή αντίστοιχου επιπέδου οργανικών μονάδων επιλέγονται 
υπάλληλοι με τον Α' βαθμό. Αν δεν υπάρχουν ή δεν 
επαρκούν, επιλέγονται υπάλληλοι Β' βαθμού, οι οποίοι 
έχουν συμπληρώσει κατά κατηγορία ελάχιστο χρόνο 
υπηρεσίας στο Β' βαθμό πέντε (5) έτη προκειμένου για 
την κατηγορία ΠΕ, έξι (6) έτη για την κατηγορία ΤΕ 
και οκτώ (8) έτη για την κατηγορία ΔΕ. Αν δεν υπάρχουν 
υπάλληλοι με τις ανωτέρω προϋποθέσεις επιλέγονται 
υπάλληλοι Β' βαθμού με λιγότερα χρόνια υπηρεσίας. 

8. Για την εφαρμογή των παραγράφων 6 και 7 του 
άρθρου αυτού, ο αριθμός των κρινομένων υπαλλήλων 
για κάθε επίπεδο προϊσταμένων οργανικών μονάδεων 
πρέπει να είναι τουλάχιστο διπλάσιος του αριθμού των 
κενών θέσεων για τις οποίες γίνεται η κρίση. Εφόσον 
δεν συμπληρώνεται ο αριθμός αυτός από υπαλλήλους 
που έχουν τις απαιτούμενες προϋποθέσεις, ο πίνακας 
των υπαλλήλων που κρίνονται συμπληρώνεται με υ¬ 
παλλήλους με λιγότερα χρόνια στο βαθμό Α' ή με 
κατώτερο βαθμό. Δεν γίνεται επιλογή όταν στον κλάδο 
από τον οποίο κατά τις κείμενες διατάξεις λαμβάνεται 
ο προϊστάμενος υπηρετεί ένας μόνο υπάλληλος. 

9. Όσοι επιλέγονται από το ειδικό υπηρεσιακό συμ¬ 
βούλιο του άρθρου 29 και τα υπηρεσιακά συμβούλια, 
τοποθετούνται με απόφαση του οικείου οργάνου, ως 
προϊστάμενοι σε αντίστοιχου επιπέδου οργανικές μο¬ 
νάδες, για τρία (3) έτη. Οι τοποθετούμενοι ως προϊ¬ 
στάμενοι εξακολουθούν να ασκούν τα καθήκοντά τους 
έως την τυχόν επανεπιλογή τους ή την τοποθέτηση 
νέου προϊσταμένου. 

10. Με την επιφύλαξη των διατάξεων της παραγράφου 
11 υπάλληλος που επιλέγεται σύμφωνα με τις διατάξεις 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) ( 369 . 


του άρθρου αυτού ή του άρθρου 37 για τρίτη φορά ως 
προϊστάμενος διεύθυνσης ή αντίστοιχου επιπέδου ορ¬ 
γανικής μονάδας, θεωρείται αυτοδίκαια, ότι καταλαμβάνει 
θέση προϊσταμένου αντίστοιχου επιπέδου. Επίσης, υ¬ 
πάλληλος που επιλέγεται για τρίτη φορά ως προϊστά¬ 
μενος τμήματος, αυτοτελούς γραφείου ή αντίστοιχου 
επιπέδου οργανικής μονάδας, καθώς και ενδιάμεσων 
οργανικών μονάδων μεταξύ διεύθυνσης και τμήματος ή 
τμήματος και γραφείου ή αντίστοιχου επιπέδου οργα¬ 
νικών μονάδων, όπως αυτές προβλέπονται από τις 
οικείες οργανικές διατάξεις, θεωρείται αυτοδίκαια ότι 
καταλαμβάνει οργανική θέση προϊσταμένου αντίστοιχου 
επιπέδου. Όσοι καταλαμβάνουν κατά την παράγραφο 
αυτή οργανικές θέσεις προϊσταμένων κρίνονται εφεξής 
μόνο για επιλογή σε θέσεις προϊσταμένων οργανικών 
μονάδων ανώτερου επιπέδου. Σε περίπτωση κατά την 
οποία υπάλληλος δεν επανεπιλέγεται ως προϊστάμενος 
διεύθυνσης ή αντίστοιχου επιπέδου οργανικής μονάδας, 
καταλαμβάνει χωρίς κρίση υπηρεσιακού συμβουλίου, θέ¬ 
ση προϊσταμένου τμήματος ή αντίστοιχου επιπέδου 
οργανικής μονάδας, εκτός εάν το υπηρεσιακό συμβούλιο 
με αιτιολογημένη απόφασή του κρίνει διαφορετικά. 

11. Με απόφαση του υπηρεσιακού συμβουλίου, ο 
προϊστάμενος μπορεί να απαλλαγεί από τα καθήκοντά 
του και πριν από τη λήξη της τριετίας, για σοβαρό 
λόγο αναγόμενο στην πλημμελή άσκηση των υπηρε¬ 
σιακών του καθηκόντων και ιδιαίτερα για αδικαιολόγητη 
επιείκεια ή μεροληψία κατά τη σύνταξη των εκθέσεων 
αξιολόγησης, αποδεδειγμένα μη προσήκουσα συμπερι¬ 
φορά προς τους πολίτες, ευθυνοφοβία, απροθυμία για 
την εφαρμογή μεθόδων οργάνωσης, λειτουργίας και 
αποδοτικότητας, αδικαιολόγητη καθυστέρηση στη διεκ¬ 
περαίωση των υποθέσεων, κακή συνεργασία με λοιπούς 
προϊσταμένους, μειωμένη ποσοτική απόδοση. Ο προϊ¬ 
στάμενος μπορεί επίσης να απαλλαγεί από τα καθήκοντά 
του με αίτησή του ύστερα από απόφαση του υπηρεσιακού 
συμβουλίου, που συνεκτιμά τις υπηρεσιακές ανάγκες. 
Ο υπάλληλος που παραιτείται με αίτησή του ανεξάρτητα 
από τους λόγους της παραίτησης στερείται του δικαιώ¬ 
ματος επιλογής του ως προϊσταμένου οργανικής μο¬ 
νάδας για μία τριετία. 

12. Αν κενωθεί ή συσταθεί θέση προϊσταμένου πριν 
από τη λήξη της τριετίας, το υπηρεσιακό συμβούλιο 
επιλέγει νέο προϊστάμενο με τριετή θητεία. Η επιλογή 
προϊσταμένων για τις θέσεις που κενώθηκαν ή συστά- 
θηκαν γίνεται το αργότερο μέσα σε ένα μήνα από τότε 
που οι θέσεις κενώθηκαν ή συστάθηκαν. Για την επιλογή 
σύμφωνα με τις διατάξεις της παραγράφου αυτής α¬ 
παιτείται να υποβληθεί αίτηση από τον ενδιαφερόμενο 
υπάλληλο στην οικεία υπηρεσία διοικητικού ή προσω¬ 
πικού, το αργότερο μέσα σε δεκαπέντε (15) ημέρες 
από την ημέρα που έλαβε γνώση, με φροντίδα της 
υπηρεσίας προσωπικού. Το υπηρεσιακό συμβούλιο δεν 
κωλύεται να επιλέξει ως προϊστάμενο και υπάλληλο 
που δεν υπέβαλε αίτηση, ιδίως αν υπηρετεί στον τόπο 
που θα ασκήσει καθήκοντα προϊσταμένου. 

13. Αν οι υπάλληλοι που κρίνονται για να επιλεγούν 
ως προϊστάμενοι στις ίδιες θέσεις υπάγονται στην 
αρμοδιότητα διαφορετικών υπηρεσιακών συμβουλίων, με 
απόφαση του οργάνου που συγκροτεί τα υπηρεσιακά 
συμβούλια, ορίζεται το υπηρεσιακό συμβούλιο που διε¬ 
νεργεί την επιλογή. 


14. Τον προϊστάμενο μη αυτοτελούς γραφείου ή 
αντίστοιχου επιπέδου μη αυτοτελούς οργανικής μονάδας ' 
ορίζει ο προϊστάμενος της αμέσως υπερκείμενης ορ¬ 
γανικής μονάδας από τους υπαλλήλους που υπάγονται 
σε αυτόν, χωρίς επιλογή από το υπηρεσιακό συμβούλιο, 
σύμφωνα με τις διατάξεις της παραγράφου 7 του άρθρου 
αυτού. 

15. Με τους οργανισμούς των οικείων υπηρεσιών 
καθορίζονται οι κλάδοι ΠΕ, ΤΕ και ΔΕ, των οποίων οι 
υπάλληλοι κρίνονται για την κατάληψη θέσεων προϊ¬ 
σταμένων των κατά περίπτωση οργανικών μονάδων, 
ανάλογα με την ειδικότητα του κλάδου και το αντικείμενο 
των συγκεκριμένων οργανικών μονάδων. Κατά την πρώ¬ 
τη εφαρμογή η ρύθμιση αυτή μπορεί να γίνεται με κοινή 
απόφαση του Υπουργού Προεδρίας της Κυβέρνησης 
και του κατά περίπτωση αρμόδιου υπουργού, εφόσον 
από τις οικείες οργανικές διατάξεις δεν προβλέπονται 
οι κλάδοι από τους οποίους προέρχονται οι προϊστά¬ 
μενοι. 

16. Οι κατά τις διατάξεις του άρθρου αυτού προϊ¬ 
στάμενοι είναι πειθαρχικώς προϊστάμενοι κατά την έν¬ 
νοια των διατάξεων του άρθρου 217 του π.δ. 611/1977, 
για τους υπαγόμενους σε αυτούς υπαλλήλους, ανεξαρ¬ 
τήτως του βαθμού που αυτοί φέρουν. Οι προϊστάμενοι 
αυτοί έχουν τις αντίστοιχες πειθαρχικές αρμοδιότητες 
του άρθρου 218 του π.δ. 611/1977. 

17. Όπου από τις οικείες οργανικές διατάξεις επι¬ 
τρέπεται η τοποθέτηση προϊσταμένου κατηγορίας που 
έπεται κατά το προβάδισμα δεν ισχύει το προβάδισμα 
των κατηγοριών. 

18. Στους προϊσταμένους οργανικών μονάδων ο¬ 
ποιοσδήποτε επιπέδου καταβάλλεται για όσο χρόνο 
ασκούν τα καθήκοντά τους μηνιαίο επίδομα θέσης ευ¬ 
θύνης. Το ύψος του επιδόματος αυτού καθορίζεται με 
κοινή απόφαση των Υπουργών Προεδρίας της Κυβέρ¬ 
νησης και Οικονομικών, το οποίο αναπροσαρμόζεται 
κατ' έτος με όμοια απόφαση. Το επίδομα θέσης ευθύνης 
καταβάλλεται και στην περίπτωση προσωρινής απουσίας 
του δικαιούχου από τα καθήκοντά του, αλλά όχι πέρα 
των δύο (2) μηνών κάθε φορά. 

19. Το πρώτο εδάφιο της παραγράφου 1 του άρθρου 
13 του ν. 1586/1986 αντικαθίσταται ως εξής: 

Ί. Σε περίπτωση απουσίας ή κωλύματος προϊσταμένου 
το αρμόδιο για το διορισμό όργανο μπορεί με απόφασή 
του να ορίσει αναπληρωτή προϊσταμένου έναν από 
τους προϊσταμένους των αμέσως υποκείμενων οργα¬ 
νικών μονάδων. Σε περίπτωση που δεν ορισθεί ανα¬ 
πληρωτής προϊσταμένου, τον προϊστάμενο που απου¬ 
σιάζει ή κωλύεται αναπληρώνει στα καθήκοντά του ο 
ανώτερος κατά βαθμό προϊστάμενος των υποκείμενων 
οργανικών μονάδων και επί ομοιοβάθμων ο προϊστά¬ 
μενος που έχει τα περισσότερα χρόνια υπηρεσίας στο 
βαθμό με την προϋπόθεση όπ ανήκει σε κλάδο του 
οποίου οι υπάλληλοι προβλέπεται από τις οικείες ορ¬ 
γανικές διατάξεις ότι μπορεί να προΓστανταΓ. 

Άρθρο 37 

Υπηρεσιακά συμβούλια 

1. Τα υπηρεσιακά συμβούλια του προσωπικού των 
δημοσίων υπηρεσιών και των ν.π.δ.δ. είναι πενταμελή 
και αποτελούνται από: 


• 370 

α) Τρεις μόνιμους υπαλλήλους με βαθμό Α', από 
αυτούς που υπάγονται στην αρμοδιότητα του υπηρε¬ 
σιακού συμβουλίου, που υπηρετούν στην έδρα του 
υπηρεσιακού συμβουλίου ή στο νομό Αττικής για τα 
υπηρεσιακά συμβούλια που εδρεύουν στο νομό αυτό. 

β) Δύο αιρετούς εκπροσώπους των εργαζομένων με 
βαθμό τουλάχιστον Γ'. 

2. Τα υπό στοιχείο α' μέλη της προηγούμενης πα¬ 
ραγράφου ορίζονται από τον οικείο υπουργό ή το 
διοικητικό συμβούλιο του νομικού προσώπου δημοσίου 
δικαίου, από υπαλλήλους που έχουν επιλεγεί, με τις 
διατάξεις του παρόντος για τρίτη φορά ως προίσταμένοι 
διεύθυνσης ή αντίστοιχου επιπέδου οργανικής μονάδας. 
Αν δεν υπάρχουν ή δεν επαρκούν οι υπάλληλοι αυτοί, 
ορίζονται υπάλληλοι, που έχουν τις προϋποθέσεις των 
παραγράφων 3 και 6 του άρθρου 36 του νόμου αυτού, 
προτιμωμένων εκείνων που έχουν ασκήσει καθήκοντα 
προϊσταμένων διεύθυνσης. Τα μέλη αυτά τοποθετούνται 
από το οικείο όργανο ως προϊστάμενοι διευθύνσεων 
σύμφωνα με τις οικείες οργανικές διατάξεις για μία 
τριετία. 

Τα υπό στοιχείο β' μέλη της παραγράφου 1 εκλέγονται 
με άμεση, καθολική και μυστική ψηφοφορία. Ο τρόπος, 
η διαδικασία και οι λοιπές προϋποθέσεις της εκλογής 
καθορίζονται με απόφαση του Υπουργού Προεδρίας 
της Κυβέρνησης, που εκδίδεται ύστερα από γνώμη της 
Α.Δ.Ε.Δ.Υ.. 

Η γνώμη της Α.Δ.Ε.Δ.Υ. παρέχεται μέσα σε εύλογη 
προθεσμία που τάσσεται από τον Υπουργό Προεδρίας 
της Κυβέρνησης και δεν μπορεί να είναι μικρότερη από 
δεκαπέντε (15) ημέρες. Μετά την πάροδο της προθε¬ 
σμίας αυτής η απόφαση εκδίδεται και χωρίς τη γνώμη 
της Α.Δ.Ε.Δ.Υ.. 

3. Τα μέλη του υπηρεσιακού συμβουλίου ορίζονται ή 
εκλέγονται αντίστοιχα με ισάριθμους αναπληρωτές. Αν 
λυθεί η υπαλληλική σχέση αιρετού μέλους του συμβου¬ 
λίου, τακτικό μέλος ορίζεται ο επόμενος στη σειρά 
εκλογής για το υπόλοιπο χρονικό διάστημα της θητείας. 

4. Με την απόφαση συγκρότησης του υπηρεσιακού 
συμβουλίου ορίζεται ο πρόεδρος και ο αναπληρωτής 
του μεταξύ των τακτικών μελών του υπηρεσιακού συμ¬ 
βουλίου. 

5. Όταν το υπηρεσιακό συμβούλιο κρίνει πειθαρχικές 
υποθέσεις, ο πρόεδρος αντικαθίσταται από δικαστικό 
λειτουργό ή σύμβουλο ή πάρεδρο του Ν.Σ.Κ. σύμφωνα 
με όσα προβλέπονται στις διατάξεις της παραγράφου 
Β1 του άρθρου 40 του ν. 1884/1990 (ΦΕΚ 81 Α'). 

6. Αν ο αριθμός των θέσεων προϊσταμένων διεύθυνσης 
της οικείας υπηρεσίας, οι οποίες υπάγονται για την 
πλήρωσή τους στην αρμοδιότητα του ίδιου υπηρεσιακού 
συμβουλίου, είναι τέσσερις έως και έξι, ορίζονται από 
τον οικείο υπουργό δύο προϊστάμενοι διευθύνσεων 
σύμφωνα με τις διατάξεις της παραγράφου 2 του άρθρου 
αυτού και οι οποίοι αποτελούν αυτοδίκαια τα δύο υπό 
στοιχείο α' της παραγράφου 1 του άρθρου αυτού μέλη 
του υπηρεσιακού συμβουλίου. Ως τρίτο μέλος ορίζεται 
είτε υπάλληλος άλλου κλάδου που δεν υπάγεται στην 
αρμοδιότητα του ίδιου υπηρεσιακού συμβουλίου είτε 
υπάλληλος άλλης δημόσιας υπηρεσίας ή άλλου νομικού 
προσώπου δημοσίου δικαίου. Αν ο αριθμός των θέσεων 
προϊσταμένων διεύθυνσης της οικείας υπηρεσίας, οι 
οποίες υπάγονται για την πλήρωσή τους στην αρμο¬ 


διότητα του ίδιου υπηρεσιακού συμβουλίου είναι μικρό¬ 
τερος των τεσσάρων, επιλέγεται ένας προϊστάμενος 
διεύθυνσης, ο οποίος αποτελεί αυτοδίκαια το ένα υπό 
στοιχείο α' της παραγράφου 1 του άρθρου αυτού μέλος 
του υπηρεσιακού συμβουλίου. Τα άλλα δύο μέλη ορί¬ 
ζονται σύμφωνα με τις διατάξεις του δεύτερου εδαφίου. 

7. Στα υπηρεσιακά συμβούλια των νομικών προσώπων 
δημοσίου δικαίου, αν δεν υπάρχουν υπάλληλοι του 
νομικού προσώπου δημοσίου δικαίου με βαθμό Α', ορί¬ 
ζονται μόνιμοι δημόσιοι υπάλληλοι ή υπάλληλοι άλλου 
νομικού προσώπου δημοσίου δικαίου με βαθμό Α'. Αν 
και τα τρία μέλη του υπηρεσιακού συμβουλίου νομικού 
προσώπου δημοσίου δικαίου είναι δημόσιοι υπάλληλοι 
ή υπάλληλοι άλλου νομικού προσώπου δημοσίου δικαίου, 
δεν έχουν εφαρμογή οι διατάξεις της προηγούμενης 
παραγράφου 6. Αν το ένα μόνο ή τα δύο μέλη είναι 
δημόσιοι υπάλληλοι ή υπάλληλοι άλλου νομικού προ¬ 
σώπου δημοσίου δικαίου, οι διατάξεις της παραγράφου 
6 εφαρμόζονται για την επιλογή δύο ή ενός κατά 
περίπτωση προϊσταμένων διεύθυνσης που θα αποτε- 
λέσουν μέλη του υπηρεσιακού συμβουλίου. Επίσης οι 
διατάξεις της προηγούμενης παραγράφου δεν εφαρ¬ 
μόζονται στα κοινά υπηρεσιακά συμβούλια νομικών προ¬ 
σώπων δημοσίου δικαίου. 

8. Αν τα αιρετά μέλη του υπηρεσιακού συμβουλίου 
περιλαμβάνονται μεταξύ αυτών που κρίνονται για προϊ¬ 
στάμενοι οργανικής μονάδας, κρίνονται κατά την πρώτη 
συνεδρίαση και δεν μπορούν να συμμετάσχουν σε αυτή 
για την κρίση που τους αφορά. Αν και τα αναπληρωματικά 
μέλη έχουν το ίδιο κώλυμα, το υπηρεσιακό συμβούλιο 
συνεδριάζει με τα υπόλοιπα μέλη. 

9. Κατά την πρώτη εφαρμογή του νόμου αυτού, η 
θητεία των μελών των υπηρεσιακών συμβουλίων λήγει 
στις 31.12.1994. 

10. Έως τη συγκρότηση των υπηρεσιακών συμβουλίων 
του άρθρου αυτού, εξακολουθούν να λειτουργούν τα 
υπάρχοντα. 

11. Τα αιρετά μέλη των υπηρεσιακών συμβουλίων που 
η θητεία τους λήγει στις 31.12.1994 εξακολουθούν να 
συμμετέχουν στα κατά τις διατάξεις του παρόντος 
άρθρου υπηρεσιακά συμβούλια, ανεξάρτητα αν πληρούν 
την προϋπόθεση της παραγράφου 1 του άρθρου αυτού. 

12. Στα περιφερειακά υπηρεσιακά συμβούλια διοικη¬ 
τικού προσωπικού του Υπουργείου Εθνικής Παιδείας 
και Θρησκευμάτων μπορεί να ορίζονται ως πρόεδρος 
και μέλη εκπαιδευτικοί λειτουργοί με βαθμό Α' από τους 
υπηρετούντες στην πόλη της έδρας του υπηρεσιακού 
συμβουλίου, εφόσον δεν υπάρχουν μόνιμοι υπάλληλοι 
από τους αναφερόμενους στην περίπτωση α' της πα¬ 
ραγράφου 1 του άρθρου αυτού. 

13. Δεν υπάγονται στις διατάξεις των προηγούμενων 
παραγράφων 1 έως και 11 τα υπηρεσιακά συμβούλια 
της Εθνικής Υπηρεσίας Πληροφοριών, του Νομικού 
Συμβουλίου του Κράτους, της Ακαδημίας Αθηνών, των 
Α.Ε.Ι. και Τ.Ε.Ι., της ΣΕΛΕΤΕ και της Σιβιτανιδείου 
Σχολής, για τα οποία επιτρέπεται προσαρμογή τους 
προς τις ρυθμίσεις του παρόντος άρθρου κατ' εφαρμογή 
των διατάξεων της παραγράφου 8 του άρθρου 14 του 
ν. 1586/1986 (ΦΕΚ 37 Α') ή βάσει ισχυουσών ιδίων 
διατάξεων. 

14. Τα εκ δημοτικών ή κοινοτικών υπαλλήλων μέλη 
των υπηρεσιακών συμβουλίων των ο.τ.α. που ορίζονται 

από το νομάρχη, εφεξής υποδεικνύονται από την τοπική 
ένωση δήμων και κοινοτήτων. 

15. Από τη δημοσίευση του παρόντος στην Εφημερίδα 
της Κυβερνήσεως λήγει αυτοδικαίως η θητεία των μελών 
των υπηρεσιακών συμβουλίων του Υπουργείου Εξωτε¬ 
ρικών. 

Έως τον ορισμό νέων μελών, τα μέλη των οποίων 
η θητεία λήγει, σύμφωνα με την παράγραφο 1, εξακο¬ 
λουθούν να ασκούν τα καθήκοντά τους και να λαμβάνουν 
την αποζημίωση που τυχόν προβλέπεται από τις κείμενες 
διατάξεις. 

Τα της συγκροτήσεως των υπηρεσιακών συμβουλίων 
του Υπουργείου Εξωτερικών εξακολουθούν να διέπονται 
από τα προβλεπόμενα στις διατάξεις του άρθρου 40 
Β' παρ. 6 του ν. 1884/1990. 

Άρθρο 38 

Κατάταξη υπηρετούντων υπαλλήλων 
Μεταβατικές - Τελικές διατάξεις 

1. Οι θέσεις των υπαλλήλων κάθε κλάδου διαβαθμί¬ 
ζονται αυτοδικαίως ενιαία σε όλους τους βαθμούς της 
οικείας κατηγορίας, σύμφωνα με τις παραγράφους 1-4 
του άρθρου 34 του νόμου αυτού. 

2. Οι υπάλληλοι, που υπηρετούν κατά την έναρξη 
της ισχύες του νόμου αυτού, κατατάσσονται αυτοδίκαια 
στους βαθμούς της κατηγορίας που υπηρετούν, με βάση 
το συνολικό χρόνο πραγματικής δημόσιας υπηρεσίας 
που έχουν διανύσει, σύμφωνα με τις παραγράφους 1 -7 
του άρθρου 34 του νόμου αυτού. Τυχόν πλεονάζων 
χρόνος θεωρείται ότι διανύθηκε στο βαθμό κατάταξης. 
Για την κατάταξη και τον καθορισμό του χρόνου, που 
σύμφωνα με την παράγραφο αυτή και τις παραγράφους 
3 και 4 θεωρείται ότι έχει διανυθεί στο βαθμό στον 
οποίο κατατάσσεται ο υπάλληλος, δεν υπολογίζονται: 

α. τα χρονικά διαστήματα που προβλέπονται από το 
άρθρο 160 παρ. 1 του Υπαλληλικού Κώδικα (διαθεσι¬ 
μότητας, αργίας, αδικαιολόγητης αποχής από τα κα¬ 
θήκοντα και προσωρινής παύσης), 

β. το χρονικό διάστημα κατά το οποίο στερήθηκε ο 
υπάλληλος το δικαίωμα για προαγωγή, 

γ. ένα έτος για κάθε φορά που ο υπάλληλος κρίθηκε 
ως μη προακτέος και 

δ. χρονικό διάστημα ίσο προς το μισό του απαιτού- 
μενου προς προαγωγή χρόνου, σε περίπτωση επιβολής 
της πειθαρχικής ποινής του υποβιβασμού. 

3. Για την κατάταξη, σύμφωνα με την προηγούμενη 
παράγραφο, στο συνολικό χρόνο πραγματικής δημόσιας 
υπηρεσίας δεν υπολογίζεται το μισό του πέραν της 
δεκαετίας χρόνου, που διανύθηκε με τυπικό προσόν 
κατώτερης κατηγορίας. 

4. Υπάλληλοι, οι οποίοι υπηρετούν σε κατηγορία 
ανώτερη των τυπικών προσόντων που κατέχουν, κα¬ 
τατάσσονται στους βαθμούς της κατηγορίας που υπη¬ 
ρετούν και ως χρόνος εξέλιξής τους λογίζεται ο χρόνος 
που απαιτείται στην κατηγορία της οποίας έχουν το 
τυπικό προσόν. Γ ια τους υπαλλήλους της ΔΕ κατηγορίας 
με κατώτερο τυπικό προσόν ως χρόνος εξέλιξής τους 
λογίζεται αυτός της ΔΕ κατηγορίας. 

5. Για τις κατατάξεις, που προβλέπονται από τις 
διατάξεις των προηγούμενων παραγράφων 2, 3 και 4, 
εκδίδονται διαπιστωτικές πράξεις, που δεν δημοσιεύο¬ 


νται στην Εφημερίδα της Κυβερνήσεως. 

6. Μέχρι την επιλογή προϊσταμένων οργανικών μο¬ 
νάδων κατά τις διατάξεις του άρθρου 36 καθήκοντα 
προϊσταμένων εξακολουθούν να ασκούν οι κατά τη 
δημοσίευση του παρόντος νόμου προϊστάμενοι ή ανα¬ 
πληρωτές αυτών, εκτός αν ο οικείος υπουργός ή το 
ανώτατο όργανο διοίκησης του οικείου ν.π.δ.δ., με 
απόφασή τους ορίσουν προσωρινά άλλους προϊσταμέ¬ 
νους, με την προϋπόθεση ότι έχουν διατελέσει προϊ¬ 
στάμενοι οργανικών μονάδων επιπέδου τουλάχιστον 
τμήματος, εφόσον αυτό επιβάλλεται για αντιμετώπιση 
εξαιρετικών υπηρεσιακών αναγκών. Οι προσωρινά ορι¬ 
ζόμενοι προϊστάμενοι από τον υπουργό ή το ανώτατο 
όργανο διοίκησης του ν.π.δ.δ. παύουν να ασκούν τα 
καθήκοντά τους μετά την παρέλευση τριών (3) μηνών 
από τη δημοσίευση του παρόντος νόμου. Σε κάθε 
περίπτωση οι κατά τη δημοσίευση του παρόντος γενικοί 
διευθυντές διατηρούν την ιδιότητά τους αυτή και τα 
απορρέοντα από αυτήν δικαιώματα μέχρι την τυχόν 
επανεπιλογή τους ή την τοποθέτηση νέων γενικών 
διευθυντών κατά την παρ. 2 του άρθρου 36 του νόμου 
αυτού και αποχωρούν με το βαθμό του γενικού διευθυντή, 
εφόσον επιλέξουν την αποχώρησή τους, σύμφωνα με 
το τελευταίο εδάφιο της παρ. 2 του άρθρου 36. 

7. Με προεδρικά διατάγματα, .που εκδίδονται με πρό¬ 
ταση του Υπουργού Προεδρίας της Κυβέρνησης και 
των κατά περίπτωση αρμόδιων υπουργών, επιτρέπεται 
η προσαρμογή διατάξεων προς τις ρυθμίσεις του νόμου 
αυτού, εφόσον αυτό επιβάλλεται λόγω της μεταβολής 
του βαθμολογικού συστήματος και τα σχετικά θέματα 
δεν ρυθμίζονται από το νόμο αυτόν. Η ισχύς των 
προεδρικών αυτών διαταγμάτων μπορεί να ανατρέχει 
στην έναρξη της ισχύος του νόμου αυτού. 

8. Με προεδρικό διάταγμα, που εκδίδεται με πρόταση 
του Υπουργού Προεδρίας της Κυβέρνησης, μετά από 
γνώμη της Α.Δ.Ε.Δ.Υ., ορίζεται σύστημα αξιολόγησης 
των ουσιαστικών προσόντων του προσωπικού των δη¬ 
μόσιων υπηρεσιών -πλην των εκπαιδευτικών λειτουργών 
πρωτοβάθμιας και δευτεροβάθμιας εκπαίδευσης- και 
των νομικών προσώπων δημοσίου δικαίου, ώστε η α¬ 
ξιολόγηση να αποδίδει τις πραγματικές ικανόητες των 
υπαλλήλων, σε συνάρτηση με το αντικείμενο της ερ¬ 
γασίας τους, τα καθήκοντα που ασκούν και τη συμμετοχή 
τους στην αποδοτικότητα - παραγωγικότητα της υπη¬ 
ρεσίας τους. Εφόσον η Α.Δ.Ε.Δ.Υ. δεν διατυπώνει 
έγγραφα τη γνώμη της, μέσα σε προθεσμία που τάσσεται 
από τον Υπουργό Προεδρίας της Κυβέρνησης και η 
οποία δεν μπορεί να είναι μικρότερη από δεκαπέντε 
(15) ημέρες, το προεδρικό διάταγμα εκδίδεται και χωρίς 
τη γνώμη της Α.Δ.Ε.Δ.Υ.. 

9. Μέχρι την έκδοση της κατά την παρ. 18 του άρθρου 
36 κοινής υπουργικής απόφασης, εφαρμόζονται οι ι- 
σχύουσες κατά τη δημοσίευση του παρόντος νόμου 
διατάξεις. 

10. Οι διατάξεις των άρθρων 1, 2, 3, 4, 5, 6, παρ. 1 
και του άρθρου 29 του ν 2085/1992 καταργούνται και 
οι διατάξεις του παρόντος κεφαλαίου Η' ισχύουν από 
τη δημοσίευση του παρόντος νόμου. Οι ειδικές διατάξεις 
του άρθρου 18 του ν. 1858/1989 και των άρθρων 39 
και 40 ίου ν. 1959/1991 δεν θίγονται. 

Άρθρο 39 

1. Η παράγραφος 1 του άρθρου 4 του ν. 345/1976 
(ΦΕΚ 141 Α') αντικαθίσταται ως εξής: 

' 1. Γραμματέας του Ειδικού Δικαστηρίου είναι ο γραμ¬ 
ματέας του ανώτατου δικαστηρίου, του οποίου ο πρόε¬ 
δρος προεδρεύει, σύμφωνα με την παρ. 2 του άρθρου 
100 του Συντάγματος, στο Ειδικό Δικαστήριο. Το βοη¬ 
θητικό προσωπικό της γραμματείας του Ειδικού Δικα¬ 
στηρίου, αποτελούμενο από δέκα (10) κατ' ανώτατο 
όριο δικαστικούς υπαλλήλους των διοικητικών ή των 
πολιτικών και ποινικών δικαστηρίων, τοποθετείται με 
απόσπαση ύστερα από απόφαση του πενταμελούς δι¬ 
καστικού (υπηρεσιακού) συμβουλίου του οικείου ανώτα¬ 
του δικαστηρίου, μετά από ερώτημα του Υπουργού 
Δικαιοσύνης". 

2. Οι δικαστικοί υπάλληλοι, οι οποίοι κατά τη δημο¬ 
σίευση του παρόντος νόμου υπηρετούν στη γραμματεία 
του Ειδικού Δικαστηρίου ως βοηθητικό προσωπικό, ε¬ 
ξακολουθούν να ασκούν τα καθήκοντά τους έως ότου 
ανακληθεί η απόσπασή τους κατά τη διαδικασία της 
προηγούμενης παραγράφου. 

3. Μετά το πρώτο εδάφιο της παραγράφου 33, του 
άρθρου 27 του ν. 2166/1993 (ΦΕΚ 137 Α') προστίθεται 
εδάφιο, που έχει ως εξής: 

"Στην περίπτωση που κανείς από τους δικαστικούς 
υπαλλήλους του οικείου κλάδου δεν έχει όλα τα απαι- 
τούμενα κατά το πρώτο εδάφιο τυπικά προσόντα, κρί- 
νονται για προαγωγή στο βαθμό του Γ ενικού Διευθυντή 
Γραμματείας Δικαστηρίων, δικαστικοί υπάλληλοι της ΠΕ 
κατηγορίας, και μη πτυχιούχοι, εφόσον έχουν συμπλη¬ 
ρώσει τριακονταετή πραγματική δικαστική υπηρεσία, από 
την οποία τριετή σε θέση Προϊσταμένου Διευθύνσεως 
Γραμματείας Δικαστηρίων·. 

4. Όσοι έχουν υποβάλει εμπροθέσμως αίτηση προσ- 
λήψεως σε κενή θέση Ιατροδικαστών Δ τάξεως των 
Ιατροδικαστικών Υπηρεσιών Αθηνών - Πειραιώς, ύστερα 
από την 66928/15.7.1993 απόφαση-προκήρυξη των Υ¬ 
πουργών Προεδρίας της Κυβέρνησης και Δικαιοσύνης, 
μπορεί να προσληφθούν, εφόσον έχουν τα νόμιμα 
προσόντα, ανεξαρτήτως αν έχουν υπερβεί το προβλε- 
πόμενο από τις κείμενες διατάξεις ανώτατο όριο ηλικίας 
των σαράντα (40) ετών. 

Άρθρο 40 

1. Όσοι από τους επιτυχόντες στους διαγωνισμούς 
για την κατάταξή τους στην Ελληνική Αστυνομία και 
το Πυροσβεστικό Σώμα, που προκηρύχθηκαν με την 
6000/2/10στ/11.1.1989 προκήρυξη του Αρχηγού της 
Ελληνικής Αστυνομίας και την 5896 Φ 300.2/22.2.1989 
Απόφαση του Υπουργού Δημόσιας Τάξης, αντίστοιχα, 
κλήθηκαν προς κατάταξη, αλλά δεν κατετάγησαν στα 
ανωτέρω Σώματα, δικαιούνται να ζητήσουν, εντός μηνός 


από τη δημοσίευση του παρόντος νόμου, να καταταγούν 
στα Σώματα αυτά, ανεξάρτητα από το όριο ηλικίας 
τους, εφόσον εξακολουθούν να συντρέχουν οι λοιπές 
προϋποθέσεις, που προβλέπονται από τις ισχύουσες 
διατάξεις. 

2. Από τους ανωτέρω δικαιούμενους να καταταγούν, 
οι 300 για την Ελληνική Αστυνομία και οι 200 για το 
Πυροσβεστικό Σώμα κατατάσσονται την 1.7.1994, ισά¬ 
ριθμοι, αντίστοιχα, το έτος 1995 και οι υπόλοιποι το 
έτος 1996, σύμφωνα με τη σειρά επιτυχίας τους. Ο 
χρόνος πραγματικής υπηρεσίας των κατά τα ανωτέρω 
κατατασσομένων αρχίζει από την ημερομηνία κατάταξής 
τους. 

3. Η αίτηση προς κατάταξη, σύμφωνα με τις διατάξεις 
του παρόντος άρθρου, θεωρείται ως παραίτηση από 
την αξίωση για αναδρομική κατάταξη και κάθε άλλη 
αξίωση σε βάρος του Δημοσίου. 

Άρθρο 41 

Εξειδικευμένοι τεχνικοί υπάλληλοι με σύμβαση ορι¬ 
σμένου χρόνου του Περιφερειακού Πανεπιστημιακού 
Νοσοκομείου Ιωαννίνων, οι οποίοι απολύθηκαν το 1992 
λόγω μη ανανέωσης της σύμβασής τους και οι οποίοι 
είχαν αρχικώς προσληφθεί για την κατασκευή του νο¬ 
σοκομείου από τη ΔΕΠΑΝΟΜ και στη συνέχεια απα¬ 
σχολήθηκαν σε αυτό επί 24 μήνες, επαναπροσλαμβά¬ 
νονται ύστερα από αίτησή τους με σύμβαση εργασίας 
αορίστου χρόνου με απόφαση του Υπουργού Υγείας, 
Πρόνοιας και Κοινωνικών Ασφαλίσεων. Η αίτηση υπο¬ 
βάλλεται μέσα σε ένα μήνα από τη δημοσίευση του 
παρόντος. 

Άρθρο 42 

Το προσωπικό, που υπηρετεί στο Εθνικό Αστεροσκο¬ 
πείο Αθηνών (Ε.Α.Α.) μέχρι τη δημοσίευση του παρόντος 
νόμου με σύμβαση μίσθωσης έργου, κατατάσσεται σε 
προσωρινές θέσεις με σχέση εργασίας ιδιωτικού δικαίου 
αορίστου χρόνου, εφόσον η συνολική διάρκεια της 
απασχόλησής του είναι μεγαλύτερη των τεσσάρων (4) 
ετών και εξυπηρετεί πάγιες και διαρκείς ανάγκες της 
Υπηρεσίας. 

Για την κατάταξη του παραπάνω προσωπικού συνι- 
στώνται προσωρινές θέσεις με σχέση εργασίας ιδιωτικού 
δικαίου αορίστου χρόνου. 

Άρθρο 43 

Οι εργαζόμενοι στον ΕΟΜΜΕΧ με έναρξη απασχό¬ 
λησης προ της 31.12.1992, που καλύπτουν πάγιες και 
διαρκείς ανάγκες κατά την κρίση του αρμόδιου διοικη¬ 
τικού συμβουλίου, εντάσσονται σε οργανικές θέσεις 
υφιστάμενες ή που θα συσταθούν. 

Άρθρο 44 
Ισχύς 

Η ισχύς του παρόντος νόμου αρχίζε, τριάντα (30) ημέρες μετά τη δημοσίευσή του στην Εφημερίδα της ΚυΒερνήσεωο εκτόο 
αν ορίζεται διαφορετικά στις επί μέρους διατάξεις αυτού. ρερνησεως, εΚτος 

το ^α ραΥν έ λλ °με ' η δ Πμ°°ίευοη του παρόντος στην Εφημερίδα της Κυβερνήσεως κα. την εκτέλεσή του ως νόμου του Κρά- 


Αθήνα, 1 Μαρτίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΝΑΣΤ. ΠΕΠΟΝΗΣ 

ΕΞΩΤΕΡΙΚΟΝ 

ΚΑΡΟΛΟΣ ΠΑΠΟΥΛΙΑΣ 

ΕΣΩΤΕΡΙΚΟΝ 

ΑΠ.-ΑΘ. ΤΣΟΧΑΤΖΟΠΟΥΛΟΣ 

ΕΘΝΙΚΗΣ ΟΙΚΟΝΟΜΙΑΣ 

ΓΕΩΡ. ΓΕΝΝΗΜΑΤΑΣ 

ΟΙΚΟΝΟΜΙΚΟΝ 

ΑΛΕΞ. ΠΑΠΑΔΟΠΟΥΛΟΣ 

γεορπας 

ΓΕΩΡΓ. ΜΩΡΑΤΓΗΣ 

ΕΡΓΑΣΙΑΣ 

ΕΥΑΓ. ΓΙΑΝΝΟΠΟΥΛΟΣ 

ΥΓΕΙΑΣ, ΠΡΟΝΟΙΑΣ 

ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜ. ΚΡΕΜΑΣΤΙΝΟΣ 

ΔΙΚΑΙΟΣΥΝΗΣ 

ΓΕΩΡΓ. ΚΟΥΒΕΛΑΚΗΣ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΔΗΜ. ΦΑΤΟΥΡΟΣ 

0 ΑΝΑΠΛΗΡΟΝ 

ΤΗΝ ΥΠΟΥΡΓΟ ΠΟΛΙΤΙΣΜΟΥ 

ΑΘΑΝ. ΜΙΚΡΟΥΤΣΙΚΟΣ 

ΤΟΥΡΙΣΜΟΥ 

Δ. ΛΙΒΑΝΟΣ 

ΔΗΜΟΣΙΑΣ ΤΑΞΗΣ 

ΣΤΥΛ.-ΑΓΓ. ΠΑΠΑΘΕΜΕΛΗΣ 

ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ 

ΚΩΝ/ΝΟΣ ΣΗΜΙΤΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΟΝΙΟΝ 

ΙΩΑΝ. ΧΑΡΑΛΑΜΠΟΥΣ 

ΑΝΑΠΛ. ΥΠΟΥΡΓΟΣ ΠΟΛΙΤΙΣΜΟΥ 

ΑΘΑΝ. ΜΙΚΡΟ ΥΤΣΙΚΟΣ 

ΥΦΥΠ. ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

, ΕΥΑΓ. ΒΕΝΙΖΕΛΟΣ 

ΥΦΥΠ. ΕΜΠΟΡΙΟΥ 

ΑΛΕΞ. ΜΠΑΛΙΑΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 1 Μαρτίου 1994 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΓΕΩΡ. ΚΟΥΒΕΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝ IΚ Ο ΤΥΠΟΓΡΑ ΦΕ ΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙΕΧ 

22.3211 ΥΡΕΤ ΘΗ 

λειτουργούν καθημερινά από 8.00’ έως 13.00' 

ΡΑΧ 

5234312 



ΧΡΗΣΙΜΕΣ ΠΛΗΡΟΦ ΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

"ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό ΣολωμοΟ 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦ ΗΜΕΡΙ ΔΑΣ ΤΗ Σ ΚΥΒΕΡΝ ΗΣΕΩΣ : 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 1 7 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 ! | Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο- 

Η ετήσια συνδρομή είναι: βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» » » Β' 

» 

30.000 

» 

1.500 

γ) 

» » » Γ' 

» 

10.000 

» 

500 

δ) 

» » » Δ' 

» 

30.000 

» 

1.500 

ε) 

» » » Αναπτυξιακών Πρόξεοιν 

» 

20.000 

» 

1.000 

στ) 

» » » Ν.Π.Δ.Δ. 

» 

10.000; 

» 

500 

ζ) 

» » » ΠΑΡΑΡΤΗΜΑ 

» 

5.000 

» 

250 

η) 

» » » Δελτ. Εμπ.& Βιομ. Ιδ. 

» 

10.000 

» 

500 

θ) 

» » » Αν. Ειδικού Δικαστηρίου 

» 

3.000 : 

» 

150 

ι) 

» ;> » Α.Ε. & Ε.Π.Ε. 

» 

200.000 ; 

» 

10.000 

ια) 

Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















